މަންމައާއި ކުޑަދަރިފުޅު – ބަލިވެއިންކަން ޔަޤީންކުރުން — Ihavandhoo.com\nމަންމައާއި ކުޑަދަރިފުޅު – ބަލިވެއިންކަން ޔަޤީންކުރުން\n11 އޭޕުރީލު 20135މުހައްމަދު އިމްރާން\nވިހާ އުމުރުގެ ކޮންމެ އަންހެނަކުވެސް އެމީހަކަށް އެންމެ ފަހުން މައްސަރުކަންތައް ޖެހުނު ތާރީޚެއް ފާހަގަކުރުމަކީ ވަރަށް މުޙިއްމުކަމެކެވެ. ހަނދާން ނެތިދާނެކަމަށްޓަކައި ނޯޓްކޮށްލެވިދާނެއެވެ. ސަބަބަކީ، ބަލިވެ އިންކަމުގެ ފުރަތަމަ އަލާމާތަކީ މައްސަރުކަންތައް ނުޖެހުމެވެ. ޤަވާއިދުން މައްސަރުކަންތައް ޖެހޭ އަންހެނަކުނަމަ، މައްސަރުކަންތައް ޖެހޭ ދުވަސް ފާއިތުވުމުން، ބަލިވެ އިންކަމަށް ޝައްކުކުރެވެއެވެ.\nނަމަވެސް، ބަލިވެއިންކަމަށް ޝައްކުރެވޭނަމަ ވީހާ އަވަހަކަށް އެކަން ޔަޤީން ކުރުން ވަރަށް މުޙިއްމެވެ. ސަބަބުތައް ބައިވަރެވެ.\nފުރަތަމަ ކަމަކީ، ތިމާބަލިވެއިންކަން ޔަޤީންވުމުން، ތިމާގެ ހަށިގަނޑަށް ސަމާލުކަންދޭ މިންވަރު އިތުރުކުރުމަށް އެޅޭ ބާރަކަށް އެކަން ވެގެން ދިއުމެވެ. އެހެނީ، މައިމީހާގެ ސިއްހަތަށް ސަމާލުކަން ދިނުމަކީ، ދަރިފުޅު ފުރިހަމައަށް އުފެދުމައްޓަކައި ވެދެވޭނެ އެންމެ ބޮޑު އެހީތެރިކަމެވެ.\nބަލިވެއިންކަން ޔަޤީންވުމުން މާބަނޑު ދުވަސްވަރު ކުރިމަތިލާންޖެހޭ އުނދަގޫތަކާއި ކުރިމަތިލުމަށް ފަސޭހަވެގެންދާނެއެވެ. އަދި ހަމައެހެންމެ ތިމާއަށް ހެދިދާނޭ ގޯހަކުން ރައްކާތެރިވުމަށްވެސް، އެހީއަކަށް ވެގެންދާނެއެވެ. މިސާލަކަށް މައިބަނޑުމީހާ ކާންނުޖެހޭ ބޭހެއްކެވިގެން ދަރިފުޅު އައިބުވުން، ނުވަތަ އުފެދުމުގައި އުނިކަން ހުރުން، ނުވަތަ ބައިގެންދިޔުންފަދަ ކަންކަން ހިމެނެއެވެ.\nބަލިވެއިންކަމުގެ އަލާމާތް ތަކުގެތެރޭގައި ބައެއްކަންކަން ނޯޓްކުރެވިފައިވެއެވެ. ނަމަވެސް، ހަގީގަތަކީ، މިއިން ކޮންމެކަމެއްވެސް، ކުރިމަތިވަނީ އެކިމީހުންނަށް އެކިމިންވަރަށް ކަމެވެ. އަދި ހަމައެހެންމެ، މީގެތެރެއިން ބައެއް ކަންކަން ފާހަގަނުކުރެވިވެސް ހިނގާދާނެއެވެ. މިކަންކަމަކީ، ބަލިވެއިނުމައި ވިއްދައިގެން ހަށިގަނޑުގައި އުފެދޭ ހޯމޯންސްތަކުގެ ސަބަބުން ދިމާވާ ކަންތައްތަކެވެ. މިކަންކަމަކީ، އެއްގޮތަކަށްވެސް ފިކުރުބޮޑުވަންޖެހޭ ކަންތައްތަކެއް ނޫނެވެ.\n2- މޭނުބައިކުރުން / ހޮޑުލަވައިހެން ހީވުން / ހޮޑުލެވުން.\n3- އަވަސްއަވަހަށް ކުޑަކަމުދާން ޖެހުން.\n4- ކުދިކުދި ކަންކަމާ ހާސްވުން، އަދި ރުޅި އަންނަގޮތްވުން.\n5- އުރަމަތި ވާންވާގޮތްވުން / ނުވަތަ ތަދުވުން\n6- ވައްގަނޑު ކަޅުވުން.\nބަލިވެއިންކަން ޔަޤީންކުރުމަށްޓަކައި، ޒަމާނީ ޓެސްޓްތަކުގެ އެހީގައި ވަރަށް އަވަހަށް ޔަޤީންކޮށް ދެނެގަނެވެއެވެ. މައްސަރުކަންތައް ނުޖެހިލަސްވާތާ2ދުވަސް ނުވަތަ3ދުވަސްފަހުން، ލޭގެޓެސްޓެއްގެ އެހީގައި އެކަން ދެނެގަނެވެއެވެ. އަދި ހަމައެހެންމެ ބޭސްފިހާރަތަކުން ގަންނަން ލިބެންހުންނަ، ކިޓެއް (ޕްރެގުނަންސީ ޓެސްޓް ކިޓް) ގެ އެހީގައި، މައްސަރުކަންތައް ނުޖެހި ލަސްވާތާ ހަފުތާއެއްގެ ތެރޭގައި އެކަން ދެނެގަނެވެއެވެ. މިފަދަ ކިޓެއްބޭނުންކޮށްގެން ގޭގައިވެސް ޓެސްޓެއް ހަދާލެވިދާނެއެވެ. ނަމަވެސް، ޑޮކްޓަރަށްދައްކާ އެކަން ޔަޤީންކުރުން ވަރަށް މުޙިއްމެވެ.\nބަލިވެ އިންކަމުގައިވާނަމަ ތިބާއަށް މަރުޚަބާ ކިޔަމެވެ. މިހާރު ތިބާ ކުރިމަތިލާން ތިޖެހުނީ ބޮޑުބަދަލަކާއެވެ. ހިތްވަރާއެކުގައި ކުރިއަށްދާށެވެ. ކުރިއަށްދެންއޮތީ އިންތިޒާރުގެ ދުވަސްތަކެކެވެ.\nވަރަށް ބޭނުންތެރި މަޢުލޫމާތު ތަކެއް... ޝުކުރިއްޔާ ވަރަށް ބޮޑަށް.\n– 11 އޭޕުރީލު 201300\nހާދަ މޮޅޭ މާޝާﷲ މުހިއްމު ވާހަކަތަކެއް......\n– 12 އޭޕުރީލު 2013 1 0\nމިއީ، މަބުނާ ވާހަކަ. ،މިއީ އަސްލު ވެބުސާޓް ހެދުމުގެ ބޭނުމަކީ. ކޮންމެހެން ބޭކާރު ވާހަކަތައް ނުގެނެސް މިކަހަލަ އަގުހުރި މަޢުލޫމާތު ގެނެސްދިނުން.\n– 13 އޭޕުރީލު 2013 1 0\nމިމަޢުލޫމާތުތައް ވަރަށް ފުރިހަމަ ގެނެސްދީފައިވާލެއް. ވަރަށް ފަސޭހައިން އަންޑަރސްޓޭންޑް ވޭ. އަސްލު ސިއްހީ މަރުކަޒުތަކުންވެސް މިވަރަށް މިހާރު މަޢުލޫމާތު ފޯރުކޮށް ނުދޭ.\nހަމަ ޖަސްޓް ޓެސްޓެއް ހަދާލައިފާ ގެއަށް ފޮނުވާލަނީ. އެކަމަކު ހޭލުންތެރި ކުރުމުގެ ޕްރޮގްރާމްތައް ބާއްވާދުވަހު ބުނާނެ، މަހުންމަހުން ބަރާބަރަށް ޑޮކްޓަރަށް ދއްކާ ޚިޔާލު ބަދަލުކުރަން. ވާކަމެއް ނޯވެ. ނަމެއްގައި ތިބޭ ހެލްތް ވޯރކަރުން ތިބެނީ. ގިނަފަހަރަށް ނަރުހުން ބުނާއެއްޗެއް ބުނެލަނީވެސް.


Dhiyana Dhalaai Ley Ohoruvaigen Genai Sarukaaraai Kuree Sarukaaru Ge Beyfulhun Gulhumun Hinhamanujehihje - Vaguthu\nދިޔާނާ ލޭ އޮހޮރުވައިގެން ގެނައި ސަރުކާރާއި ކުރީ ސަރުކާރުގެ ބޭފުޅުން ގުޅުމުން ހިތްހަމަނުޖެހިއްޖެ\nދަލާއި ލޭ އޮހޮރުވީ ސާފު އަދި ޒިންމާދާރު ސަރުކާރެއް ގެންނަން ކަމަށާއި މިހާރު ފެންނަ މަންޒަރަކީ ކުރީގެ ރައީސް ޔާމީންގެ އަރިހުގައި ތިއްބެވި ބޭފުޅުން "ސަރުކާރުގެ ތެރެއަށް ވަންނަ މަންޒަރު" ކަމަށް އިޝާރާތް ކުރައްވާ ކުރީގެ ބަންޑާރަ ނައިބު ދިޔާނާ ސައީދު ވިދާޅުވެއްޖެއެވެ.\nއިދިކޮޅުގައި އިސްކޮށް ތިއްބެވި ބައެއް ބޭފުޅުން ރޭ ސަރުކާރު ހިންގާ ކޯލިޝަންގައި ހިމެނޭ ޖޭޕީއަށް ސޮއިކުރެއްވުމުން އެކަމާ ނުރުހުން ފާޅުކުރައްވާ ދިޔާނާ ކުރެއްވި ޓުވީޓެއްގައި ވިދާޅުވީ ދަލާއި ލޭ އޮހޮރުވީ ސާފު އަދި ޒިންމާދާރު ސަރުކާރެއް ގެންނަން ކަމަށެވެ.\nWe poured our blood, sweat and tears to bring inaclean and accountable government.\nAnd now this. pic.twitter.com/CTxxdCVzIO\n— Dhiyana ?? (@dhiyanasaid) August 26, 2019\n"ދަލާއި ލޭ އޮހޮރުވީ ސާފު އަދި ޒިންމާދާރު ސަރުކާރެއް ގެންނަން. ދެން ފެނުނީ މިމަންޒަރު" ދިޔާނާ ވިދާޅުވިއެވެ.\nދިޔާނާ ކުރެއްވި މި ޓުވީޓަށް ރައްދު ދިން ބައެއް މީހުން ވަނީ ޖުމުހޫރީ ޕާޓީ ސަރުކާރު ކޯކިޝަންގެ ތެރެއިން ބޭރުކުރުމަށް ރައީސް އިބްރާހިމް މުހައްމަދު ސޯލިހު ޓެގް ކުރައްވައި ގޮވާލާފައެވެ.\nރޭ ޖޭޕީ އާއި ގުޅިވަޑައިގެންނެވި ހުރިހާ ބޭފުޅުންނަކީ ވެސް ކުރީގެ ރައީސް އަބްދުﷲ ޔާމީންގެ އަރިހުގައި މަސައްކަތް ކުރައްވަމުންގެންދެވި ބޭފުޅުންނެވެ. މި ބޭފުޅުން ކުއްލިއަކަށް ޖޭޕީ އާއި ގުޅިވަޑައިގަންނަވަން ނިންމެވީ ކީއްވެގެން ކަމެއް ނޭނގެއެވެ. ނަމަވެސް މި ބޭފުޅުން އިދިކޮޅު ކޯލިޝަންގެ ހަރަކާތްތަކުން ނުފެންނަތާ ދުވަސްތަކެއް ވެއްޖެއެވެ.\nރޭ ޖޭޕީ އާއި ގުޅުވަޑައިގެންނެވި ކުރީގެ މެންބަރުންގެ ތެރޭގައި، ކެލާ ދާއިރާގެ ކުރީގެ މެންބަރު އަލީ އާރިފް އާއި އިނގުރައިދޫ ދާއިރާގެ ކުރީގެ މެމްބަރު އިބްރާހިމް ފަލާހު އާއި ވިލިމާލެ ދާއިރާގެ ކުރީގެ މެންބަރު އަހުމަދު ނިހާން ހަސަން މަނިކު ހިމެނިވަޑައިގަންނަވާއިރު، ކުރީގެ ހޯމް މިނިސްޓަރ އަޒްލީން އަހުމަދާއި ރައީސް ޔާމީންގެ ދައުރުގައި އެމަނިކުފާނުގެ ނައިބު ކަން ކުރައްވާފައިވާ އަބްދުﷲ ޖިހާދު ހިމެނިވަޑައިގަންނަވައެވެ.\n"ވީ ޕޯޑް އަވަރ ބްލަޑް" އޭ ބުނާއިރު ދިޔާނާ މިސަރުކާރު ގެންނަން ކުރި ކަމެއް ބުނެބަލަ. ޖާބިރު ކުރި ޚަރަދަކީ ދިޔާނާ ކުރި ޚަރަދަކަށް ނުވާނެ. އެންމެ ކުޑަވެގެން ކެމްޕޭން ތެރޭ ބޭއްވި އެއްވެސް ބައްދަލުވުމެއް / ޖަލްސާއެއް / އެއްވުމެއްގައި ދިޔާނާ ވާހަކަ ވެސް ދައްކާލާފައި ނުވާނެ. ދޮރުން ދޮރަށް ހިނގާފައެއް ނުވާނެ. ޓްވީޓެއް ކޮށްނުލާ ކަމެއް ނޭނގެ. ކުރި ޓްވީޓެއްވެސް ކޮށްފައިވަނީ އަމިއްލަ ފައިދާއަށް. ދިޔާނާއަކީ ސިޔާސީ ގޮތުން އަދި ފަޑުއްކަ. ބޮޑެތި މަޤާމު އަދާކޮށްފައި ހުއްޓަސް ތިޔައީ ކާތިބު ކަމުގެ މަޤާމަށް ވެސް ކުފޫ ހަމަނުވާ މީހެއްކަން ދިޔާނާއަށް ބޮޑެތި މަޤާމުތައް ދިން މީހުންނަށާ ދިވެހި ރައްޔިތުންނަށް އިނގޭނެ.\nއޮގަސްޓް 27, 2019 14:38\nކަމަނާ ލޭއޮހޮރަވައިގެން އޮއްދާތިކި ވައްޓައިގެން ޖާބިރު ބުރޯ މަޖިލީހަށް ގެނައިމަ މަ ލަދުން ގޮތެއް ނެއް އެހަރަ ކިޔާ ބޯގޯސް އެއްޗިހިން\nއޮގަސްޓް 27, 2019 14:59\nހަހަހަހާ.. ދެން ހަޖަމުކޮއްލާ\nއޮގަސްޓް 27, 2019 17:40\nކަމަނާ ދެން ޖާބިރު ދޫކޮއްލާފަ މަށާ އިންނަންއާދޭ.. ނިކަން ހިންހަމަޖައްސާލަދޭނަން.. ހަމަ އަސްލުވެސް.\nއޮގަސްޓް 28, 2019 20:55\nދައުލަތާއި ދީން އެބަސާފުކުރޭ ރަގަޅަށް\nޑިޔާނާ ޑާރްލީން.. ޕިރް މަތުކެހެނާކޭ ހަމްނޭ ތުމްކޯ ވާރްނިންގް ނެހީދިޔާހޭ..\nއޮގަސްޓް 27, 2019 20:36\nއައި ލަވް ޔޫ ދިޔާނާ\nވަކިބަޔަކު ވަކިޕާޓީއަކާގުޅުމުން އެއީ މައްސލައެއްތޯ؟ ކޮންގާނޫނެއްތޯ އެކަަަމަށް މަނާކުރަނީ؟ މީގެން އެނގެނީ މީ ވަކިބަޔަކު މުއްސަދިވާން ކާން ބާރުވެރިވާން އޮތް މުދާގޑެއްހެން ތެޅޭބަޔަކު އެބައުޅޭކަން. ގުޅެންވީ ވީގޮތަކުން މަގުމައްޗަށް ނިކުމެ މިކަން ނިންމަންގޮވާލަން\nއޮގަސްޓް 27, 2019 22:08\nޖާއްކޮ އެވަރުކޮށްލިތަ މިސަރުކާރު ގެންނަން ވެގެން. ދަލާ ލޭ އޮހޮރުވާލާގެން ޖާއްކޮ އެކުރި ހުރިހާ ކަމެއްވެސް އެކޮށްދިނީ ހަމަ ދިޔާނާގެ ވެސް އުފަލަށް. މިއަދު އެހެން ދެން ކިޔާކަށް ނުޖެހޭ. ޖާއްކޮ ބުނެގެން އެކިއެކި މީހުން ކައިރިއަށް ދިޔާނާ ގޮސްގެން އޮހޮރުން ދަލާ ލޭގެ ކަންތަކާއި ވެސް ޖާބިރު އެހެރީ އޭރު ޒިންމާ ނަގައިގެން.\nއޮގަސްޓް 27, 2019 23:02\nދިޔާނާ އަކީ އޮހޮރުވޭފަދަ ލެއެއް ހުންނެވި ބޭފުޅެއްނޫން މާނަޔަކީ ސަޕޯޓްކުރާ ބަޔަކު ތިއްބެވި ބޭފުޅެއްނޫން.\nއެ4ބަދަވީންނަކީ ސަރުކާރުވައްޓާލަން އެންމެ ތަޖުރިބާޙުރި4ބަދަވީން.......ޖިހާދަށް ނިކުމެ އުޅުމާ ވަރަށް ވައްށްތަރު\nއޮގަސްޓް 28, 2019 20:58\nއެއިރެއްގަ ވައިޖެހޭ ކޮޅަކަށް. އެއްގޮތެއްގަ ނުހުރެވޭ އަމިއްލަ އެދުމާވެގެން. ތިގޮތަށް ދުވި އެއްވެސްމީހެއްގެ އިތްބާރު ރަތްޔިތުން ކުރިމަތީގައި އެބައޮތްތަ


24 kilo ge Drug massala gai umurah jalah li meehaku dhookollaifi | Mihaaru\n24 ކިލޯގެ ޑްރަގް މައްސަލައިގައި އުމުރަށް ޖަލަށްލި މީހަކު ދޫކޮށްލައިފި\nއީރާނުގެ ބޯޓެއްގައި އެތެރެކުރި 24 ކިލޯގެ މަސްތުވާތަކެތި ހޯދުމަށް ފުލުހުން ހަރަކާތްތެރިވަނީ.-- ފޮޓޯ: ޕޮލިސް\n03 ޑިސެމްބަރ 2020 - 13:33\nރާއްޖެ އަށް ކަނޑުމަގުން ގިނަ އަދަދެއްގެ ޑްރަގްސް އެތެރެކުރި މައްސަލައިގައި އުމުރު ދުވަހުގެ ޖަލު ހުކުމެއް ތަންފީޒުކުރަމުން ދިޔަ އަބްދުﷲ ސޮފްވަތު ދޫކޮށްލައިފި އެވެ.\nމިކަމާ ބެހޭ ގޮތުން ކަރެކްޝަނަލް ސާވިސްއާ ސުވާލުކުރުމުން މައުލޫމާތެއް ނުދިނެވެ. ނަމަވެސް އެހެން ބައެއް ފަރާތްތަކުން ވަނީ ސޮފްވަތު ޖަލުން ދޫކޮށްލާފައިވާކަން ޔަގީންކޮށްދީފަ އެވެ.\n"މިހާރު" އަށް އެނގިފައިވާގޮތުގައި، 24 ކިލޯގެ މަސްތުވާތަކެތީގެ މައްސަލައިގައި 25 އަހަރަށް ޖަލަށް ލާން ހުކުމްކުރި ހ. އެވާޕީސް، ސޮފްވަތު ދޫކޮށްލާފައިވަނީ މިދިޔަ ޖުލައި 29 ގަ އެވެ. މަސްތުވާތަކެތީގެ ވިޔަފާރީގެ ކުށުގައި މާފު ދިނުމަށް ގާނޫނުން ތަނެއް ނުދެ އެވެ. ނަމަވެސް ހުކުމް ލުއިކޮށްދެވިދާނެ އެވެ. ސޮފްވަތު ޖަލުން ދޫކޮށްލީ ކޮން ގޮތަކަށް ބަލާފައި ކަމެއް ސާފުވާ ގޮތެއް ނުވި އެވެ.\nސޮފްވަތުގެ އިތުރުން ގ. ޓްރަސްޓް ހޯމް އިސްމާއީލް މޫސާގެ މައްޗަށް ވެސް އެ މައްސަލައިގައި 25 އަހަރަށް ޖަލަށް ލާން ހުކުމް ކުރި އެވެ. އެނގިފައިވާ ގޮތުގައި، އޭނާ ދޫކޮށްލުމަށް ކުރަން ޖެހޭ ކަންކަން ދަނީ ކުރަމުންނެވެ.\nއެކަމަކު ސަރުކާރުގެ އޮފިޝަލަކު ވިދާޅުވީ އިސްމާއިލްގެ އަދަބު ލުއިކޮށްދިނުމުގެ އެއްވެސް ކަމެއް ކުރިއަށް ނުދާ ކަމަށެވެ.\n24 Kilo drug ethere kuri2meehun umurah jalah\nއެ މައްސަލައިގައި ސޮފްވަތާއި އިސްމާއިލް މޫސާގެ މައްޗަށް ކްރިމިނަލް ކޯޓުން ހުކުމް ކުރީ މާޗު 27، 2017 ގަ އެވެ.\nމަގުމަތީ އަގު 100 މިލިއަން ރުފިޔާ އަށް އަރާ އެ މަސްތުވާތަކެތި އަތުލައިގެންފައިވަނީ މާޗު، 2014 ގަ އެވެ. އީރާނުގެ ބޯޓެއްގައި ގެނައި ޑިންގީއެއްގެ ތެރޭގައި ފޮރުވައިގެން އެތެރެ ކުރި އެ މަސްތުވާތަކެތި އަތުލައިގަތުމަށްޓަކައި ފުލުހުން ގިނަ ދުވަސްތަކެއް ވަންދެން ކަނޑުމަތީގައި އޮޕަރޭޝަނެއް ހިންގި އެވެ. އެ އެއްޗެހި އަތުލައިގަތީ އެ ތަކެތި ފޮރުވާފައި ހުރި ޑިންގީ، ދޯންޏެއްގައި މާލެ ގެނެސް، ހުޅުމާލޭ ފަޅުގައި އަޅާފައި އޮއްވަ އެވެ.\nއެއީ އޭރު ރާއްޖޭގައި އެއްފަހަރާ އަތުލައިގަތް އެންމެ ގިނަ މަސްތުވާތަކެއްޗެކެވެ.\nއެ މައްސަލާގައި 18 މީހަކު ހައްޔަރު ކުރިޔަސް ހެކި ނެތުމުގެ ސަބަބުން، އިސްމާއިލް އާއި ސޮފްވަތު ފިޔަވައި ބާކީ ތިބި އެންމެންނަށް ދައުވާ ނުކޮށް ވަނީ ދޫކޮށްލައިފަ އެވެ.\nކުށްކުރުން މަސްތުވާތަކެތި ކަރެކްޝަނަލް ސާވިސް\n52 ކޮމެންޓް, 203 ރިއެކްޝަންސް\nކޮފީ ފުޅި، ބާ ޓިނު ނެގުން ފަދަ ކުދި މައްސަލާގައި ޖަލު ހުކުމް ކުރާ މީހުން 3-4 އަހަރަށް ޖަލަށްލާ، މާފު ނުލިބޭ. ޢެކަމަކު ޑްރަގް ވިޔަފާރިކުރާ މީހުން 25 އަހަރަށް ޖަލަށްލާ،3އަހަރު ނުވަނީސް މާފު ދީގެން މިނިވަންވޭ. މިއީ ވަރަށް ހެޔޮފުޅު ސަރުކާރެއް.\nރާއްޖެއަށް ޑްރަގު އެތެރެކުރާމީހުން ގެންގުޅޭނެ ވަކިރަށެއްހަދާފަ 25 އަހަރަށް އެރަށުގައި އެމީހުން ބަންދުކުރުމަށް ގޮވާލަން\nޑަރަގް އާމްދަނީގެ 100 މިލިއިން ރުފިޔާގެ 50 ޕަސަންޓް ދެން އޮންނަ އިލެކްޝަނަށް އަޅަން ނިންމީމަވެސް މާފުލިބިދާނެ އިނގޭތޯ މިސައްތައިންސައްތަ މުސްލިމް ގައުމުގަ.\nހެޔޮވެރިކަން މިއޮތީ މެކުހަށްޖަހާފަ!\nގައުމެއްގެ ގޮތުގައި ހިންގާ ގައުމެއްގެ ނޫސްތަކުން މިޒާތުގެ ހެޑްލައިންތަކެއް ނުފެންނާނެ. މިއީ ސީދާ ޑްރަގް ވިޔަފާރި ގޭންގަކުން ހިންގާ ގައުމެއްކަން މިވާހަކަތަކުން ސާފުވޭ\nކޮމްމެ ވިޔަފާރިއެއްގަވެސް މުވައްޒިފުން ތިބޭނެ، ލޮރީ ޑްރައިވަރު ހަތްޔަރުކުރީމަ ވިޔަފާރި ހުއްޓޭތަ؟\nއޭނާގެ ސަބަބުން ހަލާކުވި އެތައްހާސް ދިވެހި ޒުވާނުންނޯ.\nތިވާނީ އެމް.ޑީ.ޕީ. ބޮޑަކަށް. މަސްތުވާތަކެއްޗަށް ހިއއވަރުދޭން ސަރުކާރުން މަސައްކަތް ކުރާކަން ޔަޤީން.\nމިވެރިންގެ ތިލަފަތަކީ އެއްކޮޅަށް ބަރުއެއްޗެއް\nއުމުރަށއ ޖަލަށްލީމާ2އަހަރު ޖަލުގަ. ސަޅި ދައުލަތް ކާލި ދެމީހުން ގޭގަ ނަޑުގޮދަޑީގަ ހޯދި މުއްސަދިކަމާއެކު


Kulhudhuffushi Online - Nehlaidhoon hoadhamun dhiya meehaa kaanigahehgai ohvai fenihje\nނެއްލައިދޫން ހޯދަމުން ދިޔަ މީހާ ކާނިގަހެއްގައި އޮއްވައި ފެނިއްޖެ\nޚަދީޖާ އާދަމް -3އަހަރު ކުރިން - 29 ނޮވެމްބަރ 2015\nނެއްލައިދޫން މިއަދު ގެއްލިގެން ހޯދަމުން ދިޔަ މީހާ ކާނިގަހެއްގައި އޮއްވައި ފެނިއްޖެ އެެވެ.\nކުޅުދުއްފުށީ އޮންލައިނަށް މައުލޫމާތު ދެއްވަމުން ނެއްލައިދޫ ކައުންސިލަރަކު ބުނީ އޭނާ ގެއްލުނު ކަމަށް ކައުންސިލަށް އެގިފައިވަނީ މިއަދު ހެނދުނު 8:30 ހާއިރު ކަމަށާއި އޭނާ ފެނިފައިވަނީ މެންދުރު 11:30 ކާނިގަހެއްގެ ގޮފިގަނޑެއްގެ މަތީގައި ވަޅިއަކުން ދަނޑިކޮޅެއް މަށަން އޮއްވައި ކަމަށެވެ.\nގެއްލިގެން މިއަދު ހޯދާފައިވަނީ ހދ ނެއްލައިދޫ ފުލޫނިޔާމާގެ އަބްދުﷲމުފީދު (39އ) އެވެ.\nއޭނާ ގެއްލުމުގެ ކުރިން އެންމެ ފަހުން ފެނިފައިވަނީ ރޭ 12:30 ހާްއިރު ކަމަށާއި އެންމެ ފަހުން ފެނުނު އިރު އިނީ އޭނާގެ ގޭގައި ވަޅިއެއް ތޫނު ކުރަން ކަމަށާއި އޭނާ ބޭރަށް ދަމުން ދިޔައީ ތޫނު ކުރި ވަޅިއާއި އޭނާ ދަންޖެހެން ކަމަށްބުނެ ގެންގުޅޭ ވާގަނޑެއްވެސް ހިފައިގެން ކަަމަށް އެރަށުން ވާހަކަދެއްކި މީހުން ބުންޏެވެ.\nއެއަށްފަހު އޭނޭ ގެޔަށް ނާންނަކަން އެގުނީ ފަތިހު އޭނާއަށް ގޮވަންދިޔައިރު ކޮޓަރި ދޮރުގައި މަރުވާން ދާކަމަށްބުނެ ނޯޓް ހަރުކޮށްފައި ހުރުމުންކަމަށް އެރަށުން ވާހަކަ ދެއްކި މީހުން މައުލޫމާތު ދިނެވެ.\nމައުލޫމާތު ލިބިފައިވަ ގޮތުގައި މީނާއަކީ ކުރިންވެސް ގެއްލިގެން ހޯދި މީހެކެވެ. އަދި ކުރިން މީހަކާ އިނދެ ދަރިޔަކުވެސް ހުންނަ މީހެއް ކަމަށާއި ދަރިފުޅަށް ދޭންޖެހޭ ހަރަދު ނުދޭތީ ކުއްޖާގެ މަންމަ މިހާރު ކޯޓަށް މައްސަލަ ހުށަހަޅާފައިވާ ކަމަށްވެސް އެރަށުން ވާހަކަ ދެއްކި މީހުން ބުންޏެވެ.\nނެއްލައިދޫ ރައްޔިތުން އެއްތަންކޮށްލި މަސްރޭހާއި، ބޮޑު ބާބަކިއު !\n“ކޮންމެ މީހަކު ފޮތެއް” މި ޝިޔާރުގެ ދަށުން ނެއްލައިދޫގެ ލައިބްރަރީއަށް ފޮތް އިތުރު ކުރުމުގެ ކެމްޕެއިނެއް !\nމުށިމަސް އައިނަށް ގެއްލުންނުވާނޭގޮތަށް މަސްވެރިކަން ކުރުމަށް އަންގައިފި\nAblho3އަހަރު ކުރިން\nMikahala meehun thibumun nellaidhoo ah reethi nan libe eve thank you mr,mufeed\nދޮހޮއްކޮ3އަހަރު ކުރިން\nއަބޮއްޕުޅު ކަނިބުޑު ތާށިނުވެ އޮތްތައް؟ އަޅެ ރަގަޅަށް ބަލާބަލަ ތިޔައީ ރިލުވާނުތޯ؟\nކުރުވާހަކަ - ދިގު އިންތިޒާރު\nކުޅުދުއްފުށިން އެމްޑީޕީ އުވެނީބާ؟


އެމްބިއުލޭންސް އަަށް ތަން ދައްކަވާ، މާދަމާ އޭގައި ގެންދަން ޖެހޭނީ ތިބާގެ އާއިލާ މީހެއް ކަމުގައި ވެސް ވެދާނެ! – Dhen.mv\nޢާލިމް އަބްދުއްލަތީފް June 5, 2021 - 8:30 pm\nމި ވާހަކަ ދައްކަން ހަގީގަތުގައި މިހާރު މާ ލަސް ވެސް ވެއްޖެއެވެ. އެހެނީ މިއީ މުޖުތަމައުގައި ފެންނަ ވަރަށް ނުރަނގަޅު އާދައެއް ކަމުގައި ވާތީއެވެ. މާލޭގެ މަގުތައްމަތީގައި ގިނަ ވަގުތު އުޅޭ ކޮންމެ މީހަކަށް ވެސް އަޅުގަނޑު މިދައްކަން އުޅެނީ ކޮން ވާހަކައެއްކަން އެނގޭނެއެވެ. އެންބިއުލޭންސް ސައިރިން އަޅާފައި އިމަރޖެންސީގައި ދާ ވަގުތު ވެސް ތަން ނުދައްކާ ވާހަކައެވެ. އެކަމަށް މާ ބޮޑު ފަރުވާލެއް ނުބަހައްޓާ ވާހަކައެވެ.\nއިންސާނާގެ ނަފްސު ރައްކާތެރިކުރުމަކީ އިސްލާމްދީނުގައިި ވަރަށް އިސްކަމެއް ދެއްވާފައި ވާ ކަމެކެވެ. އިންސާނާގެ ނަފްްސަށް ގެެއްލުން ލިބޭނެ ފަދަ ހުރިހާ ކަމެއް ދީނުގައި ވަނީ ނަހީ ކުރައްވާފައެވެ. އެގޮތުން ބަލިވުމުން ސަބަބުތަކުގައި ހިފައި ބޭސްފަރުވާ ކުރުމަށް ވެސް ދީނުގައި އަންގަވާފައިވެއެވެ. ކުޑަ ކަމެއް ވެގެން މީހަކު އެމްބިއުލޭންސްގައި ސައިރިން އަޅަމުން ނުގެންދާނެ ކަން ޔަގީނެވެ. އެގޮތަށް ގެންދާނީ ހާލު ބޮޑު ބަލި މީހުންނެވެ. ކޮންމެވެސް ކަހަލަ ހިތާމަވެރި ހާދިސާއެއް ހިނގައިގެން ޒަހަމް ވެގެން ގެންދާ މީހުންނެވެ.\nއެމްބިއުލޭންސް ސައިރިންގައި ދާނަމަ އެމްބިއުލޭންސް އަށް ތަން ދެއްކުމަށް އެއްގަމު އުޅަނދުފަހަރު ދުއްވުމުގެ ލައިސެންސް ނަގާއިރު ވެސް ނަސޭހަތްތެރިވާނެއެވެ. އެހެން ނަމަވެސް ގާނޫނުގައި އެހެން އޮތް ކަމުގައި ވިޔަސް އެގޮތަށް އެންމެން އަމަލު ނުކުރާ ނަމަ ވާނެ ފައިދާއެއް ނޯންނާނެއެވެ. އެމްބިއުލޭންސްގައި މަސައްކަތް ކުރާ މުވައްޒަފުން ވެސް ފާހަގަ ކުރާ އެއްކަމަކީ މިއީއެވެ. އެމްބިއުލޭންސްގައި ހާލު ބޮޑު ބަލި މީހެއް ގޮވައިގެން ދާ ވަގުތު ވެސް ތަން ނުދައްކާ ވާހަކައެވެ.\nމާލޭގެ މަގުތަކަކީ މާ ބޮޑެތި މަގުތަކެއް ނޫން ކަން އަޅުގަނޑަށް ވެސް އެނގެއެވެ. ބައެއް ފަހަރަށް އެއްކައިރިއަށް އެރޭނެ ގޮތެއް ވެސް ނޯވެއެވެ. ނަމަވެސް އެހެން ގިނަ ފަހަރަށް ދިމާވަނީ އެމްބިއުލޭންސް އައިސް ތިބާގެ ގައިގައި ޖެހެން ވުމުން ދެން އެއްކައިރިއަށް އަރަން އުޅޭތީއެވެ. ހަމަ ޔަގީނުން ވެސް އޭގެ މާ ކުރިން އެމްބިއުލޭންސްގެ ސައިރިންގެ އަޑު އިވޭނެކަން ޔަގީނެވެ. އެ އަޑު އިވޭއިރަށް އަވަހަށް އެއްކައިރިއަށް އަރަން ވާނެއެވެ. ތިބާ ގަޑިއަކަށް ތަނަކަށް ދާން އުޅުނު ކަމުގައި ވިޔަސް މެއެވެ. ސަބަބަކީ ތިބާ ގަޑި ޖެހުމަށް ވުރެ މީހެއްގެ ފުރާނަ ސަލާމަތް ނުކުރެވުމުން ލިބޭ ގެއްލުން މާ ބޮޑު ވާނެތީއެވެ. އެމީހެއްގެ އާއިލާއަށް ހިތާމައަކާ ކުރިމަތިލާން ޖެހޭނެތީއެވެ.\nނިކަން ވިސްނާލަބަލާށެވެ. މާދަމާ އެމްބިއުލޭންސްް އަށް އަރުވައިގެން އެމަރޖެންސީގައި ތިބާގެ އާއިލާގެ މީހަކު ނުވަތަ ރަހުމަތްތެރިއަކު ވެސް ގެންދަން ޖެހިދާނެއެވެ. އެ ދުވަހަކު ކޮންމެވެސް މީހަކު އެމްބިއުލޭންސްއަށް ތަން ނުދައްކާ ހުރެއްޖެ ނަމަ ތިބާގެ ގާތަށް ވެސް ރުޅި އަންނާނެކަން ޔަގީނެވެ. އަދި އެކަމާ ކުދި ކިޔައި އެއްޗެހި ކިޔާނެކަން ޔަގީނެވެ. އެހެން ނަމަވެސް އިއްޔެ އެހެން މީހެއްގެ އާއިލާ މީހަކު ހާލު ބޮޑުވެގެން ގެންދިޔައިރު ތިބާ ވެސް ކަންތައް ކުރި ގޮތަކީ އެއީއެވެ.\nމިއީ ވަރަށް ކުޑަ ކަމެއްގެ ގޮތުގައި އަޅުގަނޑުމެންގެ ތެރެއިން ބައެއް މީހުންނަށް ހީވެފައި އޮވެެދާނެއެވެ. އެހެން ނަމަވެސް މިއީ ވަރަށް ބޮޑު މައްސަލައެކެވެ. އެހެނީ އިންސާނާގެ ނަފްސަކީ ވަރަށް ބޮޑަށް ރައްކާތެރި ކުރެވި، ހުރުމަތްތެރި ކުރެވިގެންވާ އެއްޗެކެވެ. ހަމަ ގައިމު ވެސް ތިބާ އެމްބިއުލޭންސަަށް ތަން ނުދައްކައިގެން މީހެއްގެ ފުރާނަ ގެއްލިގެންދާކަށް ތިބާ ވެސް ބޭނުން ނުވާނެކަން ޔަގީނެވެ.\nމިއަދު އަޅުގަނޑުމެން މިކަމާ ވިސްނާ ފިކުރު ކުރަން އެބަޖެހެއެވެ. ނޫން ނަމަ ނުރައްކާތެރި ހާދިސާއެއް ހިނގައިގެން މީހަކު ގެންދާ ވަގުތު އެންމެ މީހަކު ތަން ނުދެއްކުމުގެ ސަބަބުން ވެސް އެތައް ބައެއްގެ ފުރާނަ ގެއްލި، އެތައް ބަޔަކު ހިތާމަ ކުރަން ޖެހިދާނެއެވެ.\nވިހަގަދަަ ލަފުޒުތަކުން އުފެދޭ ފާރު ފަސޭހަ ނުވެ ދާއިމަށް ހުރެއެވެ.\nޑިޕްރެޝަންއަކީ ފަރުވާ ހޯދޭނެ ކަމެއް، އެއީ ނިކަމެތިކަމެއް ނޫން!\nޓޮންސިލް ދުޅަވާ ނަމަ ގޭގައި ހޯދިދާނެ ފަސޭހަ ފަރުވާއެއް!


BREAKING NEWS: Billionaire Bill Gates Aai Melinda Varivaan Ninmaifi - Vaguthu\nމައިކްރޯސޮފްޓްގެ ބާނީ ބިލް ގޭޓްސް އާއި އޭނާގެ އަނބިކަނބަލުން މެލިންޑާ ގޭޓްސް ކައިވެނި ރޫޅާލާން ނިންމިކަން އިއުލާންކޮށްފިއެވެ.\nއިންސާނީ އެހީތައް ދިނުމުގައި އެކުގައި މަސައްކަތް ކުރައްވާ ދުނިޔެއަށް މިސާލު ދެއްކެވި ދެމަފިރިންގެ ކައިވެނި ނިމުމަކަށް ގެންނަން ނިންމެވިކަން ރަސްމީކޮށް މިހާރު ވަނީ ކަށަވަރު ކޮށްދީފައެވެ.\nބިލް ގޭޓްސް އާއި މެލިންޑާ ދެންމެ ނެރުއްވި ބަޔާނެއްގައި ވިދާޅުވީ 27 އަހަރުވީ ކައިވެނި ނިމުމަކަށް ގެންނަވަން ނިންމެވީ ދެމަފިރިންގެ ގޮތުގައި ދެން ކުރިއަށް ދެވޭނެ ކަމަށް ގަބޫލު ނުކުރެވޭތީ ކަމަށެވެ.\nކައިވެނި ރޫޅާލި ނަމަވެސް އަދިވެސް ފައުންޑޭޝަންގެ މަސައްކަތް އެކުގައި ކުރައްވާނެ ކަމަށް ބަޔާނުގައި ބިލް އާއި މެލިންޑާ ވިދާޅުވެފައި ވެއެވެ.\nކައިވެނި ރޫޅާލަން ނިންމި ސަބަބާއި ގުޅޭ ގޮތުން ބަޔާނުގައި އެއްވެސް ތަފްސީލެއް ދީފައެއް ނުވެއެވެ.\nބިލް އާއި މެލިންޑާ ބައްދަލުވީ ޓްރޭޑް ފެއާއެއްގެ ތެރެއިންނެވެ. 1987 ވަނަ އަހަރު ދެކަނބަލުން ޑޭޓް ކުރަން ފެށިއެވެ. ދެކަނބަލުން ކައިވެނި ކުރީ 1994 ވަނަ އަހަރުގެ ޖަނަވަރީ 01 ވަނަ ދުވަހު ހަވާއީގެ ޖަޒީރާ ރަށެއްގައެވެ. ދެކަނބަލުންގެ ކައިވެންޏަށް ވަނީ ތިން ބޭފުޅުން ލިބިފައެވެ.\nބިލް ގޭޓްސް އަކީ މިހާރު ދުނިޔޭގައި ހުރި ހަތަރު ވަނައަށް އެންމެ މުއްސަނދި މީހާއެވެ. އޭނާގެ މިލްކިއްޔާތުގައި 130 ބިލިއަން އެމެރިކާ ޑޮލަރު އެބަހުއްޓެވެ.\nކައިވެނި ރޫޅާލުމުން ބިލް އާއި މެލިންޑާއާ ދެމެދު މުދާ ބަހާނެ ގޮތުގެ ތަފްސީލްތަކެއް އަދި ހާމައެއް ނުކުރެއެވެ. ނަމަވެސް މީޑިއާ ރިޕޯޓްތައް ބުނާ ގޮތުގައި ކައިވެނި ރޫޅާލުމުގެ ކަންކަން ނިމޭއިރު ގިނަ އަދަދެއްގެ ފައިސާ ބިލް މެލިންޑާ އަށް ދޭން ޖެހޭނެއެވެ. އެހެންކަމުން ކުރިއަށް އޮތްތަނުގައި މެލިންޑާ ވެސް ބިލިއަނަރުންގެ ލިސްޓްގައި ހިމެނިގެންދާނެ ކަމަށް ރިޕޯޓްތައް ބުނެއެވެ.\nބިލް އާއި މެލިންޑާގެ ކައިވެނި ރޫޅާލަން ނިންމިކަން އިއުލާން ކުރުމާއިއެކު ގިނަ ބަޔަކު އަންނަނީ އެކަމާއި ވަރަށް ބޮޑަށް ހައިރާންވާކަމަށް ބުނެ މީސް މީޑިއާގައި ވާހަކަދައްކަމުންނެވެ. ސަބަބަކީ އެދެމަފިރިންނަކީ ފެންނަ ފެނުމަށް ވަރަށް އުފާވެރި ޒަވާޖީހަޔާތެއް ވޭތުކުރަމުން އައި ދެމަފިރިންކަމަށްވުމުންނެވެ.\nފޯ ސީޒަންގައި އޮތް ސައުދީ ވަލީއަހްދު އަލްވަލީދުގެ ހިއްސާ ބިލް ގޭޓްސް ގަނެފި\nބިލް ގޭޓްސް ވަނީ ވަރިއަށް ފަހު މެލިންޑާއަށް ހަބިލިއަން ޑޮލަރުގެ ހިއްސާ ބަދަލުކޮށްފައި\nޢަންހެނުންނަށް ހަރަދު ނުކުރާތީކަމަށް ވަނީ ވަރިވާން އުޅެނީ\nމެއި 4, 2021 03:57\nމުއްސަދިން އުޅޭ ގޮތް ތީ.\nމެއި 4, 2021 05:06\nބިލް މެން ޅަ ކުދިންނާއި އިންނަންވެގެން މުސްކުޅިވި ދުވަހު\nމެއި 4, 2021 05:26\nނާހަމަ ތެދެއް..؟ ވަރިވީތަ ހަމަ..؟\nމެއި 4, 2021 06:24\nމައްސަލައަކީ އެއް އަންބަށްވުރެ ގިނަ އަބިންނާއި އެމީހުންގެ ވަޟުޢީ ޤާނޫނުގައި ކައިވެނި ކުރެވެން ނޯންނާތީ. މާތް ﷲ ބާއްވާލެއްވި ދީނުގެ މަތިވެރިކަން. މާތް ﷲ މޮޅަށް ދެނެވޮޑިގެންވޭ.\nމެއި 4, 2021 09:42\nއިތުރު ސަމާލުކަމެއް ހޯދުން މިހާރުހުރި އެއްމެ މުއްސަދި އަންހެނާ ފަހަތަށް ޖައްސާލާފަ ، އެމަގާމް މެލިންޑާ ހޯދުން\nމެއި 4, 2021 09:50\nމިއިން އެނގެނީ ލާރިއަކީ ހުރިހާ އެއްޗެއް ނޫންކަން.......ދިރިއުޅުމަކަށް ފައިސާއަށް ވުރެ އިތުބާރާއި ލޯތްބާއި އަޅާލުން މާ މުހިންމުކަން...................ބިލްގޭޓްސް ކަލެއަށް ރީތި ދަތް ޖެހިއްޖެއްނު.............\nމެއި 4, 2021 10:33\nކޮންމެވެސް ކުއްޖަކު މިއުޅޭ ކައިޒީނަށް އަންގާލައްޗޭ ބިލްގޭޓްސް ސިންގަލްވި ވާހަކަ


Kulhudhuffushi gai thaaru elhumuge bodu mashroo eh hingan havaalukohffi | Mihaaru\nޚަބަރު / ނޭޝަނަލް ޕްލޭނިން މިނިސްޓްރީ\nކުޅުދުއްފުށީގައި މަގު ހެދުމުގެ އާ ބޮޑު މަޝްރޫއެއް ހިންގަން ހަވާލުކޮށްފި\n28 ފެބުރުއަރީ 2021 - 11:34\nކުޅުދުއްފުށީގައި 100 މިލިއަން ރުފިޔާ ހޭދަކޮށްގެން މަގު ހެދުމުގެ ބޮޑު މަޝްރޫއެއް، ރޯޑް ޑިވެލޮޕްމަންޓް ކޯޕަރޭޝަނާ ހަވާލުކޮށްފި އެވެ.\nޕްލޭނިން މިނިސްޓްރީން ބުނީ ކުޅުދުއްފުށީގެ ބޮޑެތި މަގުތައް ތާރު އަޅައިގެން ހެދުމުގެ ދެވަނަ ފިޔަވަހި ކުރިއަށް ގެންދަން ހަވާލުކުރީ ގާތްގަނޑަކަށް ދޮޅު އަހަރުން ނިންމާ ގޮތަށް ކަމަށެވެ.\nމިދިޔަ ބުރާސްފަތި ދުވަހު ސޮއިކުރި މި މަޝްރޫއުގެ ދަށުން މަގުގައި ތާރު އެޅުމުގެ އިތުރުން ފެން ހިންދާ ނިޒާމް ގާއިމްކުރުމާއި މަގު ބައްތި ޖެހުން ވެސް ހިމެނެ އެވެ.\nތާރު އަޅައިގެން ކުޅުދުއްފުށީ މަގުތައް ހެދުމުގެ މަސައްކަތް ކުރީގެ ރައީސް ޑރ. މުހައްމަދު ވަހީދުގެ ސަރުކާރާއި ކުރީގެ ރައީސް އަބްދުﷲ ޔާމީންގެ ވެރިކަމުގައި ވެސް ކުރިޔަށް ގެންދިޔަ އެވެ. އޭރު ވެސް އެ މަސައްކަތް ކުރީ ރޯޑް ޑިވެލޮޕްމަންޓް ކޯރަޕޭޝަނުންނެވެ. އެ މަޝްރޫއުތަކަށް 50 މިލިއަނަށް ވުރެ ގިނަ ރުފިޔާ ވަނީ ހަރަދުކޮށްފަ އެވެ.\nތަރައްގީގެ މަޝްރޫއުތައް ހދ. ކުޅުދުއްފުށި ނޭޝަނަލް ޕްލޭނިން މިނިސްޓްރީ ރޯޑް ޑިވެލޮޕްމަންޓް ކޯޕަރޭޝަން\n10 ކޮމެންޓް,3ރިއެކްޝަންސް\nމިކަންކަން ކާމިޔާބުވާނީ އެއްފަސްކުރުމަށް އަމަލީ މަސައްކަތް ފައްޓަވާ ކ.އަތޮޅު މާލޭ މީހުންގެ ތެރެއިންވެސް "ގޯތި ބޭނުންކަމަށް އަޑު އުފުލާ މާލޭ މީހާއަށްވެސް ގޯތި ލިބޭގޮތަށް" ކެލާ، ފިއްލަދޫ، ހަނިމާދޫ، ކާށިދޫ، ކުޑަހުވަދޫ، ތުލުސްދޫ، ތ. ގުރައިދޫ، ތިމަރަފުށި، ވިލުފުށި، ލ. ގުޅިފައިވާ ހުރިހާރަށްތައް، ހުވަދުއަތޮޅު ތިނަދޫ، ކޮލަމާފުށި، ވާދޫ، ފަރެސްމާތޮޑާ އަދި އައްޑޫގެ ބިންހިއްކާ 30 އަހަރު ދުވަހުން މެނުވީ ރެޖިސްޓްރީއަށް ބަދަލު ނުގެނެވޭގޮތަށް ބިންދޫކުރައްވާ.\n"ރިޔާސީ/ބަރުލަމާނީ" ގެ ފެންނަ/ނުފެންނަ ވޯޓަކަށް އަލުން ދާންވީ ނޫންތޯ؟ މަޖިލިސް މެންބަރުން މިހާރު މަގުހެދުމުގެ މަޝްރޫޢުގެ އެއްބަސްވުމުގައި ސޮއެކޮށް އެއާ ހަވާލުވެ ފޮޓޯ ނަގާ ހިސާބަށް ވެސް މިއަދު މިއޮތީ އާދެވިފަ. ދެން އެއީ ހަމަ އެކަނި ގާނޫނު ހަދާ މަޖިލީހޭ ތަހްގީގުކުރާ މަޖިލީހެއް ނޫނޭ، ފަޅުކޮންނަ ބައެއްނޫނޭ އަދި ބިން ހިއްކާ ބައެއް ވެސް ނޫނޭ ބުނުމުގެ ބަދަލުގައި މަޖިލީހުން ސަރުކާރު ހިންގަން ހަވާލުވާން ގާނޫނު އަސާސީ އާއި ގާނޫނަށް އިސްލަހު ގެންނަންފެނޭ.\nދައުލަތުގެ ބަޖެޓާމެދު ވިސްނާ ބަޔަކު ތިއަޅާ ސޮކީ ކަނޑުގައި އަޅާ ރޮނގެއްފަދަ ކަމެއްގެ ގޮތުގައި ސިފަކުރާނީ\nމިސަރުކާރަށް ބޭނުންވަނީ ޕޭޕަރީމް. އެއިން ހުރިހާކަމެއް ވާނެ.\nހާދަ ސޮއެކޭ މިއަޅަނީ.\nމިސަރުކާރުގެ ރަގަޅު ތަރަށްގީ ސިޔާސަތުގެ ތެރެއިން ކުޅުދުއްފުށީ މިފަހަރު ތާރު އަޅާއިރު އަންޑަރ ގުރައުންޑު ރޭލުވޭޔަކުން ނޮޅިވަރަމާއި، ނޮލިވަރަންފަރާއި ގުޅާލަން ނިންމައިފިކަމަށް އެމްޑީޕީގެ ބައެއް އިސްވެރިން ބުނޭ މިއީނޫންތޯ ތަރައްގީޔަކީ އަޑުގައި މަތިންދާރޭލު ހދ. ގައި އަޑީންދާރޭލް\nމިއީ އިގޭ ތޯ އެމްޑީޕީގެ ސަރުކާރުން ރަނގަޅު ތަންކޮޅަކީ. ތަރައްޤީ މެކުހަށް ޖަހާފައި. އެހެންނަމަވެސް އެމްޑީޕީއަށް ދޭނެ ވޯޓެއް ނެތް.\nތިޔައީ އިންތިހާބް ބޯމަތިވެފައި އޮތީމައި ދައްކާހާ ދަޅަ. އިބްރާހީމް މުޙަައްމަދު ޞޯލިޙް ރިޔާސީ އިންތިހާބްގެ ކެމްޕެއިންނަށް ކުޑަހުވަދޫއަށް އައިސް ބުނި "ކުޑަހުވަދޫ ބަކީ ހުރި މަގުތަކުގައި ތާރުއެޅިގެންދާނެ". މިއަދާހަމައަށް ކުޑަހުވަދޫގެ ތަރައްޤީއަށް ގާބުރިއެއް ބަހައްޓާފައެއް ނެތް. ދެން އެމްޑީޕީއަކަށް ވޯޓެއް ނުދޭނަން.\nކިތަންމެ ތާރެއް އަޅާނަމޭބުންޏަސް ނޯވޯޓް ފޯ އެމްޑީޕީ\nތާރެއްވެސް ނޫން އަޅައިދޭނީ. އެމްޑީޕީ އިން ހުރިހާކަމެއްވެސް ކުރަނީ އަނގައިން.


ޕްރިންސް ހޭރީ އަދި މޭގަން މާރކަލް ނެޓްފްލިކްސްއަށް! – DhiDaily\nޕްރިންސް ހޭރީ އަދި މޭގަން މާރކަލް ނެޓްފްލިކްސްއަށް!\nއިނގިރޭސިވިލާތުގެ ޕްރިންސް ހޭރީ އަދި އޭނާގެ އަންހެނުން މޭގަން މާރކަލް އެ ދެމަފިރިން އެކުގައި ހޮލީވުޑް ކެރިއަރު ފެށުމަށް ބުދަ ދުވަހު ނެޓްފްލިކްސްއާއި އެކު ފިލްމު އަދި ސީރީޒް ތަކެއް ޕްރޮޑިއުސްކުރުމަށް ސޮއިކޮށްފިއެވެ.\nއިނގިރޭސިވިލާތުގެ ޝާހީ ޢާއިލާ ދޫކޮށް ކެލިފޯނިޔާއަށް ދަތުރުކޮށްފައިވާ މި ދެމަފިރިން، މި އަހަރު އަދި އަންނަ އަހަރަށް ވަނީ ގިނަގުނަ މަސައްކަތްތަކެއް ކުރުމަށް ތައްޔާރުވެފައެވެ. މީގެ ކުރިން އެކްޓިންގްގެ ރޮނގުން ފެނިފައިވާ މޭގަން ބުނާ ގޮތުގައި، ދެން އޭނާ ސްކްރީނުގެ ކުރިމަތިން ނުފެންނާނެއެވެ.\nތިމާވެށީގެ ރީތި ކަމާއި ތިމާވެށި ރައްކާތެރިކުރުމަށް ކުރެވިދާނެކަން ކަން ދައްކުވައިދޭ ޑޮކިޔުމެންޓްރީއަކާއި، އަންހެނުންގެ ހައްޤުތަކާއި، އެ ޙައްޤުތައް ސަލާމަތްކުރާނެ ގޮތް ދައްކުވައިދޭ އެނިމޭޓެޑް ސީރީޒްތަކަކީ މި ދެމަފިރިންގެ އެންމެ ފުރަތަމަ މަސައްކަތްތަކެވެ.\nމާލީ ގޮތުން ހޭދަވަނީ ކިހާވަރެއްކަން ނުބުނިކަމުގައިވީ ނަމަވެސް، ނެޓްފްލިކްސްއިން ޔަގީންކަން ދެނީ، މިއީ ގިނަ އަހަރުތަކަށް ދެމިގެންދާނެ ޕްރޮޖެކްޓްތަކެކެވެ.\nއެ ދެމަފިރިން ވަނީ މީގެ ދުވަސްކޮޅެއް ކުރިން ސެއިންޓް ބާބަރާއަށް ދިރި އުޅުން ބަދަލުކޮށްފައެވެ. އެ ދެމަފިރިންގެ އަވަށްޓެރިންގެ ގޮތުގައި ދިރިއުޅެނީ މަޝްހޫރު ޓީވީ ސްޓާރުން ކަމަށްވާ އޯޕްރާހް އަދި އެލެންއެވެ.\nމި ދެމަފިރިންގެ ޕްރޮޑަކްޝަން ކެރިއަރު ފެއްޓުމަށް ޑިޒްނީ، އެޕަލްފަދަ ގިނަ ކުންފުނިތަކާއި މީގެ ކުރިން ވަނީ ވާހަކަ ދައްކާފައެވެ. އަދި މީގެ ދުވަސްކޮޅެއް ކުރިން ހެރީ ވަނީ ޕެރަލިމްޕިކްސްގެ ޑޮކިޔުމެންޓްރީއަކުން ފެނިފައެވެ. އަދި ޑިޒްނީގެ ޑޮކިޔުމެންޓްރީއަަކަށް މޭގަން ވަނީ އަޑު އަޅާދީފައެވެ.


May Mahu 1 Aharun Dhashuge 381 Kujjaku Covid Ah Fassivi - Vaguthu\nމެއި މަހު އެއް އަހަރުން ދަށުގެ 381 ކުއްޖަކު ކޮވިޑަށް ފައްސިވި\nމެއި މަސް ތެރޭގައި އެއް އަހަރުން ދަށުގެ 381 ކުއްޖަކު ކޮވިޑް-19 އަށް ފައްސިވިކަން ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ހާމަކޮށްފިއެވެ.\nރާއްޖެއިން ކޮވިޑަށް ފެނުނު ފަހުން މިހާތަނަށް އެންމެ ގިނަބަޔަކު ކޮވިޑަށް ފައްސިވެ، އެ ބަލީގައި ނިޔާވި މަހަކީވެސް މެއި މަހެވެ.\nމެއި މަހުގެ ކޮންމެ ދުވަހެއް ކަހަލަ ގޮތަކަށް ކޮވިޑަށް ފައްސިވާ އަދަދުތައް 500 އިން މަތީގައި އުޅުނުއިރު، ބައެއް ދުވަސް ދުވަހު އަދަދުތައް 1000 އިން މައްޗަށް އަރާ ރެކޯޑް ހެދިއެވެ.\nއެޗްޕީއޭއިން މިއަދު ވިދާޅުވީ، މި އަހަރުގެ މެއި މަހު ރާއްޖެއިން އެއް އަހަރުން ދަށުގެ 381 މީހަކު ކޮވިޑަށް ފައްސިވި ކަމަށެވެ. އޭގެ ތެރޭގައި އަލަށް ވިހެއި ކުދިންވެސް ހިމެނޭ ކަމަށް އެޗްޕީއޭއިން ވިދާޅުވިއެވެ.\n"އެހެންކަމުން ބޭރަށް ދިއުން މަދުކޮށް، ރައްކާތެރިކަން އިސްކޮށް، ލޯބިވާ މީހުން އެ ބައްޔަށް ހުށަނޭޅޭނެހެން އުޅުންތައް ބަހައްޓާ". އެޗްޕީއޭ އިން ވިދާޅުވިއެވެ.\nމިއަހަރުގެ މިހާތަނަށް ރާއްޖެއިން 5000 އަށްވުރެ ގިނަ 10 އަހަރުން ދަށުގެ ކުޑަކުދިން ކޮވިޑް-19 އަށް ފައްސިވެފައިވާ ކަމަށް އެޗްޕީއޭއިން ވަނީ ހާމަކޮށްފައެވެ. ކުޑަކުދިންނަކީ ކޮވިޑް ބަލީގެ ނުރައްކާ ބޮޑު ކެޓެގަރީއަށް ފެތޭ މީހުންނެވެ.\nޖޫން 1, 2021 22:11\nއޭޕްރީލްމަހު މުޅިރާއްޖެ ވޯޓަށް ހުޅުވާލި، ސުކޫލްތަކާއި ނާރސަރީވެސް، ސަރުކާރުން ޒިންމާ ވާންޖެހޭނެ މިކަމުގެ، ކުޑަވެސް ރަޙްމެއް ރައްޔިތުންނަށް ނެތް، މިބަލީގައި ނިޔާވި އެންމެންނަށް ސުވަރުގެ މިންވަރު ކުރައްވާ، ޒިންމާދާރު ވެރިންނަށް ހެޔޮވިސްނުން ދެއްވާށި - އާމީން


Akshay ge "Sooryavanshi" adhi "Bell Bottom" August mahu release kuranee – adduLIVE\nއަކްޝޭގެ "ސޫރްޔަވަންޝީ" އަދި "ބެލް ބޮޓޮމް" އޮގަސްޓްމަހު ރިލީޒް ކުރަނީ\nMay 24, 2021, 09:42 ޝަބްނަމް ރަޝީދު\nއަކްޝޭ ކުމާރުގެ ފިލްމް"ސޫރްޔަވަންޝީ" އަދި "ބެލް ބޮޓޮމް" އިންޑިއާގެ މިނިވަން ދުވަސް ކަމަށްވާ 15 އޮގަސްޓްގައި ރިލީޒް ކުރުމަށް ހަމަޖެހިފައިވާ ކަމަށް އަކްޝޭ ބުނެފިއެވެ.\nއަކްޝޭގެ މި ފިލްމްތައް ރިލީޒް ކުރުން ލަސްވެފައިވާތީ އެކަމާއި އޭނާގެ ސަޕޯޓަރުންގެ ކަންބޮޑުވުން އިތުރުވެފައިވާ މި ދަނޑިވަޅުގައި އަކްޝޭ ވަނީ ސްޓޭޓްމަންޓެއް ނެރެ އޭނާގެ އެ ދެފިލްމް ރިލީޒް ކުރާނީ މިނިވަން ދުވަހުގައި ކަމަށް ބުނެފައެވެ.\nފިލްމް "ބެލް ބޮޓޮމް"ގައި އަކްޝޭއާއެކު ވާނީ ކަޕޫރު، ލާރާ ދައްތާ، ހުމާ ޤުރެއިޝީ ހަރަކާތްތެރިވެއެވެ. 80ގެ އަހަރު ތަކުގެ ހާދިސާތަކެއް ދައްކައިދޭ މި ފިލްމް އެންމެ ފުރަތަމަ ރިލީޒް ކުރުމަށް ހަމަޖެހިފައިވީ މި ހިނގާ މެއި މަހުގައެވެ. އެހެން ނަމަވެސް އިންޑިއާ މިހާރު އޮތް ހާލަތުން ފިލްމް ރިލީޒް ކުރުން ވަނީ ލަސްކޮށްފައެވެ.\nރޯހިތް ޝެއްޓީގެ އުފެއްދުމެއް ކަމަށްވާ "ސޫރްޔަވަންޝީ" ވެސް ވަނީ ކޮވިޑްގެ ސަބަބުން ކުރިން ރިލީޒްކުރަން ހަމަޖެހިފައިއޮތް ދުވަސް ލަސްކޮށްފައެވެ. ކުރިން އެ ފިލްމް ރިލީޒް ކުރުމަށް ހަމަޖެހިފައިވަނީ 30 އޭޕްރީލް ގައެވެ. އެ ފިލްމުގައި އަކްޝޭ ކުމާރު އާއެކު ފެނިގެންދާނީ ކެޓްރީނާ ކެއިފްއެވެ.\nފިލްމް"ސޫރްޔަވަންޝީ" ގައި އަޖޭ ދޭވްގަން އަދި ރަންވީރް ސިންގްގެ ހާއްސަ ފެނިލުމެއް ވާނެއެވެ. މިއީ ރޯހިތް ޝެއްޓީގެ ފިލްމުތަކުގައި ފަހަކަށް އައިސް ކުރާ ކަމެކެވެ. އޭނާގެ ކުރިން ނެރެފައިިވާ ފިލްމާއި ކޮންމެވެސް ގޮތަކުން ފަހުގެ ފިލްމްތައް ގުޅުވާލައެވެ. ހާއްސަ ފެނިލުންތަކުން ތަރިންގެ ދައްކާލުމަކުންނެވެ.


Ronaldo bunany saththa eh hama kurevunas hiyy nufurey kamah - Hali News\nރޮނާލްޑޯ ބުނަނީ ސައްތައެއް ހަމަކުރެވުނަސް ހިތް ނުފުރޭކަމަށް\n10 September 2020, 00:34\nގައުމީ ޓީމަށް 101 ލަނޑު ކާމިޔާބު ކޮށްދެވުނަސް އަދިވެސް ހިތްނުފުރޭކަމަށް ޕޯޗުގަލްގެ ކެޕްޓަން އަދި މަޝްހޫރު ފޯވާޑް ކްރިސްޓިއާނޯ ރޮނާލްޑޯ ބުނެފިއެވެ.\n"ސަތޭކަ ލަނޑު ގައުމީ ޓީމަށް ކާމިޔާބު ކޮށްދެވުމަކީ ވަރަށް ބޮޑު އުފަލެއް. މިއީ އަހަރެން އަބަދުވެސް ދެކެމުން ދިޔަ ހުވަފެނެއް ސީދާވުން. އެކަމަކު އަދިވެސް އަހަރެންގެ ހިތެއް ނުފުރޭ. އެކަމަކު އަހަރެން ހިތްފުރޭވަރު ކުރާނީ ފިޔަވަޅަކަށްފަހު ފިޔަވަޅެއް ކުރިއަށް އަޅަމުން ގޮސް" ރޮނާލްޑޯ،35، ބުންޏެވެ.\nރޮނާލްޑޯގެ އަމާޒު ހުރީ 109 ލަނޑު ކާމިޔާބު ކޮށްގެން އިރާނުގެ މަޝްހޫރު ފޯވާޑް އަލީ ދާއީ ޤާއިމްކޮށްފައިވާ ދުނިޔޭގެ ރެކޯޑް މުގުރާލުމަށެވެ. ޔުއެފާ ނޭޝަންސް ލީގުގައި ގިނަ މެޗުތަކެއް ކުރިއަށް ހުރުމާއި ރޮނާލްޑޯގެ ފޯމަށް ބަލާއިރު ކުރިއަށް އޮތް އަހަރެންހައި ދުވަހުގެ ތެރޭގައި އަލީ ދާއީގެ ރެކޯޑް ރޮނާލްޑޯ މުގުރާލާނެ ކަމަށް ބެލެވެއެވެ.\n"ސްވިޑްން މެޗަށް އަހަރެން އެރުވިއިރުވެސް އިތުބާރު އޮތް ލަނޑު ޖެހޭނެ ކަމުގެ. އަހަންނަށް މިހިސާބަށް މިއާދެވުނީ އެކުގައި ކުޅުނު ކުޅުންތެރިންގެ ވަރަށް ބޮޑު ހިއްސާއަކާއެކު. އެހުރިހާ ކުޅުންތެރިންނަށް ޝުކުރު އަދާކުރަން. ދަނޑުމަތީގައި އަހަރެން އެއްވެސް މީހަކަށް ސާބިތު ކޮށްދޭން އެއްވެސް ކަމެއް މިހާރަކު ނެތް. އަހަންނަށް ފާޑުކިޔާ މީހުންނަށް ފުދޭނެ އަހަރެންގެ ކެރިއަށް އެކަނި ބަލާލިއަސް" ރޮނާލްޑޯ ބުންޏެވެ.\nދުނިޔޭގެ އެންމެ މޮޅު ފުޓްބޯޅަ ކުޅުންތެރިޔާގެ މަގާމް5ފަހަރު ހޯދާފައިވާ ރޮނާލްޑޯއަކީ އަލީދާއީއަށްފަހު ގައުމީ ޖާޒީގައި 100 ލަނޑު ހަމަކުރި ފުރަތަމަ ކުޅުންތެރިޔާއަށެވެ. 2003 ވަނަ އަހަރުން ފެށިގެން ގައުމީ ޓީމަށް 165 މެޗް ރޮނާލްޑޯ ކުޅެދީފައިވާއިރު ގައުމީ ޖާޒީގައި ރޮނާލްޑޯ ފުރަތަމަ ލަނޑު ކާމިޔާބު ކުރީ އަމިއްލަ ގައުމުގައި ބޭއްވި ޔޫރޯ 2004 ގެ ފުޓްބޯޅަ މުބާރާތުގައި ގްރީސް ކޮޅަށެވެ.\nރޮނާލްޑޯގެ ކެރިޔަރުގައި އެންމެ ގިނަ ލަނޑު ލަނޑުތައް ކާމިޔާބު ކޮށްފައި ވަނީ ލިތުއޭނިޔާ، އެންޑޯރާ، އަރްމީނިއާ، ލެޓްވިއާ. ސްވިޑްން އަދި ފެރޯ އަޔަރލެންޑްސް ކޮޅަށެވެ. މީގެ ތެރެއިން ސްވިޑްން ފިޔަވައި ދެންހުރި ގައުމުތަކީ ފީފާ ރޭންކިންގައި އެވްރެޖްކޮށް 116 ވަނައަށްވުރެ ދަށުގައި އުޅޭ ގައުމުތައްކަން ފާހަގަ ކޮށްލެވެއެވެ.\nރޮނާލްޑޯއާ ވާދަވެރި މެސީއަށް ގައުމީ ޓީމަށް 138 މެޗް ކުޅެދީގެން ކާމިޔާބު ކުރެވިފައި ވަނީ 70 ލަނޑެވެ. މެސީ އެންމެ ގިނަ ލަނޑުތައް ކާމިޔާބު ކޮށްފައި ވަނީ މަޝްހޫރު ބްރެޒިލް އާއި އުރުގުއޭ އާއި ޕެރަގުއޭ އަދި އިކްއެޑޯ ކޮޅަށެވެ. މިގައުމުތަކީ އެވްރެޖްކޮށް ދުނިޔޭގެ ރޭންކިންގެ ގަދަ 20 ގައި ހިމެނޭ ގައުމުތަކެވެ.\nއިތުރު ލިޔުންތައް ރޮނާލްޑޯ ޔުއެފާ ނޭޝަންސް ލީގު


ވިލުފުށީގައި ހުރި މަސްމާރުކޭޓު ކުއްޔަށް ހިފާނެފަރާތެއް ހޯދުން\nމިރަށު މަސްމާރުކޭޓު އިމާރާތް ކުއްޔަށްހިފާނެ ފަރާތެއް ހޯދުމަށް ކުރެވުނު މިއިދާރާގެ ނަންބަރު (IUL)383/383/2019/51 (22 އޮގަސްޓް 2019 ) އިޢުލާނާއި ގުޅިގެން އެއްވެސް ފަރާތަކުން ބީލަން ހުށަހަޅާފައިނުވާތީ މަސްމާރުކޭޓު ކުއްޔަށް ހިފާނެ ފަރާތެއް ހޯދުމަށް އިޢުލާނުކުރީމެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން މިކަމަށްއެދި ޕްރޮޕޯސަލް ހުށަހެޅުއްވުންއެދެމެވެ. މަސްމާރުކޭޓު ކުއްޔަށްދިނުމާގުޅޭ ބީލަންކަރުދާސް 2019 ސެޕްޓެމްބަރ 18 ވާ ބުދަ ދުވަހުގެ 09:30 ން ފެށިގެން 2019 ސެޕްޓެމްބަރ 25 ވާ ބުދަ ދުވަހުގެ 13:00 އާއި ހަމަޔަށް ވިލުފުށީ ކައުންސިލްގެ އިދާރާއިން ގަންނަން ލިބެން ހުންނާނެއެވެ. ބީލަންކަރުދާހުގެ އަގަކީ -/150 (ސަތޭކަ ފަންސާސް ރުފިޔާ)އެވެ.\nޕްރޮޕޯސަލް ބަލައިގަތުމާއި، ޕްރޮޕޯސަލް ކެނޑުން އޮންނާނީ 2019 އޮކްޓޯބަރ 01 ވާ އަންގާރަ ދުވަހުގެ 13:00ގައި ކައުންސިލްގެ އިދާރާގެ ޖަލްސާކުރާ މާލަމުގައެވެ. ބީލަންކަރުދާސް ބައްލަވައިނުގަންނަވާ ފަރާތްތަކަށް ޕްރޮޕޯސަލް ހުށަހެޅުމުގެ ފުރުޞަތެއް ނުލިބޭނެއެވެ.\nބީލަންކަރުދާސް ބައްލަވައިގަތުމަށް މިއިދާރާއަށް ވަޑައިގަންނަވާ ފަރާތްތަކުން ދިވެހިރައްޔިތެއްކަން އަންގައިދޭ ކާޑު ހިއްޕަވައިގެން ވަޑައިގަތުމަށް ދަންނަވަމެވެ. އެއްވެސް ފަރާތެއްގެ ބަދަލުގައި ވަޑައިގަންނަވާ ފަރާތެއްނަމަ ވެރިފަރާތުގެ ޞައްޙަ ސިޓީއަކާއިއެކު އެފަރާތުގެ ދިވެހިރައްޔިތެއްކަން އަންގައިދޭ ކާޑުގެ ސާފުކޮޕީއެއް ހުށަހަޅުއްވަންވާނެއެވެ. ކުންފުންޏަކުން ނުވަތަ ވިޔަފާރި ރަޖިސްޓްރީއެއްގެ ދަށުން ބީލަންކަރުދާސް ބައްލަވައިގަންނަވާނަމަ އެ ލީގަލް ބޮޑީއެއްގެ ރަޖިސްޓްރީ ކޮޕީއާއި ލެޓަރހެޑްގައި ހުށަހެޅޭ ސިޓީއެއް ހުށަހަޅުއްވަންވާނެއެވެ. ކޮންމެ ފަރާތެއްގެ ނަމުގައި ނެންގެވޭނީ އެއްބީލަންކަރުދާހެވެ.\nހުށަހެޅޭ ޕްރޮޕޯސަލްތައް އިވެލުއޭޓްކޮށް މާރކްސް ދެވޭނެގޮތުގެ ތަފްޞީލް ބީލަން ކަރުދާހުގައި ހިމެނިފައިވާނެއެވެ. މިކަމާގުޅޭ އިތުރު މަޢުލޫމާތު ސާފުކުރެއްވުމަށް ބޭނުންފުޅުވެލައްވާ ފަރާތްތަކުން ސަރުކާރު ބަންދުނޫން ދުވަސްތަކުގެ ރަސްމީގަޑީގައި މިއިދާރާގެ ނަންބަރު 6780701 ފޯނަށް ގުޅުއްވުން އެދެމެވެ.


ސިއްޙަތު Archives | Landhooinfo\nބަނޑުހިންދުމާއި ، ބަނޑުގައި ޖަހާފައިހުންނަ ލޮކިމަސްތައް ފިލުވާލުމަށް އެންމެ ރަގަޅު އެކައްޗަކަށް ވެފައިމިވަނީ ޕުރޫންސް އެވެ. ޕުރޫންސް މިކްސްކޮށްގެން ހަދާ ފެން ޖޯޑެއް ކޮންމެ ދުވަހަކު ހެނދުނު ހުސްގޮހޮރާ ހުރެ ބޯނަމަ ބަރާބަރު ހަފްތާއެއްގެ ތެރޭގައި ބަނޑުގައި ޖަހާފައިވާ ލޮކިމަސްތައްވިރި ބަނޑު ހިނދިގެން ދާކަމަށް މިކަން ތަޖްރިބާ ކޮށްފައިވާ ފަރާތްތަކުން ބުނެއެވެ. ޕްރޫންސް އަކީ ދިވެހިންގެ މެދުގައި މާ މަގުބޫލު މޭވާއެއް ނޫނެވެ. ބޭރު ދުނިޔޭގައި ވެސް އަދި ދިވެހިންގެ …\nރޯދަމަސް ނިމޭއިރު 10 ކިލޯ ކަނޑާލެވިދާނެ ފަސޭހަގޮތެއް!\nގިނަމީހުންބުނަނީ ރޯދަމަހު ޑައިޓް ޖެއްސުމަކީ ވަރަށް އުނދަގޫ ކަމެއްކަމުގައެވެ. އެއީ ދުވާލު ރޯދައަށް ހުންނަންޖެހޭތީ ކޮންމެހެންވެސް ރޭގަނޑު ހިތްހަމަޖެހޭ ވަރަށް ކާންބޭނުންވާތީކަމަށް އެފަދަ ފަރާތްތަކުންބުނެއެވެ. އެހެންނަމަވެސް މިއީ އަދި މުޅިން ރަގަޅު ވިސްނުމެއް ނޫނެވެ. އެއީ ރޯދަމަހުވެސް ހިކެން ބޭނުންވާ މީހުންނަށެވެ. ރޯދަމަހު ހިކެން ބޭނުންމީހުންނަށް މިއޮތީ ވަރަށް ފަސޭހަ ލުއިގޮތެކެވެ. އަދި މިއީ އެހެން މަސްތަކަށްވުރެ މާފަސޭހަ ރަގަޅު ގޮތެއްކަމުގައިވެސް ވެދާނެއެވެ. އާދައިގެ މަސްމަހު ދުވާލު ގަޑީގައި އަބަދު …\nއަޅުގަނޑުމެންގެ ތެރޭގައި ގިނަމީހުންނަކީ ވަރަށް ގިނަޢަދަދަކަށް ކަޅުކޮފީ ބޯމީހުންނެވެ. އޭގެތެރޭގައި ގިނައީ ދެޖިންސްގެ ޒުވާނުންނެވެ. ދޮށީޢުމުރުގެ މީހުންވެސް މިފަހަކަށް އައިސް ވަނީ ކޮފީބޯން ފަށާ އެކަން އާދައަކަށް ހަދާފައެވެ. އުފެދޭ ސުވާލަކީ ކަޅުކޮފީބޮއެގެން މީހާ ހިކިދާނެ ހެއްޔެވެ؟ މިސުވާލެވެ. މިސުވާލުގެ ޖަވާބު އެކިމީހުން އެކި ގޮތަށް ދީފާނެއެވެ. ބައެއްމީހުން ބުނާނީ އާއެކެވެ. އަނެއްބަޔަކު ނޫނެކެވެސް ބުނެފާނެއެވެ. އަދި އަނެއްބަޔަކު އާއެކޭ ނުވަތަ ނޫނެކޭގެ އިތުރުން އެހެން ވާހަކަ ތަކެއްވެސް ދައްކަފާނެއެވެ. …\nވީކަމެއް ނޭންގި ގައިގެ ތަންތަނުގައި ރިއްސާތަ؟ މިއޮތީ ފަސޭހަ ޙައްލެއް!\nވީކަމެއްނޭންގި ގައިގެ އެތަންމިތާ ރިއްސާތީ އެ ވޭނުގައި ގިނަދުވަސްތަކެއް ހޭދަކުރަމުންދާ މީހުން މަދެއްނޫނޭ ދެންނެވުމަކީ ދޮގަކަށް ނުވާނެއެވެ. އެފަދަމީސްމީހުން ތަފާތު ވައްތަރު ވައްތަރުގެ އޮއިންޓްމެންޓް ތަކާއި، ތެޔޮ އަދި ކްރީމް ފަދަ ތަކެތި ކޮންމެ ރެއަކާދުވާލު ގައިގައި އުނގުޅާ ހަދާއިރުވެސް އެކަމަށްވަނީ ހައްލެއް ނުލިބިފައެވެ. އަދި ޑޮކްޓަރީ ބޭސްފަރުވާއިން މިކަމަށް އެއްވެސް ހައްލެއް ނުލިބޭނެކަމަށް ގިނަބަޔަކަށް ވަނީ ޤަބޫލުކުރެވިފައެވެ. ޑޮކްޓަރީ ފަރުވާއާއި މެދު ހިތްހަމަ ނުޖެހޭ މީހުން ގައިގައި ރިއްސާތީ …\nއަޅުގަނޑުމެންގެ ތެރޭގައި ފިރިހެނުންނާއި، އަންހެނުންނަށްވެސް ދިމާވެފައިވާ އެންމެބޮޑު އެއް ސިއްޙީ މައްސަލައަކީ ބޮލުން އިސްތަށި ފޭބުމެވެ. މިއީ މުއްސަނދިންނާއި، ފަޤީރުންވެސް ތަޙައްމަލު ކުރަމުންދާ ހައްލެއް ލިބިފައިނެތް އަދި ވަރަށް ކަންބޮޑުވާމައްސަލައެކެވެ. ވަރަށް އުމުރުން ހަގުކުދިންވެސް އަދި އުމުރުން ދުވަސްވީ މީހުންވެސް މިކަމުގައި ހައްލެއް ނުލިބި އެމީހުންގެ ޙަޔާތް ނިންމާލަންޖެހުމަކީ މުޅި އިންސާނިއްޔަތު މިއަދު ކަންބޮޑުވާންޖެހިފައިވާ ކަމެކެވެ. މިކަމުގައި ގިނަޒަމާންތަކެއް ވޭތުވެދިޔަފަހުން މިހާރުމިވަނީ މިކަމަށް އެކަށީގެންވާ ރަގަޅު ހައްލެއް ލިބިފައެވެ. ބޮލުން …\nފެނުކެއްކި ބިސް ޑައިޓަކީ 14 ދުވަހުން 10 ކިލޯ ކަނޑާލަދޭ ޑައިޓެއް!\nކުޑަދުވަސްކޮޅެއްގެ ތެރޭގައި އަވަހަށް ހިކެންބޭނުންނަމަ މި ޑައިޓް ނަގާށެވެ. މިއީ ވަރަށް އަވަހަށް މީހާގެ ހަށިގަނޑުގެ ބަރުދަން ލުއިކޮށްލަދޭ ފަސޭހަ ޑައިޓެކެވެ. މި ޑައިޓްގައި ޢާއްމު އެއްޗަކީ ފެނުކުއްކި ކުކުޅު ބިހެވެ. މިއީ ދެ ހަފްތާނުވަތަ 14 ދުވަހުގެ ތެރޭގައި ބަރާބަރު 10 ކިލޯ ލުއިކޮށްލަދޭ މޮޅު ޑައިޓަކަށް ވާއިރު މިޑައިޓް ނަގާނަމަ ތިމާ ހިފަހައްޓަންޖެހޭ ބައެއްކަހަލަ ކެއުމުގެ އަދަބުތަކެއްވެސް އެބަހުއްޓެވެ. އޭގެ ތެރޭގައި ތެޔޮ އެކުލެވޭ ބާވަތްތަކުގެ ކާނާ …\nބަނޑު ހިންދުމަށް ޚާއްޞަ – ކިޔުކަންބާ ޖޫސް\nގިނަމީހުންނަކީ ކަސްރަތުކޮށްގެންނާއި، ކެއުންމަދުކޮށްގެން ހަށިގަނޑުގެ ބަރުދަން ލުއިކުރެވުނު ކަމުގައިވިޔަސް ބަނޑު ހިނދުމަކަށް މާބޮޑު ބަދަލެއް ނާންނަ މީހުންނެވެ. ހަށިގަނޑުގެ އެހެނިހެން ގުނަވަންތައް ހިކޭފަދައިން ބަނޑު ނުހިނދެނީ ކީއްބެވާބާއޭ މިއީ ވަރަށް ގިނަމީހުންގެ ސުވާލެކެވެ. މިސުވާލުގެ ޖަވާބު މިއދު މިއޮތީ ލިބިފައެވެ. ސިއްޙީ މާހިރުން ލަފާދެއްވާ ގޮތުގައި ކިޔުކަންބާ ފެން ކޮންމެ ރެއަކު ނިދަން އޮށޯތުމުގެ ކުރިން އާދަވެގެން ބޯނަމަ ވަރަށް އަވަހަށް ބަނޑުހިނދި އަދި ބަނޑުގެ ނުރައްކާތެރި ބަލިތަކުން ސަލާމަތްވެދާނެއެވެ. …\n100 އަހަރުވަންދެން ސިއްޙަތު ސަލާމަތުންހުރެ ދުނިޔޭގައި އުޅެންބޭނުންތަ؟\nއިންސާނާގެ މަރުވުމާއި ދިރިހުރުން މިލްކްވެގެން ވަނީ މާތްﷲ ސުބުޙާނަހޫ ވަތަޢާލާށެވެ. އެކަލާންގެ އިރާދަކުރައްވާ ގޮތަކަށް އެކަންކަން ހިނގައިދެއެވެ. އެކަމަކަށް ލަހެއްފަހެއް ނެތެވެ. އަދި އިލާހީ ޤާނޫނަށް ބަދަލުގެނެވޭނެ އެއްވެސް ފަރާތެއް ނުމެވޭމެއެވެ. ދުނިޔެއަށް ފޮނުއްވި ކޮންމެ އެއްޗަކީވެސް ފަނާވެ ނިމިގެންދާނެ އެއްޗެއް ފަދައިން އިންސާނާގެ ހަށިގަނޑަކީވެސް ފަނާވެ ނިމިގެންދާނެ އެއްޗެކެވެ. އެކަމާ ދެބަސްވާނެ މީހަކު ހުންނާނެހެނެއް ހީއެއްނުވެއެވެ. ނަމަވެސް މިފަހަރު މިދައްކަނީ މުޅީން އެހެންވާހަކައެކެވެ. އާދެ ، ބަލައި ރައްކާތެރިކަމުގެ …\nގިނަ މީހުންނަކީ ހަށިގަނޑުގައި ސަރުބީ ގިނަވެ ލޮކިމަސްޖެހުމުގެ ސަބަބުން ހިކެން އުނދަގޫވެފައި ބަރުދަން މާބޮޑަށް އިތުރުވެފައިވާ މީހުންނެވެ. ޚާއްޞަކޮށް އަންހެނުންގެ ހަށިގަނޑުގެ އެކި ހިސާބުތަކުގައި ބޭކާރުމަސްޖަހައި މީހާގެ ސިފަވެސް ހުތުރުވެފައިވަނީ މަދު ބައެއްނޫނެވެ. މިހެން މިކަން މިދިމާވަނީ ކެވޭ ކާނާގެ ސަބަބުންނާއި، ކަސްރަތު ކުރުމަށް ވަގުތު ނުލިބުމުގެ ސަބަބުންކަން އެންމެންނަސްވެސް އެނގެއެވެ. އެހެންނަމަވެސް ގިނަމީހުންނަށް ނުވެގެން އުޅޭކަމަކީ އަދި ނޭންގިގެން އުޅޭ މެތަޑަކީ ސަރުބީ ވިރުވާލައި އަވަހަށް ހަށިގަނޑުގެ ބަރުދަން …\nކަސްރަތު ނުކޮށް ބަރުދަން ލުއިކުރެވިދާނެ ގޮތެއް!\nގިނަމީހުންނަށް ކަސްރަތު ކުރުމަކީ އާދަވެގެން ކުރަން ވަރަށް އުނދަގޫކަމެކެވެ. ނަމަވެސް ކޮންމެ މީހަކުވެސް ބޭނުންވަނީ ކަސްރަތު ކޮށްގެންނަމަވެސް ނުވަތަ ނުކައި ހުރެގެންނަމަވެސް ބަރުދަންލުއިކުރުމަށެވެ. އެއީ ބަރުދަން އިތުރުވުމަކީ ސިއްޙީ ގޮތުންވެސް ނުރައްކާތަކާ ކުރިމަތި ވާނޭކަމަކަށްވާތީއާވެސް އެކުގައެވެ. ހަށިގަނޑުގައި އިތުރުވާ މަސްތަކުގެ ސަބަބުން ނުވަތަ ފެޓްސްގެ ސަބަބުން ހިތުގެ މައްސަލަތަކާއި ހަކުރާއި ލޭ މައްޗަށް ދިއުން ފަދަ ކަންތައްތައްވެސް އަޅުގަނޑުމެންގެ ތެރޭގައި އާއްމުވަމުންދާއިރު، އެކަންކަމަށް ވިސްނައިގެން ކެއުމަށްވެސް ބަދަލު ގެނައުން މުހިންމެވެ. …\nދަށްފައިގައި ރިއްސާތަ؟ މިއޮތީ ހައްލު!\nދަށްފައި ނުވަތަ ފައިގެ ހުދުހަމުގައި ރިއްސުމަކީ ބައެއް މީހުންނަށް ސިއްޙީގޮތުން ދިމާވާ ބޮޑު މައްސަލައެކެވެ. ތަފާތު ޑޮކްޓަރުންނަށް ދައްކާ ގިނަ ފަރުވާތަކެއް ކުރިނަމަވެސް ދާއިމީ ޙައްލެއް ނުލިބި މި ވޭނުގައި އުޅެންޖެހިފައިވަނީ މަދުބައެއް ނޫނެވެ. ފުންނާބާއި އެކީ ފައިގެ ދަށްފުށުގައި ރިއްސާނަމަ އަމިއްލަ އަށް ތައްޔާރުކޮށްލެވިދާނެ ވަރަށް ރަގަޅު ކްރީމެއް މިވަނީ ތަޖްރިބާ ކާރުން ހޯދައިދީފައެވެ. ތިރީގައި މިބަޔާންކުރަނީ އެ ކްރީމް ތައްޔާރު ކުރާނެ ގޮތާއި، ބޭނުންވާ ތަކެއްޗާއި …


World Cup: Group A (Egypt) - Vaguthu\nވޯލްޑް ކަޕް: ގްރޫޕް އޭ - މިސްރު\nމިސްރު ޓީމުގެ ކުޅުންތެރިން - ފޮޓޯ: އޭއެފްޕީ\nމިސްރު (ގުރޫޕް އޭ)\nފީފާ ރޭންކިން: 46\nއެންމެ ފަހުން ވޯލްޑް ކަޕް ކުޅުނީ: 1990\nވޯލްޑް ކަޕްގެ އެންމެ ރަނގަޅު ނަތީޖާ: ފުރަތަމަ ބުރު: (1990،1934)\nފުޓްބޯޅައިގައި މިސްރަކީ ވަރުގަދަ ބާރެކެވެ. މިސްރަކީ އެފްރިކާގެ ސަރަހައްދީ ފުޓްބޯޅަ މުބާރާތުގެ އެންމެ ކާމިޔާބު ޤައުމެވެ. މިސްރުން ވަނީ އެފްރިކަން ކަޕް އޮފް ނޭޝަންސް ޖުމްލަ ހަތް ފަހަރު ކާމިޔާބުކޮށް، މި މުބާރާތް އެންމެ ގިނައިން ކާމިޔާބުކުރި ޤައުމުގެ ޝަރަފު ހޯދައިފަ އެވެ.\nއެހެން ނަމަވެސް، ވޯލްޑް ކަޕްގައި މިހާތަނަށް މިސްރަށް މާ މުއްސަނދި ތާރީހެއް ލިބިފައެއް ނެތެވެ. އެފްރިކާގެ ވަރުގަދަ ބާރެއްގެ ގޮތުގައި އޮތް ނަމަވެސް، 1990 ވަނަ އަހަރުގެ ފަހުން ވޯލްޑް ކަޕަކަށް މިސްރު ކޮލިފައިނުވުމަކީ އެ ޤައުމުގެ ފުޓްބޯޅަ އަށް ލިބިފައި އޮތް ހީނަރުކަމެކެވެ.\nމިއީ މިސްރު ވޯލްޑް ކަޕްގައި ވާދަކުރާ ތިން ވަނަ ފަހަރެވެ. އެންމެ ފުރަތަމަ މިސްރު ވޯލްޑް ކަޕްގައި ވާދަކުރީ 1934 ވަނަ އަހަރެވެ. އެ އަހަރުގެ މުބާރާތުގެ ފުރަތަމަ ބުރުގައި ހަންގޭރީ އަތުން 4-2 އިން ބަލިވެ، މިސްރު ވަނީ މުބާރާތުން ކަޓައިފަ އެވެ.\nއިޓަލީގައި 1990 ވަނަ އަހަރު އޮތް ވޯލްޑް ކަޕްގެ ގުރޫޕް ސްޓޭޖުގައި މިސްރުން ވާދަކުރި އެވެ. ކުޅުނު ތިން މެޗުގެ ތެރެއިން ދެ މެޗު އެއްވަރުވިއިރު، އެއް މެޗުން މިސްރު ވަނީ ބަލިވެފަ އެވެ.\nމި އަހަރުގެ ވޯލްޑް ކަޕަށް މިސްރު ކޮލިފައިވީ ކޮލިފައިންގެ ފަހު މެޗުގައި ކޮންގޯ އަތުން 2-1 އިން މޮޅުވެގެންނެވެ.\nމެޗުގެ ފަހު ދިހަ މިނިޓުގެ ތެރޭގައި ކޮންގޯ އިން މެޗުގެ ނަތީޖާ އެއްވަރުކޮށްފައިވަނިކޮށް، މެޗުގެ އިތުރު ވަގުތުގެ ތެރޭގައި ލިބުނު ޕެނަލްޓީއެއް ކާމިޔާބުކޮށް، މިސްރަށް ވޯލްޑް ކަޕްގެ ޖާގަ ކަށަވަރުކޮށްދިނީ މުހައްމަދު ސަލާހު އެވެ.\nނަން: ހެކްޓާ ކޫޕާ\nއުފަން ތާރީހު: 16 ނޮވެމްބަރ 1955 (62 އަހަރު)\nޓީމާ ހަވާލުވީ: 2015 ވަނަ އަހަރު\nޔޫރަޕްގެ ކްލަބް ފުޓްބޯޅައިގައި ގިނަ ތަޖުރިބާތަކެއް ހާސިލްކޮށްފައިވާ ހެކްޓާ ކޫޕާ މިސްރުގެ ޤައުމީ ޓީމުގެ ކޯޗުކަމާ ހަވާލުވީ 2015 ވަނަ އަހަރެވެ. ހެކްޓާ ވަނީ އޭގެކުރިން، ސްޕެއިންގެ މަޔޯކާ އާއި ވެލެންސިއާ އާޢި ރެއާލް ބެޓިސް އާއި ރޭސިން ސެންޓަންޑާ އަދި އިޓަލީގެ އިންޓަ މިލާނާއި ޕާމާ އަށް ކޯޗުކޮށްދީފަ އެވެ.\nމިސްރުގެ ޤައުމީ ޓީމާ ހަވާލުވެ، ހެކްޓާގެ ފުރަތަމަ އިމްތިހާނަކަށްވީ 2017 ވަނަ އަހަރުގެ އެފްރިކަން ކަޕް އޮފް ނޭޝަންސް އެވެ. އެ މުބާރާތުގެ ފައިނަލަށް މިސްރު ދަތުރުކުރި ނަމަވެސް، ފައިނަލްގައި ކެމަރޫން އަތުން މިސްރު ވަނީ ބަލިވެފަ އެވެ.\nހެކްޓާގެ އިރުޝާދުގެ ދަށުން މިސްރު ވަނީ 1990 ވަނަ އަހަރުގެ ފަހުން ފުރަތަމަ ފަހަރަށް ވޯލްޑް ކަޕަށް ކޮލިފައިވެފަ އެވެ.\nއެހެންކަމުން މިސްރުގެ ފުޓްބޯލް ފެޑަރޭޝަނުން ވަނީ އޭނައާ މެދު ހިތްހަމަޖެހުން ފާޅުކޮށް، އޭނާ އަށް ސަޕޯޓް ދީފަ އެވެ. މި ކާމިޔާބީއާ ގުޅިގެން، 2017 ވަނަ އަހަރު އެފްރިކާގެ އެންމެ މޮޅު ކޯޗުގެ މަޤާމު ހެކްޓާ އަށް ވަނީ ލިބިފަ އެވެ.\nމި އަހަރުގެ ވޯލްޑް ކަޕަށް މިސްރު ކޮލިފައިކޮށްދިން ލަނޑު ޖަހައިދިން ސަލާހް އަކީ މިސްރުގައި ބަތަލެކެވެ.\nމިސްރުގެ ޤައުމީ ޓީމަށް 2011 ވަނަ އަހަރުން ފެށިގެން ކުޅެމުންދާ ސަލާހް ވަނީ މިސްރަށް މިހާތަނަށް ކުޅުނު 56 މެޗުން 32 ލަނޑު ޖަހައިފަ އެވެ. މިސްރުގެ ޤައުމީ ޓީމާއެކު ސަލާހް ވަނީ އެފްރިކަން ޔޫތު ޗެމްޕިއަންޝިޕްގެ ތިން ވަނަ އަދި އެފްރިކަން ކަޕް އޮފް ނޭޝަންސްގެ ދެވަނަ ހޯދައިފަ އެވެ.\nއިޓަލީގެ އޭއެސް ރޯމާ އިން އިންގްލެންޑްގެ ލިވަޕޫލަށް 2017 ވަނަ އަހަރު ބަދަލުވެ، ސަލާހް ވަނީ ލިވަޕޫލްގައި ވިދާލައިފަ އެވެ. އަދި މިސްރުގެ ޤައުމީ ޓީމާއި، ލިވަޕޫލްގައި އޭނާ 2017 ވަނަ އަހަރު ދެއްކި މޮޅު ކުޅުމާއެކު، އެ އަހަރު އެފްރިކާގެ އެންމެ މޮޅު ކުޅުންތެރިޔާގެ މަޤާމު ސަލާހް ވަނީ ހޯދައިފަ އެވެ.\nމި އަހަރުގެ ވޯލްޑް ކަޕްގައި މިސްރުގެ އުންމީދުތައް އެންމެ ބޮޑަށް ގުޅިފައިވާ ކުޅުންތެރިޔަކީ ސަލާހް އެވެ. ހަމަ އެހެންމެ، އިދިކޮޅު ޓީމުތަކުން ވެސް އެންމެ ބޮޑަށް ސަމާލުކަން ދޭނެ ކުޅުންތެރިޔަކަށް ސަލާހް ވާނެ އެވެ.\nއާސެނަލް އަށް ކުޅެމުންދާ މިޑްފީލްޑަރު މުހައްމަދު އެލްނެނީ އަކީ މިސްރު ޓީމުގެ މިޑްފީލްޑްގައި މުހިންމު ތަނބެކެވެ.\nމިސްރުގެ އަލް މޮވަކްލޫން އިން ކެރިއަރު ފެށުމަށް ފަހު، އެލްނެނީ ބަދަލުވީ ސްވިޓްޒަލޭންޑްގެ ބާސެލްއަށެވެ. އެލްނެނީ ޔޫރަޕްގައި ވިދާލީ ބާސެލްގަ އެވެ.\nބާސެލް އިން އެލްނެނީ ފާހަގަވެ، އާސެނަލް އިން އޭނާ އެ ކްލަބަށް ގެންދިޔައީ 2016 ވަނަ އަހަރެވެ. އެލްނެނީ އެންމެ ފުރަތަމަ މިސްރުގެ ޤައުމީ ޓީމަށް ކުޅެން ފެށީ 2011 ވަނަ އަހަރެވެ. މިހާތަނަށް އޭނާ ވަނީ މިސްރުގެ ޤައުމީ ޓީމަށް 50 އަށްވުރެ ގިނަ މެޗު ކުޅެފަ އެވެ.\nއޭގެ ކުރިން އޭނާ ވަނީ މިސްރުގެ 20 އަހަރުން ދަށުގެ ޓީމާއި 23 އަހަރުން ދަށުގެ ޓީމަށް ވެސް ކުޅެފަ އެވެ. މިސްރުގެ 23 އަހަރުން ދަށުގެ ޓީމާއެކު، އެލްނެނީ ވަނީ 2012 ވަނަ އަހަރުގެ އޮލިމްޕިކްސްގައި ވާދަކޮށްފަ އެވެ.\nއެލްނެނީ ވަނީ މި އަހަރުގެ ވޯލްޑް ކަޕަށް މިސްރު ކޮލިފައިކޮށްދިނުމުގައި މުހިންމު ދައުރެއް އަދާކޮށްފަ އެވެ. އަދި މި އަހަރުގެ ވޯލްޑް ކަޕްގައި ވެސް އެލްނެނީ ވާނީ މިސްރުގެ މުހިންމު ކުޅުންތެރިޔަކަށެވެ.\nއިންގްލޭންޑްގެ ސްޓޯކް ސިޓީ އަށް ކުޅެމުންދާ ޒުވާން މިޑްފީލްޑަރު ރަމަދާން ސޮބްހީ އަކީ މި ވަގުތު މިސްރުގެ ޤައުމީ ޓީމުގައި ހުރި އެންމެ އުންމީދީ ކުޅުންތެރިޔާ އެވެ.\nމިސްރުގެ އެންމެ މަޝްހޫރު އެއް ކްލަބް ކަމަށްވާ އަލް އަހްލީގެ ޔޫތު ޓީމަށް ކުޅުމަށް ފަހު، އެ ކްލަބުގެ ސީނިއާ ޓީމުން ސޮބްހީ ޖާގަ ހޯދީ އުމުރުން އެންމެ 16 އަހަރުގަ އެވެ. އަލް އަހްލީގައި ސޮބްހީ ދައްކަމުންދިޔަ މޮޅު ކުޅުމާއެކު، ޔޫރަޕްގެ ކްލަބުތަކުގެ ސަމާލުކަން އޭނާ އަށް ލިބުނެވެ.\nއިންގްލެންޑްގެ ސްޓޯކް ސިޓީ އަށް ސޮބްހީ ބަދަލުވީ 2016 ވަނަ އަހަރެވެ. ސްޓޯކް އިން ލިބޭ ފުރުސަތުތަކުގައި ސޮބްހީގެ ފަރާތުން ފެނުނު ރަނގަޅު ކުޅުމާޢެކު، 2017 ވަނަ އަހަރު އެ ކްލަބުން ވަނީ ސޮބްހީގެ ކޮންޓުރެކްޓް ފަސް އަހަރަށް އާކޮށްފަ އެވެ.\nސޮބްހީ މިސްރުގެ ޤައުމީ ޓީމަށް ކުޅެން ފެށީ 2015 ވަނަ އަހަރެވެ. އޭގެ ކުރިން އޭނާ ވަނީ މިސްރުގެ 17 އަހަރާއި 20 އަހަރު އަދި 23 އަހަރުން ދަށުގެ ޓީމުތަކަށް ކުޅެފަ އެވެ.\nއެފްރިކަން ކަޕް އޮފް ނޭޝަންސްގެ ދެވަނަ މިސްރުން 2017 ވަނަ އަހަރު ހޯދިއިރު، ސޮބްހީ ވަނީ ޤައުމީ ޓީމަށް ކުޅެފަ އެވެ. މި ވޯލްޑް ކަޕް ކޮލިފައިންގައި ވެސް ސޮބްހީ ވަނީ މިސްރުގެ ޓީމުގައި މުހިންމު ރޯލެއް އަދާކޮށްފަ އެވެ.


Covid-19: Virus ge birah Iran in 54,000 gaidheen dhookollaifi | Mihaaru\nކޮވިޑް-19 ޖެހިފައިވާ ބަލި މީހަކަށް ތެހެރާނުގެ ހޮސްޕިޓަލްގައި ފަރުވާ ދެނީ. --ފޮޓޯ:އޭއެފްޕީކޮވިޑް-19 ޖެހިފައިވާ ބަލި މީހަކަށް ތެހެރާނުގެ ހޮސްޕިޓަލްގައި ފަރުވާ ދެނީ. --ފޮޓޯ:އޭއެފްޕީ\nކޮވިޑް-19: ވައިރަހުގެ ބިރަށް އީރާނުން 54،000 ގައިދީން ދޫކޮށްލައިފި\n04 މާޗް 2020 - 12:346comments\nތެހެރާން (މާޗް 4) - ހަލުވިކަމާ އެކު މިހާރު ފެތުރެމުންދާ ކޮރޯނާވައިރަސް ކޮންޓްރޯލް ކުރަން އަޅާ ފިޔަވަޅެއްގެ ގޮތުން 54،000 ގައިދީން ޖަލުން ދޫކޮށްލަން އީރާނުން ނިންމައިފި އެވެ.\nނޫސްވެރިންނާ ވާހަކަ ދައްކަވަމުން ޖުޑިޝަރީގެ ތަރުޖަމާން ޣުލާމް ހުސައިން އިސްމައިލީ ވިދާޅުވީ ގައިދީން ވަގުތީ ގޮތުން ދޫކޮށްލީ ކޮރޯނާވައިރަހަށް ޓެސްޓް ކުރުމަށް ފަހު ނެގެޓިވްވުމުން ކަމަށެވެ.\n"ފަސް އަހަރަށް ވުރެ ދިގު މުއްދަތަކަށް ހުކުމްކޮށްފައިވާ ސެކިއުރިޓީ ގައިދީން ދުލެއް ނުކުރާނެ،" އޭނާ ވިދާޅުވި އެވެ.\nއީރާނުގެ ޖަލުތަކުގައި ވެސް ކޮރޯނާވައިރަސް ހަލުވިކަމާ އެކު ފެތުރެމުންދާ ކަމަށް ޚަބަރުތައް ބުނެ އެވެ.\nތެހެރާނުގެ ހައި ސެކިއުރިޓީ ޖަލެއްގައި ބަންދުކޮށްފައި ހުރި އީރާން-އިނގިރޭސި ރައްޔިތެއް ކަމަށްވާ ނަޒަނިން ޒަގާރީ-ރެކްލީފް ވެސް ދޫކޮށްލާނެ ކަމަށް ބެލެވެ އެވެ. ޒަގާރީގެ ފިރިމީހާ ބުނެފައި ވަނީ ޒަގާރީ އަށް ކޮވިޑް-19 ޖެހިފައިވާ ކަމަށް ލަފާކުރެވޭ ކަމަށެވެ. ނަމަވެސް އިސްމާއިލީ ވިދާޅުވީ ޒަގާރީ ހުރީ ފުރިހަމަ ސިއްހަތެއްގައި ކަމަށެވެ.\nޖާސޫސް ކުރި ކަމަށް ތުހުމަތުކޮށް ފަސް އަހަރަށް ޒަގާރީ ޖަލަށްލީ 2016 ވަނަ އަހަރު އެވެ. އެކަމަކު އެ ތުހުމަތު އޭނާ ދޮގު ކުރެ އެވެ.\nކޮރޯނާވައިރަހުގައި އީރާނުން ވަނީ ދެ ހަފުތާ ތެރޭ 77 މީހުން މަރުވެފަ އެވެ. އީރާނުން ކޮވިޑް-19 ޖެހިފައިވާ މީހުންގެ އަދަދު ވަނީ 2،336 އަށް އަރައިފަ އެވެ.\nއީރާނުގެ ސީނިއާ އޮފިޝަލުންތަކަކަށް ވެސް ކޮވިޑް-19 ވަނީ ޖެހިފަ އެވެ. އެންމެ ފަހުން ރޯގާ ޖެހުނު މީހުންގެ ތެރޭގައި އިމަޖެންސީ މެޑިކަލް ސާވިސްގެ ވެރިޔާ ޕިރް ހުސައިން ކޮލިވާންދު ހިމެނެ އެވެ. ޕާލަމެންޓުގެ 290 މެންބަރުންގެ ތެރޭން 23 މެންބަރުން ވަނީ ވައިރަހަށް ޕޮޒިޓިވްވެފަ އެވެ. އީރާނުން މިހާރު ވަނީ ޕާލަމެންޓުގެ ބައްދަލުވުންތައް ސަސްޕެންޑްކޮށްފަ އެވެ.\nއީރާނުގެ ރޫހާނީ ލީޑަރު އާޔަތުﷲ އަލީ ޚާމަނާއީގެ މުޝީރަކު ވެސް ކޮވިޑް-19 ޖެހިގެން ހޯމަ ދުވަހު ވަނީ އަވަހާރަވެފަ އެވެ.\nއީރާނުގެ ހެލްތު މިނިސްޓަރު ސައީދު ނަމަކީ ވިދާޅުވީ ކޮރޯނާވައިރަހަށް ސްކްރީން ކުރުމުގެ ޕްރޮގްރާމެއް މުޅި ގައުމުގައި މިއަދު ފަށާނެ ކަމަށެވެ. ކޮވިޑް-19 އަށް ޝައްކު ކުރެވޭ މީހުންގެ ކައިރިއަށް ގޮސް ޓެސްޓްތައް ހަދާނެ ކަމަށް އޭނާ ވިދާޅުވި އެވެ.\nއީރާނަށް އެހީވުމަށް ޑަބްލިއުއެޗްއޯގެ ޚާއްސަ ޓީމެއް މިދިޔަ ހޯމަ ދުވަހު ވަނީ އެ ގައުމަށް ފޮނުވައިފަ އެވެ.


Noorul-islam.NET :: އަދިވެސް އެބައިމީހުން ބުނަނީ އެއީ އަންހެނުން މިނިވަންކުރުން ކަމުގައެވެ. 2\nއަދިވެސް އެބައިމީހުން ބުނަނީ އެއީ އަންހެނުން މިނިވަންކުރުން ކަމުގައެވެ. 2\nތާރީޚް: 17 މޭއި 2009\nތަރުޖަމާ ކުރެއްވީ : އަޙްމަދު މިޙްސަން މުޙައްމަދު\nދެވަނަ ބޮޑު ހަނގުރާމަ ފެށުނީ 1940ގެ އަހަރު ތަކުގެ ކުރީ ކޮޅުގައެވެ. ހުރިހާ ފިރިހެނުންވެސް ހަނގުރާމަ ކުރުމަށް ނެރެވުނެވެ. އެހެންކަމުން އެމެރިކާޔަށް މަސައްކަތު މީހުންނާއި ތަކެތި ސަޕްލައި ކޮށްދޭނެ މީހުން ބޭނުން ވިއެވެ. އަނެއްކާވެސް ވަޒީފާ ދޭމީހުން އަންހެނުން ވަޒީފާތަކަށް ނެރުމަށް މަސައްކަތް ކުރަން ފެށިއެވެ. ފުރަތަމަ ބޮޑު ހަނގުރާމައިގައިވެސް ކަންތައް ކުރެވުނު ގޮތަށް މި ހަނގުރާމައިގެ ދުވަސް ވަރުގައިވެސް ކައިވެނިނުކޮށް ތިބި އަންހެނުންނާއި ކައިވެނި ކޮށްގެންތިބި އަންހެނުންނަށް ވަޒީފާތަކަށް ނުކުތުމަށް ދަޢުވަތު ދޭންފެށިއެވެ.\nސަރުކާރުގެ ފަރާތުން ފަންޑުކޮށްގެން 1942 ވަނަ އަހަރު މެގަޒިން ބިއުރޯއެއް އުފެއްދިއެވެ. މި ބިއުރޯއިން "މެގަޒިން ވަރ ގައިޑް" އޭ ކިޔާ ގައިޑެއް ނެރުނެވެ. މި ގައިޑް ގައި ބުނެދެނީ ކޮންމެ މަހަކުވެސް މެގަޒިންތަކުން އެމެރިކާއިން ކުރަމުންދާ ހަނގުރާމަޔަށް ތާޢީދު ހޯދުމަށް ޕްރޮޕެގަންޑާ ފެތުރުމަށް ޕަބްލިޝްކުރާނޭ ވާހަކަ ތަކުގެ ތީމް ތަކެވެ. 1943 ވަނަ އަހަރުގެ ސެޕްޓެމްބަރ މަހަށް މި ގައިޑްގައި ޚާއްސަކޮށްފައިވާ ތީމް އަކީ "މަސައްކަތުގައި އުޅޭ އަންހެނުން" މި ތީމެވެ. މި ތީމަށް ދީފައިވާ ޝިޢާރަކީ " މަސައްކަތުގައި އުޅޭ އަންހެނުން ގިނަވުން، ވީހާވެސް އަވަހަށް އަހަރެމެން (ހަނގުރާމައިން) މޮޅުވުން" މި ޝިޢާރެވެ. މިހެންވެ މެގަޒިންތަކުން އަންހެނުންނާއި ސަޤާފީ ގޮތުންވެސް ނުވެސްގުޅޭ ވަޒީފާތަކަށް މަސައްކަތުގެ ބާޒާރަށް އެމީހުން ނެރުމަށް ހިއްވަރުދީ އެކަންތައް މަތިވެރިކޮށް އެ ޚިޔާލު ފަތުރަމުން ދިޔައެވެ. މި ޚިޔާލުތައް ފަތުރަމުންދިޔަ މީހުންގެ ވިސްނުމަކީ މީހުން ޝައުޤުވެރި ނުވާކަހަލަ ކުދިކުދި ވަޒީފާތައްވެސް ރީތިކޮށްފަ ހިތްގައިމު ކުލަ ޖައްސާފަ އަބުރުވެރި މަސައްކަތްތައް ގޮތުގައި މީހުންނަށް ހުށަހަޅައިދިނުމުން އަންހެނުން މަސައްކަތުގެ ބާޒާރުގެ ތެރެޔަށް ވަންނާނޭ ކަމެވެ.\nމީޑިޔާއިން " Rosie the Riveter" " ރޯސީ ދަ ރިވެޓަރ " ގެ ނަމުގައި ޚިޔާލީ ޝަޚްސިއްޔަތެއް އުފެއްދިއެވެ. މީގެ ބޭނުމަކީ އަންހެނުންނަށް ވަޒީފާއަށް ނުކުތުމަށް ހިއްވަރު ދިނުމެވެ. ރޯސީ ހުށައަޅައިދީފައި ހުންނަނީ ޤައުމުދެކެ ލޯބިވާ އަންހެނެއްގެ ގޮތުގައެވެ. ހުރިހާ އެމެރީކާގެ އަންހެނުންގެ ބަޠަލެއްގެ ގޮތުގައެވެ. " މުޅި ދުވަހު ހަތަރުދަމު، ވާރޭ ވެހުނަސް އަވިދިނަސް އޭނާއަކީ ފެކްޓްރީގެ އެސަމްބްލީ ލައިންގެ ގެ ބަޔެކެވެ. އޭނާ މަސައްކަތް ކުރަނީ ނަޞްރު (އެމެރިކާ އަށް ދެވަނަ ބޮޑުހަނގުރާމުން ކާމިޔާބު) ލިބުމަށެވެ.... ރަތާއި، ހުދާއި، ނުލުގެ ޙަޤީގަތެއް ރޯސީ ދަ ރިވެޓަރ ގެ ކިބައިގައި ވެއެވެ. " މިފަދަ ވާހަކަތައް ލިޔަމުން ފަތުރަމުން ދިޔައެވެ.\nގިނަ މެދުފަންތީގެ އާއިލާތަކަށް ރަގަޅު ފެންވަރުގެ ޓީވީއެއް ގަތުމުގެ މާލީ ތަނަވަސްކަން އެންމެ ޕޭއި ޗެކް އަކުން ލިބިފައި ނެތެވެ. އޭރު ޓީވީ އަކީ ރަގަޅުފެންވަރުގެ ދިރިއުޅުމަކަށް ވަރަށް މުހިއްމު އެއްޗެއްކަމުގައި އެމީހުން ދެކެމުން ދިޔައެވެ. ވަރަށްގިނަ އަންހެނުން އަނެއްކާވެސް މަސައްކަތުގެ ބާޒާރަށް ނުކުތީ " އެމެރިކާގެ މީހުންގެ ދިރިއުޅުމުގެ ފެންވަރު " ހޯދުމުގެ ގޮތުންނެވެ. އެމީހުންނަށް ކޮންމެ މާނަޔެއް މި ޢިބާރާތުން ދޭހަވިކަމުގައި ވިޔަސް ވެސްމެވެ.\n1940 ވަނަ އަހަރު 18 އަހަރުން ދަށުގެ ކުދިންގެ މަންމައިންގެ ތެރެއިން ވަޒީފާޔަށް ގޮސްފައިވަނީ 8.6% މަންމައިންނެވެ. 1987 ވަނަ އަހަރާއި ހަމަޔަށް އައި އިރު 18 އަހަރުން ދަށުގެ ކުދިންގެ މަންމައިންގެ ތެރެއިން ވަޒީފާޔަށް ގޮސްފައިވަނީ 60.2% މަންމައިންނެވެ.\nއަންހެނުން އާއިލާގެ މާލީ ހަރަދު ބަލަހައްޓަމުންދާކަމުގެ އިހުސާސް އެމީހުންނަށް ވުމުގެ ސަބަބުން އެމީހުންނަށް ވިސްނެންފެށީ އަދި ގަބޫލް ކުރެވެންފެށީ އެމީހުންގެ ފިރިން ގޭގައި ދަރިން ބަލަހައްޓައި ގޭގެ މަސައްކަތްތައް ކުރަންޖެހޭނޭ ކަމެވެ. އެހެންކަމުން މި އަހަރު ތަކުގެ ތެރޭގައި އެމެރިކާގައި ވަރީގެ ނިސްބަތް ދެގުނަ އިތުރު ވިޔެވެ. ވަރީގެ ނިސްބަތް މައްޗަށް ދިޔަމިންވަރުން ކޮންމެ2ކައިވެންޏަކުން 1 ކައިވެނި ވަރިން ނިމިގެންދާން ފެށިއެވެ. އަދި މީހުން ކައިވެނި ކުރާ މިންވަރާއި ދަރިން ހޯދާ މިންވަރު ވަރަށްބޮޑުތަން ދަށްވެގެން ދިޔައެވެ. ޓީވީ އިން ފެންނަ މީހުންގެ ދިރިއުޅުމަށްވުރެ ހިތާމަވރިކޮށް ހިތްހަމަނުޖެހިފައި އާދައިގެ މީހުންގެ ދިރިއުޅުންތައް ވިއެވެ.\nއަންހެނުން ވަޒީފާޔަށް ދިޔުމުން މުޖުތަމަޢަށް ވަރަށް ގިނަ ގޮތްގޮތުން އަސަރު ކުރިއެވެ. އެންމެ ފުރަތަމަ އަދި އެންމެ މުހިއްމު އަސަރަކީ ވަޒީފާޔަށްދާ މަންމައިންގެ ދަރިން އެއްވެސް އަޅާލުމެއްނެތި ދޫކޮށްލެވިފައި ވުމެވެ. ވަޒީފާ އަދާކުރާ އަންހެނުންގެ އަދަދު ގިނަވި ވަރަކަށް އަޅާލުމެއްނެތި ބެލެހެއްޓުމެއްނެތި ބޮޑުވާ ކުދިންގެ އަދަދު އިތުރުވެގެން ދިޔައެވެ. އަދި ފުރާވަރުގެ ކުދިން ކުރާ ކުށްތައްވެސް އިތުރު ވިއެވެ.\nއަންހެނުން ގެތަކުންނެރެ ޢާއްމު ވަޒީފާގެ ބާޒާރަށް ވައްދަންފެށީ މަޑުމަޑުންނެވެ. ފުރަތަމަ ފަޤީރު އަންހެނުންނެވެ. ދެން ކައިވެނި ނުކޮށްތިބޭ އަންހެނުންނެވެ. ދެން ކައިވެނިކޮށްގެން ކުދިން ނެތި ތިބި އަންހެނުންނެވެ. ދެން ކައިވެނިކޮށްގެން ޅަ ކުދިން ލިބިފައިނެތް އަންހެނުންނެވެ. ދެން ހުރިހާ އަންހެނުންނެވެ. މއަދުވެސް ތަރައްޤީވަމުން އަންނަ ޤައުމުތަކުން މިކަންތައް ފެންނަމުންދާނެއެވެ. ސަބަބަކީ ހުޅަނގުން މިއަދުވެސް އެގެންދަނީ އަންހެނުންނަށް ވަޒީފާގެ "މިނިވަންކަން" ހޯދައިދިނުމުގެ ޕްރޮޕެގަންޑާ ފަތުރަމުންނެވެ. މި ކަންތައްތަކުގެ ނަތީޖާ އަކަށް ވެގެންދާނީވެސް ކުރީގައި ބަޔާންވެދިޔަ އެމެރިކާގެ އަންހެނުންނަށްވެސް ޖެހުނު ބިކަހާލެވެ. މިއަދު އެބައިމީހުންގެ އަންހެނުންނަކީ އެއްވެސ އަގެއްނެތް ކުނި ތަކެކެވެ. ބޭނުން ބަޔަކު ބޭނުން ވަރަކަށް ބެނުންކޮށްފައި އުކާލެވޭ ކުނި ތަކެކެވެ.


Youth League Title Sponcer akah Dhiraagu\nޔޫތު ލީގްގެ ޓައިޓަލް ސްޕޮންސަރަކަށްވެސް ދިރާގު\nއެފްއޭއެމުން މުޅިން އަލަށް ފަށާ ޔޫތު ލީގްގެ ޓައިޓަލް ސްޕޮންސަރަކަށް ދިރާގު ހަމަޖައްސައިފި އެވެ.\nޔޫތު ލީގް މި އަހަރު ފަށަނީ އުމުރުން 13 އަހަރުގެ ކުދިންނަށް އަމާޒުކޮށެވެ. ނަމަވެސް އަހަރުން އަހަރަށް އުމުރުފުރާތަށް އިތުރު ކުރުމަށް އެފްއޭއެމުން ވަނީ ނިންމާފަ އެވެ. ޔޫތު ލީގްގައި އަށް އެކެޑެމީ އަކުން ނުވަތަ އަށް ޓީމަކުން ވާދަ ކުރެ އެވެ.\nއެއީ އީގަލްސް އާއި މާޒިޔާ، ބީޖީ، ހުޅުމާލެ ސްޕޯޓްސް އެކެޑެމީ، އެމްއެއެސް ހެލްޕިން ހޭންޑް އެކެޑެމީ، އަމްސާ، އާލީޓަޗް ފުޓްބޯޅަ އެކެޑެމީ، (އީޓީއެފްއޭ) އަދި މޯލްޑިވްސް ސޮކާ މޭޓްސް (އެމްއެސްއެމް) އެވެ.\nއެފްއޭއެމްގެ ޖެނަރަލް ސެކެޓްރީ، ހުސައިން ޖަވާޒު ވިދާޅުވީ އަހަރުތަކެއް ކުރިން އެފްއޭއެމުން ބޭއްވި ޔޫތު ޑިވްލަޕްމެންޓް ޕްރޮގްރާމްގައިވެސް އެފްއޭއެމްއަށް އެންމެ ބޮޑު އެއްބާރުލުމެއް ދިނީ، ދިރާގުން ކަމަށެވެ. ފުޓްބޯޅައިގެ ޑިވްލަޕްމެންޓަށް އަލުން ދިރާގާއެކު ކުރިއަށް ދާން ފުރުސަތު ލިބުމަކީ ބޮޑު ހިތްހަމަޖެހުމެއް ކަމަށް ޖަވާޒު ވިދާޅުވި އެވެ.\nމިރަސްމިއްޔާތުގައި ވާހަކަ ދައްކަމުން، ދިރާގުގެ މާކެޓިން އެންޑް ޕަބްލިކް ރިލޭޝަން މުހައްމަދު ހިސާން ބުނީ، ޒުވާނުންގެ ކުރި އެރުމަށް، ދިރާގުން ވަރަށް އިސްކަންދޭ ކަމަށާއި، މިއަހަރު ބޭއްވި ޕްރީ ސްކޫލް ލީގްވެސް ދިރާގުން ބައިވެރިވެފައި ވާނެ ކަން އޭނާ ފާހަގަ ކުރި އެވެ.\nކުޅިވަރު އެކުވެނީގައި މިދިޔަ އޭޕްރީލް މަހު ހުޅުވި މިނީ ޓާފް ދަނޑުގައި ކުރިއަށް ގެންދިއުމަށް ހަމަޖެހިފައިވާ ޔޫތު ލީގަކީ އެކެޑެމީ ތަކަށް ހާއްސަ ލީގެކެވެ. ހޮނިހިރު ދުވަހު ހަވީރު 4:30 ގައި ފަށާ ލީގް ހުޅުވާނީ މާޒިޔާ އާއި ކުލަބު އީގަލްސް އެވެ.\nއެފްއޭއެމްގެ އިމާރާތް ހުސްކޮށް މަސައްކަތް އެހެން ތަނަކަށް


އެކްޓަރު އަޔޫޝްމަން ކްރާނާ އަށް އެންމެ މޮޅު އެކްޓަރުގެ ނެޝަނަލް އެވޯޑް ލިބުނު ސަސްޕެންސް ތުރިލާ "އަންދާދުން" ގެ ތެލެގޫ ފިލްމެއް ހަދަން ނިންމައި، ފިލްމު އިއުލާންކޮށްފި އެވެ.\nސަލްމާންގެ ދެ ފިލްމެއްގެ ރައިޓްސް 350 ކްރޯޑަށް\nސަލްމާން ޚާންގެ ކުރިއަށް އޮތް ދެ ފިލްމުގެ ޑިސްޓްރިބިއުޝަން ރައިޓްސް 350 ކްރޯޑް ރުޕީސް (49 މިލިއަން ޑޮލަރު) އަށް ދޫކޮށްލަން ނިންމާފައިވާ ކަމަށް މީޑިއާތަކުން ބުނެފި އެވެ.\nސަލްމާން ފިތުރު އީދު ހުސްކޮށް ދޫކޮށްލަފާނެތަ؟\nއަންނަ އަހަރު ފިތުރު އީދުގައި ގެނެސްދޭން އުޅުނު، ސަންޖޭ ބަންސާލީގެ "އިންޝާﷲ" އާ ސަލްމާން ޚާން ފެއަށް ޖެހުނަސް އޭނާ ވަނީ އަންނަ އަހަރުގެ އީދުގައި އެހެން ފިލްމަކާ އެކު އަންނާނެ ކަމަށް ބުނެފަ އެވެ. އެކަމަކު އެއީ ކޮން ފިލްމެއް ކަމެއް އަދި ނޭނގެ އެވެ.\nއަކްޝޭ ކުމާރުގެ "ސޫރިޔާވަންޝީ" އަންނަ އަހަރުގެ ފިތުރު އީދުގައި ރިލީޒްކުރަން ނިންމާފައި ވަނިކޮށް ސަލްމާން ހާންގެ "އިންޝާﷲ" އެ ތާރީހުގައި ރިލީޒްކުރަން ނިންމުމުން، ދެން ވެދާނެ ގޮތެއްގެ އިންތިޒާރުގައި ތިއްބައި ފެނުނީ ސަލްމާންގެ އެދުމަކަށް އަކްޝޭގެ ފިލްމުގެ ތާރީހު ބަދަލުކުރި ތަނެވެ.\nބަންސާލީގެ "އިންޝާﷲ" ގެ ތާރީހު ބަދަލުކޮށްފި\nޑައިރެކްޓަރު ސަންޖޭ ލީލާ ބަންސާލީ، ސަލްމާން ހާނާއި އާލިއާ ބަޓާ އެކު އަންނަ އަހަރުގެ ފިތުރު އީދުގައި ރިލީޒްކުރަން ނިންމި ފިލްމު "އިންޝާﷲ" އެ ތާރީހުގައި ރިލީޒްނުކުރަން ނިންމައިފި އެވެ.\nރިލީޒް ކުރިތާ ހަތަރު ދުވަހުގެ ތެރޭގައި 100 ކްރޯޑް ރުޕީސް އަށް ވުރެ ބޮޑު އާމްދަނީއެއް ހޯދި، ސަލްމާން ހާންގެ އެންމެ ފަހުގެ ފިލްމު 200 ކްރޯޑް ރުޕީސް އަށް ވުރެ ބޮޑު އާމްދަނީއެއް މިހާތަނަށް ހޯދައިފި އެވެ.\nބުދަ ދުވަހު ރިލީޒްކުރި، ސަލްމާން ހާންގެ އާ ފިލްމު "ބާރަތު" އަކީ ވަރަށް ހިނގާނެ ފިލްމެއް ކަމަށް ކްރިޓިކުން ބުނެފި އެވެ.\nއާޔޫޝް ދެން ވެސް ކުޅޭނީ ސަލްމާންގެ ފިލްމެއް\nސަލްމާން ހާންގެ ޅިޔަނު އާޔޫޝް ޝަރުމާ ބޮލީވުޑަށް ތައާރަފު ކުރި ފިލްމް "ލަވް ޔާތުރީ" އަކީ ބެލުންތެރިންނަށް އެއްގޮތަކަށް ވެސް ކަމުދިޔަ ފިލްމެއް ނޫނެވެ. އަނެއްކޮޅުން ވަރަށް ގިނަ ކްރިޓިކުން ވަނީ އޭނާގެ އެކްޓިން އަށް ވަރަށް ބޮޑަށް ފާޑުކިޔައި، އެކްޓިން އަށް ގިނަ މަސައްކަތްތަކެއް ކުރަން ޖެހޭ ކަމަށް ބުނެފަ އެވެ.\n"ރޭސް 4" ރެމޯ ޑައިރެކްޓެއް ނުކުރާނެ\nބޮޑެތި ފާޑުކިޔުންތަކާ އެކު ވެސް "ރޭސް 3" ބޮކްސް އޮފީހުގައި ބޮޑު ކާމުޔާބީއެއް ހޯދި ނަމަވެސް، އެ ފިލްމްގެ ޑައިރެކްޓް ކުރި ރެމޯ ޑި ސޫޒާ މި ސީރީޒްގެ ހަތަރު ވަނަ ފިލްމް ޑައިރެކްޓް ނުކުރާނެ ކަމަށް ރިޕޯޓްތައް ބުނެފި އެވެ.\n"ރޭސް 3" ތިން ދުވަސް ތެރޭ 100 ކްރޯޑް ކްލަބަށް\nހުކުރު ދުވަހު ރިލީޒްކުރި، ސަލްމާން ހާންގެ ފިލްމް "ރޭސް 3" ވެސް ތިން ދުވަހުގެ ތެރޭގައި 100 ކްރޯޑް ކުލަބުން ޖާގަ ހޯދައިފި އެވެ.\n"ރޭސް 3" ކްރިޓިކުންނަށް ކަމަކުނުދިޔަ\nހުކުރު ދުވަހު ރިލީޒް ކުރި ސަލްމާން ހާންގެ ފިލްމް "ރޭސް 3" ވަރަށް މޮޅުވާނެ ކަމަށް ބެލެވުނު ނަމަވެސް، މި ފިލްމް ކްރިޓިކުންނަށް ކަމުދާ އެއްޗަކަށް ނުވި އެވެ.\n"ރޭސް 3" ގެ ސެޓްލައިޓް ރައިޓްސް 130 ކްރޯޑަށް\nއަންނަ ހުކުރު ދުވަހު ރިލީޒް ކުރާ ސަލްމާން ހާންގެ "ރޭސް 3" ގެ ސެޓްލައިޓް ރައިޓްސް 130 ކްރޯޑް ރުޕީސް އަށް ވިއްކާލައިފި އެވެ.


Tooth fairy ge hageegayi engumun kujjaku liyunu sitee!\n"ޓޫތު ފެއަރީ"ގެ ހަގީގަތް އެނގުމުން ކުއްޖަކު ލިޔުނު ސިޓީ!\nކުޑަ ކުއްޖާ ލިޔުނު ނޯޓް\nކުޑަކުދިންގެ ވާހަކަ ފޮތްތަކުގައި "ޓޫތު ފެއަރީ" އެއްގެ ވާހަކަ ވަރަށް ގިނައިން ލިޔެފައި ހުރެ އެވެ. މި ވާހަކަތައް ކިޔާ ކުދިން ގަބޫލު ކުރަނީ "ޓޫތު ފެއަރީ" އަކީ ހަމަ ހަގީގަތުގައި ވެސް އުޅޭ އެއްޗެއް ކަމަށެވެ. ނަމަވެސް "ޓޫތު ފެއަރީ" ގެ ހަގީގަތް ފަޅާއެރުމުން އިނގިރޭސި ވިލާތުގެ ކުޑަ އަންހެންކުއްޖަކު އޭނާގެ މައިންބަފައިންނަށް ލިޔުނު ސިޓީއަކަށް ސޯޝަލް މީޑިއާގައި ގިނަ ބައެއްގެ ސަމާލުކަން މިހާރު ވަނީ ލިބިފަ އެވެ. އަދި މި ކުޑަކުއްޖާގެ މައުސޫމް ކަމުން ވަރަށް ގިނަ ބަޔަކު އޭނާއަށް ލޯބީގެ ޝުއޫރުތައް ވަނީ ފާޅުކޮށްފަ އެވެ.\nލަންޑަންގައި ދިރިއުޅޭ ނުވަ އަހަރުގެ މި އަންހެންކުއްޖާ ލިޔުނު ނޯޓުގައި ލިޔެފައިވާ ގޮތުގައި ޓޫތު ފެއަރީ އައިސް އޭނާގެ ވެއްޓުނު ދަތް ނަގާފައި އޭގެ ބަދަލުގައި ފައިސާ ބަހައްޓާ ކަމަށް ބުނެ އޭނާގެ މައިންބަފައިން ހަދަނީ ދޮގުކަން އޭނާއަށް އެނގިއްޖެ އެވެ. އެހެންވެ 100 ޕައުންޑް ދޭންޖެހޭނެ ކަމަށް މި ކުއްޖާގެ ނޯޓުގައި ބުނެފައި ވެއެވެ.\nކުޑަކުއްޖާ ލިޔުނު ނޯޓު ޓުވީޓް ކުރަމުން އެ ކުއްޖާގެ ބައްޕަ ސޭމް ފްރީޑްމަން ބުނި ގޮތުގައި އޭނާގެ ދަރިފުޅުގެ ދަތެއް ވެއްޓުމުން ބާލީސް ދަށަށް ލާފަ އޮއްވާ ދަތް ނަގާފަ އެތާނގައި އެއް ޕައުންޑްގެ ނޫޓެއް ބާއްވަން އޭނާ އުޅެނިކޮށް ދަރިފުޅު ލިޔެފައިވާ ނޯޓް ފެނުނީ އެވެ.\nއެ ނޯޓުގައި ލޯބިވާ ޓޫތު ފެއަރީ އަށް -- ޑިއާ ޓޫތު ފެއަރީ -- ޖަހާފައި ކަނޑާލާފައި ލޯބިވާ މަންމަ އާއި ބައްޕައަށް -- ޑިއާ މަމް އެންޑް ޑޭޑް -- ލިޔެފައި އޮތެވެ. އަދި ދަތް ނަގާފައި ފައިސާ ބަހައްޓަނީ އެމީހުން ކަން އޭނާއަށް އެނގޭ ކަމަށާއި ދޮގު ހަދާނެ ކަމެއް ނެތް ކަމަށް މި ކުއްޖާގެ ނޯޓުގައި ވެއެވެ.\n"ކުޑަ އެއްޗެއް ބުނަންތަ، އެއް ޕައުންޑްގެ ބަދަލުގައި 100 ޕައުންޑް ބާއްވާތި. [މީ ވަރަށް ރަނގަޅު ޚިޔާލެއް]، އުފާވެރި ރެއަކަށް އެދެން،" ކުއްޖާ ލިޔެފައި ވެއެވެ.\nނިންމާލަމުން ކުއްޖާގެ ތައާރަފަކަށް އޭނާ ލިޔެފައިވަނީ "ދޮގު ހަދާ މީހުން އެންމެ މޮޅަށް ހޯދާ ޖާސޫސް" މިހެންނެވެ. އަދި ތިރީގައި ކުއްޖާގެ ނަން ލިޔުމަށްފަހު ފޭވަރިޓް ދަރިފުޅު ކަމަށް ވެސް ލިޔެފައި އޮތެވެ.\n"އަހަރެމެންގެ އަނގައިން ވެއްޓޭ ހުރިހާ ދަތަށް ކަލޭމެން ކުރަނީ ކީއް؟ ބުނެބަލަ!" ތިރީގައި ވަކިން ޕޯސްޓް ސްކްރިޕްޓް ޖަހާފައި ކުއްޖާ ލިޔެފައި ވެއެވެ.\nމި ކުއްޖާގެ ނޯޓް ސޯޝަލް މިޑިއާ އިން ފެނިގެން ކޮމެންޓްކުރި ބައެއް މީހުން ލިޔެފައިވާ ގޮތުގައި ޖާސޫސްކުރާ މީހުންނަށް ވުރެ މިކުއްޖާ މާ މޮޅެވެ. އަދި އޭނާ ސުވާލު ކޮށްލާފައި ހުރިލެއް މޮޅުކަމަށް އަނެއް ބަޔަކު ތައުރީފު ކުރި އެވެ. އަދި ފައިސާއަށް ޑިމާންޑްކޮށްފައިވާ ގޮތް ވެސް އަނެއް ބަޔަކަށް ވަރަށް ކަމުދިޔަ އެވެ.


ކޮވިޑް19: އޮރެންޖު ޖޫހުގެ އަގު ރަނަށް – Dhen.mv\nކޮވިޑް19: އޮރެންޖު ޖޫހުގެ އަގު ރަނަށް\nMarch 28, 2020 - 1:51 am\nހަލުވިކަމާއެކު ފެތުރެމުންދާ ކޮރޯނާ ވައިރަހާއެކު ދުނިޔޭގެ ބާޒާރުގައި އޮރެންޖު ޖޫހުގެ އަގު މަތިވެއްޖެއެވެ. މިއީ 2015 ވަނަ އަހަރުގެ ފަހުން އޮރެންޖު ޖޫހުގެ އަގު މަތިވި ފުރަތަަމަ ފަހަރެވެ.\nމާހިރުން ބުނާ ގޮތުގައި އޮރެންޖު ޖޫހުގެ އަގު މަތިވެފައިމިވަނީ ކޮރޯނާ ވައިރަހާއި ގުޅިގެން އޭގެ ޑިމާންޑު އުފުލުނު ނަމަވެސް ސަޕްލައި ކުރުމުގައި ދިމާވާ ދަތިތަކުގެ ސަބަބުންނެވެ. އޭގެ ސަބަބުން ކުރިއަށް އޮތްތަނުގައި އޮރެންޖު ޖޫހުގެ އަގު އިންތިހާއަށް އުފުލިގެންދާނެކަމުގެ ބިރު މާހިރުންވަނީ ދީފައެވެ.\nގްލޯބަލް މާރކެޓު ސްޓެރެޖިސްޓަކު ބީބީސީ އަށް މައުލޫމާތު ދެމުން ބުނެފައިވާ ގޮތުގައި ވައިރަހުގެ ސަބަބަުން އޮރެންޖު ޖޫހުގެ ސަޕްލައި އަށާއި ޑިމާންޑަށް ވެސް ބޮޑެތި އަސަރުތަކެއް ކުރަމުން އެބަ އާދެއެވެ. ދިފާއީ ނިޒާމު ވަރުގަދަކޮށްދޭ މި ޖޫހުގެ ޑިމާންޑު އިތުރުވެފައިވީ ނަމަވެސް ވައިރަހުގެ ސަބަބުން ގިނަ އެއާލައިން ތަކެއް ދަތުރު ކުރުން ހުއްޓާލުމާއެކު ޑިމާންޑާއި އެއްވަރަށް ސަޕްލައި ނުކުރެވޭކަން އޭނާވަނީ ފާހަގަކޮށްފައެވެ.\nއޮރެންޖު ޖޫހަކީ އޭގެ ޒާތުގައި ވިޓަމިން ސީ ގިނަ އަދަދަކަށް އެކުލެވޭ ބުއިމަކަށް ވެފައި ގިނަ ބަޔަކު ދަނީ ދިފާއީ ނިޒާމު ވަރުގަދަ ކުރުމަށް އެޖޫސް ބޭނުން ކުރަމުންނެވެ.\nވިޓަމިން ސީއަކީ ގައިންގަޔަށް ފެތުރޭ ބަލިތަކަށް ދޭން ވަރަށް މޮޅު ފަރުވާއެއް ކަމަށް މީގެ އެތަކެއް އަހަރުކުރި އެމެރިކާގެ ކާޑިއޮލޮޖިސްޓް ތޯމަސް ލެވީވެސް ބުނެފައިވެ އެވެ. އަދި ޗައިނާ އަދި އެމެރިކާ ފަދަ ގައުމުތަކުގައި ކޮރޯނާ ވައިރަހަށް ޕޮސިޓިވް ވި މީހުނަށް ވެސް ވަނީ ބޭހެއްގެ ގޮތުގައި ވިޓަމިން ސީ ދީފައެވެ.\nއެމެރިކާގެ ނިއުޔޯކްގެ ހޮސްޕިޓަލްއެއްގެ ޑޮކްޓަރެއް ކަމަށްވާ ޑރ. އެންޑްރިއު ވެބާ ބުނެފައިވާ ގޮތުގައި ކޮރޮނާއާ ގުޅިގެން އިންފެކްޝަންތައް މާބޮޑުވެ ފުރާނައަށް ނުރައްކާވާހިނދު ހަށިގަނޑުގައި ހުންނަ ވިޓަމިން ސީ ވަރަށް ބޮޑަށް ދަށްވެއެވެ. އަދި ވިޓަމިން ސީ ދިން ބަލިމީހުން، އެ ވިޓަމުން ނުދޭ މީހުންނަށް ވުރެ ބޮޑުތަނުން ރަނގަޅުވާ ކަމަށް ވެސް އޭނާ ބުނެފައިވެއެވެ.\n"ޑުޕަ ފިފްޓީން" މަޅި ފުޓްސަލް ޗެލެންޖު: ޓީވައިޕީ ބަލިކޮށް ކޭއެޗް ލަޔަންސް ދެވަނަ ބުރަށް


BREAKING: Adhurey Aai Suja Dhoonidhoo Ah Gengosfi - Vaguthu\nއަދުރޭ އާއި ސުޖާ ދޫނިދޫއަށް ގެންގޮސްފި\nއިދިކޮޅު ފަރާތްތަކުން ހެލްތު މިނިސްޓްރީ ކައިރީގައި މުޒާހަރާ ކުރަމުން ދަނިކޮށް، ހައްޔަރުކުރި އިދިކޮޅު ކޯލިޝަންގެ އެކްޓިން ލީޑަރު، ޕީއެންސީގެ ރައީސް އަބްދުލްރަހީމް އަބްދުﷲ (އަދުރޭ) އާއި ޕީއެންސީގެ ނައިބު ރައީސް އިބްރާހިމް ޝުޖާއު ދޫނިދޫއަށް ގެންގޮސްފިއެވެ.\nއަދުރޭ އާއި ޝުޖާއު މިއަދު ހައްޔަރުކޮށްފައި ވަނީ މެންދުރު ފަހުގެ ވަގުތެއްގައެވެ. އެ މީހުން ހައްޔަރުކޮށް ފުރަތަމަ ގެންގޮސްފައި ވަނީ މާލޭގައި ހުންނަ ފުލުހުންގެ ޖަލަށެވެ. އެތަނުން އެ މީހުން ވަނީ ދޫނިދޫ ޖަލަށް ގެންގޮސްފައެވެ.\nއަދުރޭ އާއި ޝުޖާއު ހައްޔަރު ކޮށްފައިވަނީ ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) ހުންނަ ދަރުބާރުގޭ ކައިރިންނެވެ.\nއިދިކޮޅުން ދާދިފަހުން ލޯކަލް ކައުންސިލް އިންތިހާބު އަވަސްކުރުމަށް ގޮވާލައި ބޭއްވި އެއްވުމެއްގެ ތެރެއިން މި ދެ ބޭފުޅުން ހައްޔަރު ކުރިއެވެ. އެހެންނަމަވެސް އެ ފަހަރު މި ދެބޭފުޅުންވެސް ވަނީ ދޫކޮށްލާފައެވެ.\nއަދުރޭ އާއި ޝުޖާއުގެ ބަންދާއި މެދު ގޮތެއް ނިންމުމަށް މާދަމާ ކްރިމިނަލް ކޯޓަށް ހާޒިރު ކުރާނެ ކަމަށް އެބޭފުޅުންގެ ލޯޔަރުންގެ ޓީމުން ބުނެއެވެ.\nޖެނުއަރީ 28, 2021 00:02\nތިހެން އަދި ދޫނިދޫ ގޮޅިއެއް ދެއްކިޔަސް ފަހަތަކަށް ނުޖެހޭނެ ގައުމުގެ ޙައްގުގައި އިސްލާމްދީނާއި ދިވެހި ރައްޔިތުންގެ ޙައްގުގައި އެ މަސައްކަތް ކުރަނީ ލާދީނީ ބައިގަނޑުގެ އުނދަގުލުން އަހަރެމެން ސަލާމަތް ވާން އެބަޖެހޭ\nޖެނުއަރީ 28, 2021 00:33\nހަޖަމުނުވާ ގޮތްކުޑަ ސަރުކާރު😠 އިސްތިއުފާ\nޖެނުއަރީ 28, 2021 00:45\nތިޔަ ތާކަށް ނުދެވިގެން ތޯއްޗެއް މުޒާހަ ރާޔަށް އެ ނިކުންނަނީ ތިޔަ ސޮ ރު.....\nޖެނުއަރީ 28, 2021 00:53\nގޭގަ ނުހު ރެވިގެން ތިޔަހެން އުޅެންޔާ އަދު ރޭ އަށް ކޮވިޑު ޖެހިދާނެޔޭ..... ދެންވެސް ގެޔަށް ފޮނުވައި ލީމަ ގޭގަ ހު ރެވޭތޯ ބަލާތި.... ތިޔަހެން އުޅުނީމަ ކޮވިޑު ޖެހޭނީ ޔާމީނަކަށް ނޫނޭ، ހަމަ ކަލޭމެން ކުދިންނަށޭ ޖެހޭނީ...\nޖެނުއަރީ 28, 2021 04:27\nދެން ތިތަނުން ނުގެންނައްޗޭ\nޖެނުއަރީ 28, 2021 06:34\nޓިނުގޮޅިން ޖާގަ ޔަގީންވީ\nޖެނުއަރީ 28, 2021 07:29\nބިރުދައްކާނޭކަމެއް ނެތެވެ. އިންޝާއަﷲ ޢަޒުމު ގުޑުވައެއް ނުލެވޭނެއެވެ. މި ސަންގޯރުންގެ ވެރިކަން ވެއްޓޭތަން ދާދި އަވަހަށް ފެންނާނެއެވެ. އަދުރޭގެ މޭމަތީގައި ފުލުހަކު ޖަހާތަން ފެންނަ ފޮޓޯއެއް އެބައުޅޭ!\nޖެނުއަރީ 28, 2021 07:31\nވިއްސަކަށް މީހުން މުޒާހަރާއަށް ނުކުތީމާވެސް ސަރުކާރު ރޫރޫ ލައިފިއެވެ. މަޖްލިސްގައި އެންމެ9މީހުން ހފަހައްޓާނުލެވިގެން 65 މީހުން ތެޅޭތަންވެސް ފެނެއެވެ.\nޖެނުއަރީ 28, 2021 08:05\nޖެނުއަރީ 28, 2021 08:14\nސަރުކާރު ވައްޓާލަން ބަޤާވާތެއް ރާވައިގެން އެކަން ނުއަތުން ހާހަމަކަން ބޮޑުކޮށް އިއުލާން ކޮށްގެން ސީދާ ހަރަކާތަށް ނުކުމެ ހުއްޓާ އެވެރިން ބަންދުކުރީ ވީމާ، ސަރުކާރު ވައްޓާލަން އުޅުމުގެ ބޮޑު ކުށުގެ ދަޢުވާގެ ދަށުން ގިނަ އަހަރު ތަކަކަށް އެމީހުން ޖަލަށްދާނެ ކަމަށް ބެލެވޭ.\nޖެނުއަރީ 28, 2021 09:37\nއެއްކަލަ ބާޣީ ބޮޓްތައް. ތިނޫން އެއްޗެއް ގޮވާކަށް ނޭނގޭ ދޯ؟\nޖެނުއަރީ 28, 2021 09:17\nޔާމީން އަކީ މުޅިގައުމު ދަރުވާލައިގެން ހުރި ބޮޑު ވަގެއް.\nމިއުޅޭ އަދުރޭމެންނަކައް ނޭނގޭނެ ތަންދޮރެއް.ލާރި ބަނޑުއަޅަން\nވެގެން ތިއުޅެނީ އެއްވެސް އިތުރު ކަމެއް ކުރާކަށް ނޫން\nހާދަހާވާ މީހުން ގިނައޭ. މިވަރުންދާނަމަ ޖަލުތައް ފުރި ބަންޑުންވާނެ. ހައްހައްހައް\nޖެނުއަރީ 28, 2021 09:58\nޢިދިކޮޅު އެންމެން ގޮޅިއައް ލާންވީނު ތިވަރުން. ގެރި މޯދީގެ ގުއި ސަރުކާރު.


ސްޕަލް ބަލިކޮށް ޔުވެންޓަސް ސެމީއަށް\nސެމީގައި ޔުވެންޓަސް ބައްދަލުކުރަން ޖެހޭނީ އިންޓައާ\nސްޕަލް އަތުން ޔުވެންޓަސް މޮޅުވީ 4-0 ގެ ނަތީޖާއަކުން\n28 ޖެނުއަރީ 2021 | ބުރާސްފަތި 13:02\nޔުވެންޓަސް އާއި ސްޕަލް ބައްދަލުކުރި މެޗުގެ ތެރެއިން: މި މެޗުން ޔުވެންޓަސް މޮޅުވީ 4-0 ން\nއިޓާލިއަން ކަޕުގެ ކުއާޓާފައިނަލުގައި ބުދަ ދުވަހުގެރޭ ސްޕަލް ބަލިކޮށް ސެމީފައިނަލަށް ޔުވެންޓަސް ދަތުރުކޮށްފިއެވެ.\nއަމިއްލަ ދަނޑުގައި ކުޅުނު މެޗުން ޔުވެންޓަސް މޮޅުވީ ފަސޭހަކަމާއެކު 4-0 ގެ ނަތީޖާއަކުންނެވެ.\nމި މެޗުގައި ޔުވެންޓަސްއިން މޮޅު ކުޅުމެއް ދެއްކިއިރު، ފުރަތަމަ ހާފުގައި އެ ޓީމުން ވަނީ ދެ ލަނޑުގެ ލީޑެއް ނަގާފައެވެ. އެގޮތުން މެޗުގެ 16 ވަނަ މިނެޓުގައި ލިބުނު ޕެނަލްޓީއަކުން ޔުވެންޓަސްއަށް ލީޑު ނަގައިދިނީ އަލްވާރޯ މޮރާޓާއެވެ. އަދި މެޗުގެ 33 ވަނަ މިނެޓުގައި ޖިއަންލޫކާ ފްރަބޮއްޓާ ވަނީ ޔުވެންޓަސްއަށް ލީޑު ފުޅާކޮށްދީފައެވެ.\nމި މެޗުގައި ޔުވެންޓަސްއިން ސްޕަލްގެ ގޯލާ އަމާޒުކޮށް ގިނަ ހަމަލާތަކެއް ފޮނުވާލާފައިވާއިރު، އެ ޓީމުގެ ތިންވަނަ ލަނޑު މެޗުގެ 78 ވަނަ މިނެޓުގައި ކާމިޔާބުކޮށްދިނީ ޑެޔާން ކުލުސެވްސްކީއެވެ. އަދި މެޗުގެ އިތުރު ވަގުތުގައި ފެޑެރިކޯ ކިއެސާ ވަނީ ޔުވެންޓަސްގެ ހަތަރުވަނަ ލަނޑު ޖަހާފައެވެ.\nމި މޮޅާއެކު އިޓާލިއަން ކަޕުގެ ސެމީއަށް ޔުވެންޓަސް ދަތުރުކުރިއިރު، ސެމީގައި ޔުވެންޓަސް ބައްދަލުކުރަން ޖެހޭނީ އިންޓަ މިލާނާއެވެ. އިންޓަ ސެމީއަށް ދަތުރުކޮށްފައިވަނީ ކުއާޓާގައި ވާދަވެރި އޭސީ މިލާން 2-1 ން ބަލިކުރުމަށްފަހުއެވެ.


Saabiithukamaaeku PPM Ga Hunnevikamah, Vidhaalhuvi, Khaleel Gasimge Arihugai - Vaguthu\nސާބިތުކަމާއެކު ޕީޕީއެމްގައި ހުންނެވި ކަމަށް ވިދާޅުވި، ނިލަންދޫ ދާއިރާގެ ކުރީގެ މެންބަރު އަބްދުﷲ ޚަލީލް ޖުމްހޫރީ ޕާޓީގެ ލީޑަރު އަދި މާމިގިލި ދާއިރާގެ މެންބަރު ގާސިމް އިބްރާހިމްގެ އަރިހުގައި ހުންނަވަނިކޮށް ނަންގަވާފައިވާ ފޮޓޯއެއް މީސް މީޑިއާގައި ދައުރުވާން ފަށައިިފިއެވެ.\nބެލެވޭ ގޮތުގައި، އެ ފޮޓޯއަކީ ގާސިމްގެ އޮފީހުގައި ނަންގަވާފައިވާ ފޮޓޯއެކެވެ. އެ ފޮޓޯގައި، ރޭ ޖުމްހޫރީ ޕާޓީއާއި ގުޅުނު އިދިކޮޅު ކޯލިޝަންގެ މެންބަރުން ކަމުގައިވާ ކެލާ ދާއިރާގެ ކުރީގެ މެންބަރު އަލީ އާރިފް އާއި އިނގުރައިދޫ ދާއިރާގެ ކުރީގެ މެމްބަރު އިބްރާހިމް ފަލާހު އާއި ވިލިމާލެ ދާއިރާގެ ކުރީގެ މެންބަރު އަހުމަދު ނިހާން ހަސަން މަނިކު ފެނެއެވެ.\nމިއީ ކުރީގެ ރައީސް އަބްދުﷲ ޔާމީންއާއި އެންމެ އަރިސް ބޭފުޅުންނެވެ. އެ ފޮޓޯއިން ފެންނަ އަބްދުﷲ ޚަލީލްއަކީ ރައީސް ޔާމީން އާއި ވަރަށް ގާތް ބެފުޅެކެވެ. އޭނާ ވަނީ ޕީޕީއެމްގެ ޓިކެޓުގައި މިފަހަރުވެސް ނިލަންދޫ ދާއިރާއަށް ވާދަކުރައްވާފައެވެ. އެހެން ނަމަވެސް އޭނާއަށް މިފަހަރު ގޮޑި ކާމިޔާބު ކުރެވޭ ގޮތް ވަނީ ނުވެފައެވެ.\nއަދި މަޖިލީސް އިންތިހާބަށްފަހު ޚަލީލް އިދިކޮޅު ސިޔާސީ ހަރަކާތްތަކުން ފެންނަލެއް ވަނީ ވަރަށް މަދުވެފައެވެ. އަދި އިއްޔެ އިވިގެން ގޮސްފައި ވަނީ، ޚަލީލްވެސް ޖުމްހޫރީ ޕާޓީއާއި ގުޅިވަޑައިގަންނަވަން އުޅުނު ހަބަރެވެ.\nއެ ވާހަަކަތަކާއި ގުޅިގެން ޚަލީލް ވިދާޅުވީ، އޭނާ ހުރީ ސާބިތުކަމާއެކު ޕީޕީއެމްގައި ކަމަށެވެ. އަދި ޕީޕީއެމް ހިންގުމުގައި ކަންބޮޑުވުންތަކެއް ހުރި ކަމަށް އޭނާ ވިދާޅުވިއެވެ. އަދި ޕާޓީ ވަރުގަދަވާނީ ހިންގުމަށް ބޮޑެތި ބަދަލުތަކެއް ގެނެސްގެން ކަމަށް ޙަލީލް ވިދާޅުވިއެެވެ.\nއޮގަސްޓް 27, 2019 17:59\nއިއްޔެ ހަވީރު ވެސް ޚަލީލު ގެންގޮސްގެން ވަރަށް އާދޭސްކުރި ޕާޓީއަށް ސޮއިކޮށް ދިނުމަށް. ވެދާނެ އޭރު ނަގާފައިވާ ފޮޓޮއަކަށް ވެސް. އޭރު ތިއެންމެން އެތާތިބި.\nއޮގަސްޓް 27, 2019 18:20\nހަތަރު މީހުން ސައިބޮމުން ބޮމުންގޮސް ޤާސިމްބޭ ބޮއިނުލާތި! ޤާސިމްބެ ނިކަން ގަޅިވާނެ!\nއޮގަސްޓް 27, 2019 18:32\nތިއޭ އެބުނާ ސާބިތުކަމަކީ.. ސާއިބޯންއެތިބީ އެހެންވެ އެބުނީ ސާބިތު ހުރީމޭ.. މާލު ނެތްތަނެއްގަ ސާބިތެ ނުވެވޭނެ ޖާނުގަ ހިއްވަރުނެތް ހިތްބަލި ކުދިންނަށް.. ތިޔައީ އަތްމަތި ދަތި ހާލުގައުޅޭ ކުދިން..\nއޮގަސްޓް 27, 2019 18:40\nފެއިލް ވެފަ ތިބި ބައެއް..ބާރުކެނޑުނީމަ އަވަހައް އައީ...ހެޔޮނުވާނެ ކައިރިކުރަން..ގާސިމްވއަށް އަޅުގަނޑު ކުރި ސަޕޯޓް ނިމުނީ....ފަލާހު މިދެން ކާކު\nއޮގަސްޓް 27, 2019 18:41\nތީހުސް ރީލޯޑު. ހުސް ބޮޑު ވަގުން. ގާސިމު އައް ކޮން އިރަކުން ވިސްނޭނީ ދިވެހީންގެ ތާއިދެއް ނެއްކަން އޮތީ އަތުގަ ލީރި ކަން.\nއޮގަސްޓް 27, 2019 19:38\n1 ގަޑިއިރު ކުރިން ( އޮގަސްޓް 27, 2019 )\nތިތިބީ ލައްކަ މަސްޖަހާ ފަލަވެފަ ދޯ؟\nތީއެއްޗެއްގަ ރޯވެއްޖެއްޔާ ނިވޭނީ ހާދަ އިރަނުންނޭ ؟\nތިހާ ކުޑަކޮޓަރިއެއްތެރޭ ތިހާ ބޮޑެތި ވަގުންނައް އެއްފަހަރާ ވަދެތިބެވޭހާ ޖާގަ އެބައޮތްތަ..؟\nއޮގަސްޓް 27, 2019 21:55\nނިހާނުވެސް ކާސިންބެ ގޮތަށް ޅަވާންވެގެން ހާދަ ވަރަކަށް ބޯ ކަޅުކޮށްފަ އެބަހުއްޓޭދޯ؟\nއޮގަސްޓް 27, 2019 22:39\nތިމާ އުޅޭ ޕާޓީ ނޫން އެހެން ޕާޓީއެއްގެ މީހަކާއި އެކީ ފޮޓޯ އެއް ނެގީމަ ފޮޓޯ ނެގުން އެއީ އެހެން ޕާޓީ އަކަށް ސޮއިކުރުންތަ؟\nއޮގަސްޓް 27, 2019 22:59\nޔާމީނު ކިތަންމެ ގިނަގުނަ މަސައްކަތް ކުރެއްވިޔަސް އެކަނި ކުރެވޭ މަސައްކަތަކުން ވެރިކަމަކށް ނާދެވޭނެ. ތަރައްގީގެ ގިނަ މަސްރޫއުތަކެއް ހިންގެވި ކަމުގާވިޔަސް އެކަނި ލީޑަރަކަށް އިލެކްސަން ކާމިޔާބު ނުކުރެވޭނެ . ވީމާ މިވަގުތު ސިޔާސީ ރޭހާދުރަށް ޔާމީން ޖެހިވަޑައިގެން އިދިކޮޅު ލީޑަރުން އެއް ޕްލެޓްފޯމަކަށް އަރުވަންޖެހޭ. ޔާމީނާ އެކު ފްލެޓްފޯމަކަށް ސިޔާސީ ބޭފުލުން އަރާ ވަޑައިގަތުމަށްވުރެ ދުރަށް ޔާމީނުވަނީ ކަންކަން ގެންދަވައިގެން ސިޔާސީ މިތުރުން ހަތުރުންނަށް ވާން މަޖްބޫރު ކުރުވާފަ. ވީމާ ވަގުތު ނަންގަވާ ނުލައްވާ މިވަގުތު ދުރަށް ޖެހި ވަޑައިގަތުމުން މެނުވީ މުސްތަގުބަލުގާވެސް ފުރުސަރު ލިބުން ހަނި ވެދާންެ\nއޮގަސްޓް 27, 2019 23:56\nސާބިތުކަން މަތީހުރެ ކެރިޔަރު ނަގާލާކަށް އެކަކުވެސް ބޭނުމެއްނުވާނެދޯ\nއޮގަސްޓް 28, 2019 08:13\nވައްތަރީ ބޮޮޑު ޖިހާދަކަށް 4ބަދަވިން ނިކުތީކަމަށް.....ތިތާނެތް ވިކޭ ފާޑު އެކަކުވެސް. ގައުމުގެ ކަންތަށް މާމައްޗަށް ދާންފެށިމަ މުހިންމުވާނީ ދީނަށްޓަކާ މަސަކަތެއްކުރަންދޯ....ޕީޕީއެމް މުހިންމުވާނީ ދީންނަގާފަ.


ޖެނިޓަލް ވޯރޓްސް - ވިކިޕީޑިއާ\n1 ޖެނިޓަލް ވޯރޓްސް\n2 ޖެނިޓަލް ވޯރޓްސް ޖެހުން\n3 ޖެނިޓަލް ވޯރޓްސް ޖެހުމުން ފެނިދާނެ އަލާމާތްތައް\n4 ޖެނިޓަލް ވޯރޓްސް އިން ރައްކާތެރިވުން\nހިއުމަން ޕެޕިލޯމާ ވައިރަސް\nމިއީ ހިއުމަން ޕެޕިލޯމާ ވައިރަސް(Human papilloma virus) ގެ ސަބަބުން ޖެހޭ ބައްޔެކެވެ. މިބަލި ޖެހުނަސް ގިނަފަހަރު އޭގެ އަލާމާތްތައް ނުފެނި ދެއެވެ. ނަތީޖާއެއްގޮތުން ބަލިހުރެ، އެކަން ނޭގި އެހެންމީހުންނަށް ޖިންސީ ގުޅުމުގެ ޒަރީޢާއިން ބަލި އެރުމުގެ ފުރުޞަތު ބޮޑުވެގެން ދެއެވެ. ޢަލާމާތްތައް ފެންނަނަމަ ބަލިޖެހިފައިވާ މީހާއާ ޖިންސީ ގުޅުން ހިންގާތާ ދެތިން ހަތަރު ހަފްތާގެ ތެރޭގައި ބަލީގެ ޢަލާމާތްތައް ފެންނާނެއެވެ.\nޖެނިޓަލް ވޯރޓްސް ޖެހުންEdit\nޖެނިޓަލް ވޯރޓްސް ޖެހެނީ ބަލިޖެހިފައިވާ މީހާއާއެކު އެއްވެސް ސިފައެއްގައި ޖިންސީ ގުޅުން ހިންގައިފި ނަމައެވެ.\nޖެނިޓަލް ވޯރޓްސް ޖެހުމުން ފެނިދާނެ އަލާމާތްތައްEdit\nޖެނިޓަލް ވޯރޓްސް ޖެހުމުން ޖިންސީ ގުނަވަނާއި އޭގެ ވަށައިގެންވާ ހިސާބުތަކުގައި އުންތަކެއް ހެން ހުންނަ ހަންކޮޅު ތަކެއް އުފެދެއެވެ. އާންމު ގޮތެއްގައި މިހަންކޮޅުތައް އުފެދެނީ ފުރަގަސް ފަރާތް، އަދި ޖިންސީ ގުނަވަން ފަދަ ހޫނު ތެތްކަން އެކުލެވޭ ހިސާބު ތަކުގައެވެ. މިބުނި ހަންކޮޅުތައް އެންމެ ހަންކޮޅެއް ނުވަތަ ބައިވަރު ހަންކޮޅުތަކުގެ ސިފައިގައި ވެސް ފާޅުވެދާނެ އެވެ. މިހަންކޮޅުތައް ކުދިކުދިކޮށް ނުވަތަ ބޮޑުކޮށް ހުރުމަކީ ވެސް ވެދާނެ ގޮތެކެވެ.\nފިރިހެނާގެ ޖިންސީ ގުނަވަނަށް ޖެނިޓަލް ވޯރޓްސް ޖެހިފައި\nބައެއްފަހަރު ކޮލިފްލާވަރ ގެ ސިފަޔަށް ވެސް މިބުނި ހަންކޮޅުތައް އުފެދިފައި ހުރެދާނެއެވެ. އުންތަކެއްހެން އުފުލިފައި ހުންނަ މިހަންކޮޅުތަކުގެ ސަތަހަ ހުންނަނީ މަޑު ރަތްކުލައިގައެވެ. ފަސޭހަ ކަމާއެކު މިބުނި ހަންކޮޅުތަކުން ލޭހިލޭ ގޮތް ވެއެވެ. މިބަލި ޖެހުމަކީ އަންހެނުންގެ ކުރިމަތި ފަރާތަށް ކެންސަރު ޖެހުމުގެ ފުރުޞަތު އިތުރުކުރުވާ ކަމެއްކަމަށް ދިރާސާތަކުން ދައްކައެވެ.\nއަންހެނާގެ ޖިންސީ ގުނަވަނަށް ޖެނިޓަލް ވޯރޓްސް ޖެހިފައި\nޖެނިޓަލް ވޯރޓްސް އިން ރައްކާތެރިވުންEdit\nޖެނިޓަލް ވޯރޓްސް އިން ރައްކާތެރިވުމަށް އަންނަނިވި ކަންތައްތައް ކުރެވިދާނެއެވެ.\nއިސްލާމީ ހަމަތަކާއި އުޞޫލްތަކާއި އެއްގޮތްވާގޮތުގެ މަތިން ޖިންސީ ގުޅުން ހިންގުން\nޖިންސީ ގުޅުން ހިންގާއިރު ހުރަސް ފަދަ ތަކެތި ބޭނުންކުރުން\nބަލި ޖެހިފައިވާނަމަ ރަގަޅުވަންދެން ޖިންސީ ގުޅުން ހިންގުމާއި ދުރުހެލިވުން\nރާބުއިން އަދި މަސްތުވާ ތަކެތި ބޭނުންކުރުން ފަދަ ކަންތަކާއި ދުރުހެލިވުން: އެއީ މިފަދަ ކަންތައްތަކުގެ ސަބަބުން ޣައިރު ޝަރުޢީ ގުޅުންތަކަށް މަގުފަހިކުރުވާތީއެވެ.\nބަލީގެ އަލާމާތެއް ފެނިއްޖެނަމަ ލަސްނުކޮށް ޑަކްޓަރެއްގެ އިރުޝާދާއި ލަފާހޯދުން\nLast edited on6އެޕްރީލް 2020, at 19:22\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ6އެޕްރީލް 2020، 19:22 ގައެވެ.


ހަމަ މިރޯދަމަހު 10ރޯދަ ހިފައި އިތުރު 50ރޯދައިގެ ސަވާބަށް އެދޭ ޚާލިޤްގެ ވާހަކަ!\nހަމަ މިރޭ ހިނގައި ދިއަ ކަމެކެވެ. ތަރާވީޙް ނަމާދަށްފަހު3އެކުވެރިއަކު ތިބީ ސައިތަށްޓެއްބޯށެވެ. ސަމާސަ މިޒާޖެއްގައި އެކަކު ސުވާލުކުރިއެވެ. "ކޮބާ ޚާލިޤް މިހާރު މިމަހު ކިތަށް ރޯޑަ ހިފައިފިން ހެއްޔެވެ؟"\nޚާލިޤް ދިނީ ވަރަށް އާދައާ ޚިލާފް ޖަވާބެކެވެ. "އަހަރެންނަށްވެސް ހިފުނީ ހަމަ 10 ރޯދައެވެ. ދުޢާ އަކީ އެ 10 ރޯދަ ﷲ ތަޢާލާ ޤަބޫލުފުޅު ކުރެއްވެވުމެވެ. ހަމަ އެއާއިއެކު އިތުރު 50 ރޯދައިގެ ސަވާބަށް އަހަރެން އުންމީދުކުރަމެވެ."\nޚާލިޤްގެ ޖަވާބުން2ރަޙްމަތްތެރިންނަށް ލިބުނީ ކުއްލި ޙައިރާން ކަމެކެވެ. "ތިއައީ ކިހިނަކުން ވާނެ ކަމެއް ހެއްޔެވެ؟ ޚާލިޤް ރޯދައެއް ހިފާއިރަށް އިތުރު5ރޯދައިގެ ސަވާބު ލިބެނީ ކިހިނަކުން ހެއްޔެވެ؟"\nޚާލިޤް ބުންޏެވެ. "ރަހްމަތްތެރިންނޭވެ ކަލޭމެން އަހަރެންނަށްވުރެ މުއްސަނދި ނަމަވެސް ކަލޭމެން ތިއަ ތިބީ މި ޙަދީޘްފުޅު މަތިން ހަނދާން ނެތިފައެވެ.\n(މީހަކަށް ރޯދަ ވީއްލަން ދީފިނަމަ، އެމީހަކު ހިފި ރޯދައިން އެއްވެސް މިންވަރެއް އުނި ނުކުރައްވަވައި އޭނާ ހިފި ރޯދައާއި އެއްވަރުގެ ސަވާބެއް ރޯދަވީއްލަން ދިން މީހާޢަށް ﷲ ތަޢާލާ ދެއްވަވާނެތެވެ.) ޞަހީޙް ޙަދީޘް\nއަހަރެން މިހަދީޘްފުޅަށް އަމަލުކުރަން މަސައްކަތް ކުރަމެވެ. އަދި މިބުނީ ފުރިހަމަ އަދަދެއްވެސް ނޫނެވެ. އެއަށްވުރެ ވެސް ގިނަވާނެއެވެ. ކުރާ އަޅުކަމާއި ޞަދަޤާތުގެ ވާހަކައެއް ނުދެއްކޭނެއެވެ. މިކަން ތިއަ ރަޙްމަތްތެރިންގެ ސަމާލުކަމަށް މި ގެނައީ މިކަމަށް ތިއަ2ރަޙްމަތްތެރިންގެ ހިތުގައިވެސް ޝައުޤްވެރިކަން އުފެއްދުމުގެ މަޤްޞަދުގައެވެ.\nމީގެ6މަސް ދުވަސް ކުރިން މިކަމަށް އަހަރެން ފައިސާ އެއްކުރަން ފަށައިފީމެވެ. އަހަރެންގެ މަޤްޞަދަކީ ރަމަޟާން މަހުގެ ކޮންމެ ދުވަހަކުވެސް ކޮންމެވެސް ބައަކަށް ރޯދަ ވީއްލަން ދިނުމެވެ. ﷲ ތައާލާގެ ވާގިފުޅާއިއެކު އެކަން އަހަރެން ކުރާނަމެވެ."\n(މިއީ މެލޭސިޔާގައި ހުރި މިއަދުނޫހުގެ އަހުލުވެރިއަކު މިރޭ ފޮނުވި މެސެޖެއް އަސްލަކަށް ބަލައިގެން ލިޔެފައިވާ ލިޔުމެކެވެ.)\nޢަބްދުﷲ އިބްން ޢުމަރު (ރޢ) އިމާމް އަޙްމަދު، މާލިކް ބިން ދީނާރު، ފަދަ ބޭކަލުން މިމަތިވެރިއަޅުކަން ދެމެހެއްޓެވިއެވެ. ޢަބްދުﷲ އިބްން ޢުމަރު (ރޢ) ކޮންމެ ދުވަހަކު ރޯދަވީއްލަވައި އުޅުއްވީ ފަޤީރުން ހޯއްދަވައިގެން އެމީހުންނާއިއެކުގައެވެ.\nބައެއް ބޭކަލުން ރޯދަވީއްލަން ދެއްވާއިރު މެހްމާނުންނަށް ޚިދުމަތް ކުރައްވަވަނީވެސް އެބޭކަލުންގެ އަތްޕުޅުންނެވެ. އެކަމުން ވެސް އިތުރު ސަވާބު ހޯއްދެވުމުގެ ބޭނުންފުޅުގައެވެ.\nވީމާ ތަށިބަރި ފޮނުވައިގެންނާއި އެހެން ގޮތްގޮތުންވެސް ރޯދަވީއްލުން ދޭންވީ ކޮން ބައަކަށްކަން މިއޮތީ ވަރަށް ސާފުކޮށް އެނގޭށެވެ.


Adeeb Male' Genes Doctor Ah Dhahkaifi - Vaguthu\nއަދީބު މާލެ ގެނެސް ޑޮކްޓަރަށް ދައްކައިފި\nކުރީގެ ނައިބު ރައީސް އަހްމަދު އަދީބު މިއަދު މާލެ ގެނެސް ޑޮކްޓަރަށް ދައްކައިފިއެވެ.\nއަދީބު މިއަދު މާލެ ގެނެސް އައިޖީއެމްއެޗްގެ ޔޫރޮލޮޖިސްޓަކަށް ދައްކާ އިތުރު ސްކޭންތަކެއް ހެދި ކަމަށް މައުލޫމާތު ލިބެއެވެ. ނަމަވެސް އިތުރު ތަފްސީލެއް ނުލިބެއެވެ.\nއަދީބު އައިޖީއެމްއެޗަށް ގެނައީ މިއަދު ހެނދުނު 10:00 ހާއިރު އެވެ. މިހާރު ވަނީ އަނބުރާ ޖަލަށް ގެންގޮސްފައެވެ.\nއަދީބު މިއަދު ހޮސްޕިޓަލުން އޭނާގެ ސަޕޯޓަރުންނާއި ސަލާމް ކުރައްވާ ވިދާޅުވީ "ވަރަށް ރަނގަޅު" ކަމަށެވެ.\nނަމަވެސް އަދީބުގެ ވެސް ތާއީދާއި އެކު އިބްރާހިމް މުހައްމަދު ސޯލިހް ރިޔާސީ އިންތިޚާބު ކާމިޔާބު ކުރައްވާފައި ވާތީ އަދީބާއި އަދީބުގެ އާއިލާ އަދި ސަޕޯޓަރުން އުއްމީދު ކުރަނީ އަދީބު ވަރަށް އަވަހަށް މިނިވަން ވާނެ ކަމަށެވެ.\nއޮކްޓޯބަރ 10, 2018 17:28


Mifaharu Mahsala'akahvee Kudakujjaku Athun Nasheed Sai Behlevun - Vaguthu\nމިފަހަރު މައްސަލައަކަށްވީ ކުޑަކުއްޖަކު އަތުން ނަޝީދު ސައި ބެއްލެވުން\nފާއިތުވި ދެހަފްތާއެއްހާ ދުވަހު ކުރީގެ ރައީސް މުހައްމަދު ނަޝީދު ދައްކަވާފައިވާ ވާހަކަފުޅުތަކުންނާއި، ކުރައްވާފައިވާ ކަންތައްތަކުގެ ސަބަބުން އެތައް ފަހަރަކު އެމަނިކުފާނު "ހޫނުފެނަށް ވެއްޓި" ފާޑުކިޔުން އަމާޒުވެފައިވެއެވެ. އަދި ހާއްސަކޮށް މިހާރު އިންޑިއާ އަށް ނަޝީދާއި ބައެއް މަޖިލިސް މެންބަރުން ކުރައްވަމުން ގެންދަވާ ދަތުރުފުޅުގައި ނަޝީދު ކުރައްވާފައިވާ ކަންތައްތަކާއި ވިދާޅުވެފައިވާ ވާހަކަފުޅުތަކަކަށް ކުރިމަތިވެފައިވާ ފާޑުކިޔުން ބޮޑެވެ. މިފަހަރު ވެސް މިއޮތީ އެފަދަ މައްސަލައެކެވެ.\nކުޑަކުއްޖަކު ލައްވައި އިންޑިއާ މީހުން ކިޔާ ގޮތުންނަމަ "ޗައި" ތައްޔާރު ކޮށްގެން، ނަޝީދާއި އެމަނިކުފާނުގެ ވަފުދުގެ ބޭފުޅުން ޗައި ބެއްލެވުމުން ގިނަ ބަޔަކު އަންނަނީ މީސް މީޑިއާގައި ފާޑުކިޔަމުންނެވެ.\nމިކަން ބޮޑު މައްސަލަކަށް ވެފައި ވަނީ ކުޑަކުދިން ލައްވައި މަސައްކަތް ކުރުވުމަކީ ޤާނޫނު މަނާކުރާ ކަމަކަށް ވާއިރު ކުޑަކުދިން ލައްވައި މަސައްކަތް ކުރުވަމުން ގެންދިޔަ ތަނަކުން ނަޝީދާއި އެމަނިކުފާނުގެ ވަފްދުގެ ބޭފުޅުން ޚިދުމަތް ހޯއްދެވުމެވެ.\nކުޑަކުދިން ކުދިން ލައްވައި އިންޑިއާގައި އެއްވެސް ބާވަތެއްގެ މަސައްކަތެއް ކުރުވުމަކީ 1986 ވަނަ އަހަރުން ފެށިގެން އެގައުމުގައި ވަރަށް ބޮޑަށް މަނާކޮށްފައި އޮންނަ ކަމެކެވެ. ކުޑަކުދިން ލައްވައި މަސައްކަތް ކުރުވުން ޤާނޫނުގައި މަނާކޮށްފައި އޮތް ނަމަވެސް ކުޑަކުދިން ލައްވައި މަސައްކަތް ކުރުވުމަކީ އިންޑިއާގައި ވަރަށް ބޮޑު މައްސަލައެކެވެ.\nKuda kudhin lahvaa masakath kuruvumakee dheravaru dherafenvaru kameh. #StopChildLabour#StopChildTrafficking #InHumane pic.twitter.com/q0gfDURFgU\n— Ibrahim Ubaid (@KondeyUbaid) December 11, 2019\nކުޑަކުދިން ލައްވައި މަސައްކަތް ކުރުވާ މީހުންނާއި އަދި އެއީ ކުޑަކުއްޖެއްކަން އެނގިހުރެ އެކުއްޖެއްގެ ކިބައިން ހިދުމަތެއް ހޯދާ މީހުންނަށް އަދަބު ދިނުމަށް އިންޑިއާގައި 2015 ވަނަ އަހަރު ހާއްސަ ޤާނޫނެއް ވެސް ފާސްކޮށްފައި ވެއެވެ.\nއިންޑިއާގައި 2011 ވަނަ އަހަރު ކުރިއަށް ގެންދިޔަ ބޯހިމެނުން ދައްކާ ގޮތުގައި އިންޑިއާގައި 5.6 މިލިއަން ފިރިހެން ކުދިންނާއި، 4.5 މިލިއަން އަންހެން ކުދިން ލައްވައި ތަފާތު މަސައްކަތްތައް ކުރުވައެވެ.\nއިންޑިއާގައި ކުޑަކުދިން ލައްވައި މަސައްކަތް ކުރުވުން ހުއްޓުވަން ޔުނިސެފް އިން ވެސް ގެންދަނީ ގިނަ މަސައްކަތްތަކެއް ކުރަމުންނެވެ.\nޑިސެމްބަރު 14, 2019 16:00\n14 މިނެޓް ކުރިން ( ޑިސެމްބަރު 14, 2019 )\nތިކަހަލަ މީހުނަށް ދިވެހިން ކިޔާއުޅޭ ބީތާއިންނޭވެސް. މީއްޗަކު ގޮނޑިއަށް ހޮވިބަޔަކީ މިފަދަ\nހާލަތުގައި ތިބިބައެއް. ކުއްވެރިންގެ ޓީމެއް މިފަހަރު އިންޑިޔާއަށް ގޮސްމިއުޅެނީ ދޯ؟\nޑިސެމްބަރު 14, 2019 21:38\nކުށްވެރިންގެ ޓީމު މިހާރުތިބޭނެ ޖަލުގަ\nޑިސެމްބަރު 14, 2019 16:01\nމީނާޔަށް މަރުހަބާ ދަންނަވަން ޖެހެނީ މިފަހަރު ނާށިފަތިން ދެއްތޯ.\nބޮލުގަ އެއްވެސް ތެއްކަމެއްހުރި މީހެއްނޫން.ގެރިއެއްްގެ ސިކުޑިއެއްވުރެންވެސް ކަމީނާ ސިކުޑިއެއް އޮއްނަނީ.\nޑިސެމްބަރު 14, 2019 16:21\nބައްލަވާ އެއީ އެކުއްޖާ ދޭ ހިދުމަތެކޭ. ދިވެހިން މޮޔަވާކަށް.\nޑިސެމްބަރު 14, 2019 22:03\nރޯނު އެދު ރުން އެގޭނީ ކަމެއް ކު ރަން ޖެހުނީމަ، ބަލަގަ ކުޑަކިދީން ލައްވާ ޚިދުމަތް ކު ރުވުމަކީ ތަހޮޒީބު މުޖުތަމަޢު ތަކުގަ މަނާކަމެއް އަދި ތަހޮޒީބު މީހަކު ބަލާގަންނާނެ ކަމެއްވެސް ނޫން، އެކަމަކު ހިންދުސްތާނަކީ ފުނިޔޭގެ ތަހޮޒީބު ދަންނަ ބައެއްބޫން، އެމަނިކުފާނައްވެސް އެގޭނީ ހިންދުސްތާންގެ ސްޓައިލް.\nޑިސެމްބަރު 14, 2019 16:33\nމީނާޔަކީ އަބަދުވެސް މިކަހަލަ ލާއިންސާނީ އަމަލުހިންގުމަށް ވާގިދީ އެފަދަކަންކަމުގަ އަމަލީގޮތުން ބާވެރިވާމީހެއް\nޑިސެމްބަރު 14, 2019 16:52\nހިތްތިރިކަމަށް ދައްކަން އުޅެނިކޮށް ރީތި ބޮނޑިޔެއް ބޮވިއްޖޭނުން ، ޗައިލްޑް ލޭބާ އެންޑް އެކްސްޕލޮއިޓޭޝަން މީނަޔަށް މައްސަލައަކަށް ނުވާކަން މިއެނގެނީ ، ބައިނަލްއަގުވާމީ ސަމާލު ކަމަށްއައްޔާ ރަނގަޅު މި މައްސަލަ.\nޑިސެމްބަރު 14, 2019 17:00\nއެމީހުން ކުރީމަ ހުރިހާ ކަމެއްވެސްއ ހުއްދަވާނެ.\nޑިސެމްބަރު 14, 2019 18:01\nމިފަހަރު އައިސް މިއިންރަށަކު ސައިފެކްޓަރީއެއް ހުޅުވަންކަންނެ ދިމާކުރާނީ.\nޑިސެމްބަރު 14, 2019 18:02\nތީކުޑަކުދިންނާ ބެހުން..ޑިމެކްރަސީގެ އައްޕަ ޔޯ.\nޑިސެމްބަރު 14, 2019 18:27\nކަލޭމެން ރޔާމީން ރަށްރަށަށް ދިޔާމަވެސް ކުޑަކިދިންލައްވާ ކުރުބާ އަރުވަނީވެސް\nޑިސެމްބަރު 14, 2019 18:45\nކާޓޫނު ކުރެހީމަ ކަޑަ. އެކަމް އާލަމް ތަކަށް ރަހުމަތެއްކަމަށް ފޮނުއްވި ނަބިއްޔާއަށް ފުރައްސާރަ ކުރީމާ އޯކޭވާ ޝައިތާނުންނަކީ ތިޔައީ.\nޑިސެމްބަރު 14, 2019 19:31\nވަގުތު މީހުން ހާދަ މޭކަރައޭ\nއެހެރަ ދޫބޮއެލާގޮތެއް! ހީވަނީ ރަތް ހާލެއްހެން\nޑިސެމްބަރު 14, 2019 21:44\nއެމަނިކުފާނު ގެ ރިގޮ ރު ހިއްޕެވި ނަމަ އިންޑިއާ މީހުން ވަ ރަށް ލޯބިވާނެ، އެކަން ނުކު ރެއްވި ކަން ވ ދެ ރަ.\nޑިސެމްބަރު 14, 2019 23:09\nސަމްވަން ފައިޓްސް ފޮރ ރައިޓްސް ހާ\nމީނާއާ މީނާގެ ޓީމަކީ ކަންދެއްކުމުގެ ލާމަސީލް ޓީމެއް މާހިތްހެޔޮކަމަށް ދެއްކެންވެގެން އުޅޭ ޓީމެއް މުޅިން ފޫހިވެއްޖެ


Cancer baleege birah kudakudhinnah sausage aai hot dog kaan nudheyn sainsveringe lafaa!\nކެންސަރު ބަލީގެ ބިރަށް ކުޑަކުދިންނަށް ސޮސެޖާއި ހޮޓް ޑޯގް ކާން ނުދޭން ސައިންސްވެރިންގެ ލަފާ!\n- 1 year ago 1 - ހަނާން ހުސައިން\n"ކެންސަރު" މި ބަހަކީ ވެސް ގިނަ ބައެއްގެ ހިތްތަކަށް ބިރުވެރިކަމެއް ގެނެސްދޭ ބަހެކެވެ. ކޮންމެ އާއިލާއަކުވެސް، ކެންސަރު ބަލީގެ ޝިކާރައަކަށް ވުމުގެ ސަބަބުން މަރުވެދިޔަ ގާތް މީހެއް ނުވަތަ ރަހުމަތްތެރިއެއްގެ ވާހަކަ ދެކެވޭނެއެވެ. ކެންސަރު ބައްޔަކީ ގައިން ގަޔަށް އަރާ ބައްޔެއްވެސް ނޫނެވެ. އެހެންނަމަވެސް، ވޯރލްޑް ހެލްތް އޯގަނައިޒޭޝަންގެ އެންމެ ފަހުގެ ތަފާސު ހިސާބުތަކުން ދައްކާ ގޮތުގައި 2018 ވަނަ އަހަރު އެކަނިވެސް 10 މިލިއަނާއި ގާތްކުރާ އަދަދަކަށް މީހުން ވަނީ ކެންސަރު ބަލީގެ ސަބަބުން މި ދުނިޔެ ދޫކޮށް ގޮސްފައެވެ.\nކެންސަރު ބަލި ދިރާސާ ކުރާ ސައިންސްވެރިން ފާހަގަކުރާ ގޮތުގައި، ވަކި ކަހަލަ ކާއެއްޗެހި ގިނައިން ކެއުމުގެ ސަބަބުން ކެންސަރު ބަލި ޖެހުމަށް މަގުފަހި ވެއެވެ. އެގޮތުން ކެއުމުގަި ސޮސެޖާއި، ޕޮޓޭޓޯ ޗިޕްސް އަދި ހަކުރު ހިމެނޭ ބާވަތްތަށް ގިނައިން އިޙްތިޔާރު ކުރާ ފަރާތްތަކަށް ކެންސަރު ބަލި ޖެހުމުގެ ފުރުސަތު އިތުރުވެގެންދާކަން ދިރާސާ ތަކުން ހާމަވެގެންދެއެވެ.\nމީގެ އިތުރުން މީހާ އުފެދުމުގައި ވާރުތަވެފައިވާ ހުންނަ ބައެއް ސިފަތަކުގެ އިތުރުން، އާންމު ދިރިއުޅުމުގައި އިޙްތިޔާރުކުރެވޭ ސިއްޙަތަށް ނުރައްކާކުރާ ފަދަ އާދަތަކުގެ ސަބަބުންވެސް ކެންސަރު ބައްޔަށް މަގުފަހިވާކަން މިހާރު ވަނީ ޔަޤީންކުރެވިފައެވެ.\nފަހުގެ ހޯދުންތަކަށް ބުރަވެ ކެންސަރު ބަލީގެ މާހިރުން ލަފާ ދެނީ ގަދަޔަށް ޕްރޮސެސް ކޮށްފަ ހުންނަ މަސް (ހޮޓް ޑޯގް) އަދި ރަތް މަހުގެ ބާވަތްތައް (އޫރުމަސް، ގެރިމަސް) ވީހަވެސް މަދުން ކެއުމަށެވެ. އަދި ޙާއްސަކޮށް ކުޑަކުދިންގެ ކެއުމުގައި މިފަދަ ބާވަތްތަށް ނުހިމެނުމަށެވެ.\nތަފާތު ކެމިކަލް ބޭނުންކޮށްގެން ތައްޔާރުކުރާ ޕެކެޓުކުރި ކާނާއާއި ހަކުރު ހިމެނޭ ބާވަތްތައްވެސް ކެއުމުން މަދު ކުރުމަށް ސައިންސްވެރިން ލަފާދެއެވެ.


Shareeathaa Khilaafah ruqya kuraa meehun dhene gannaanee kihineh? ޝަރީޢަތާ ޚިލާފަށް ރުޤްޔާ ކުރާ މީހުން ދެނެގަންނާނީ ކިހިނެއް؟ – Ilm Shareeathaa Khilaafah ruqya kuraa meehun dhene gannaanee kihineh?\nކުރީ ޒަމާނުގައި ދިވެހިންގެ ތެރޭގައި ފަންޑިތަވެރިކަން ވަރަށް ބޮޑަށް އޮތެވެ. އަދި ފަންޑިތަވެރިކަމުގެ ތެރެއިން ކޮށްއުޅުން ޢަމަލުތަކުގެ ތެރޭގައި ޝިރުކާއި ހުރާފީ އެތައްކަމެއް އެކުލެވުނެވެ. އޭރު ދިވެހިންނަށް “ރުޤްޔާ” އަކީ ކޮންއެއްޗެއް ކަމެއްވެސް ނޭނގެއެވެ. ނަމަވެސް ދިވެހިންގެ ތެރޭގައި ދީނީ ހޭލުންތެރިކަން އިތުވެގެން ދިއުމާއެކު، ޝަރީޢަތާ އެއްގޮތަށް ކުރެވޭ ރުޤްޔާ ޢާންމުވެގެން ދިޔައެވެ. އަދި ދިވެހިންގެ ތެރެއިންް ގިނަބަޔަކު ފަންޑިތައާއިމެދު ދެކެމުން އައިގޮތް ބަދަލުވިއެވެ. އަދި އެކަމުގެ ތެރޭގައި ދީނާއި ޚިލާފު އެތައްކަމެއް ވާކަން ޤަބޫލުކުރެވެން ފެށިއެވެ.\nހަމައެއާއެކު މިއަދު މިވަނީ ދިވެހިންގެ ތެރޭގައި ރުޤްޔާ ޢާންމުވެފައެވެ. ރާޤީންތައް އިތުރުވެފައެވެ. ކުރިން ދެންނެވުނު ފަދައިން ފަންޑިތައާއިމެދު މީސްތަކުން ދެކެމުން އައިގޮތް ބަދަލުވުމުން، ކުރިން ފަންޑިތައިގެ ނަމުގައި މިކަންތައްތައް ކުރަމުން އައިމީހުން “ރުޤްޔާ” ގެނަމަށް އެކަންތައް ބަދަލުކޮށްފިއެވެ. މިހާރު މިބައިމީހުން ފަންޑިތައޭ ކިޔައި ނޫޅެއެވެ. ނަތީޖާއަށް ވެގެންދިޔައީ މީސްތަކުންނަށް މިކަންތައްތަށް އޮޅިގެންދިޔުމެވެ، ޝަރީޢަތާއި އެއްގޮތަށް ރުޤްޔާ ކުރާމީހުންނާއި ޝަރީޢަތާ ޚިލާފަށް ރުޤްޔާކުރާ މީހުން ވަކިކުރަން ނޭނގުމެވެ.\nއަދި މިއަދު މިވަނީ މީސްތަކުންގެ ތެރޭގައި އެއްވެސް ޢިލްމެއް ޚިބުރެއްނެތި މިކަން ކުރާމީހުން ގިނަވެފައެވެ. އެހެންކަމުން ޝަރީޢަތާ ޚިލާފަށް ރުޤްޔާގެ ނަމުގައި ފަރުވާކުރާ މީހުން ދެނެގަންނާނެ ބައެއް ކަންކަން މިލިޔުމުގައި ލިސްޓުކޮށްލާނަމެވެ. ލިޔުމުގައި ހިމެނިގެން ދާނީ އައްޝައިޚް ވަޙީދު ޢަބްދުއްސަލާމް ބާލީ ލިޔުއްވާފައިވާ وقاية الإنسان من الجن والشيطان އާއި الصارم البتار في التصدي للسحرة الأشرار، މިދެފޮތުން ފާހަގަ ކޮށްލެވޭ މިފަދަ މީހުންގެ ސިފަތަކެވެ.\nއެފަދަމީހުން ބަލިމީހާއަށް ބުނެފާނެއެވެ. ތިމަންނާގެ ލޮލަށް ވަރަށް ރަނގަޅަށް ބަލަހައްޓައިގެން އިންނާށެވެ.\nއަދި ހަމަ މިފަދައިން ބަލިވެފައިވާ އަންހެނަކަށް އޭނާގެ ލޮލަށް ބަލަހައްޓައިގެން އިންނަށް ބުނެފާނެއެވެ. އަދި އޭނާ އެއަންހެނާގެ ލޮލަށް ބަލަހައްޓައިގެން ހުރެއެވެ. ފަހެ ބަޔާންވެ އެނގިގެންވާ ގޮތުގައި އަންހެނުންނަށް ބެލުމަކީ ޙަރާމްކަމެކެވެ. ﷲގެ ވަޙީ ބަސްފުޅުގައި ވެއެވެ. قُل لِّلْمُؤْمِنِينَ يَغُضُّوا مِنْ أَبْصَارِهِمْ وَيَحْفَظُوا فُرُوجَهُمْ …. ﴿النور: ٣٠﴾ މާނައީ: “މުއުމިނު ފިރިހެނުންނަށް، އެއުރެންގެ ބެލުންތައް ތިރިކުރުމަށާއި، އެއުރެންގެ ފަރުޖުތައް ރައްކާތެރިކުރުމަށް ކަލޭގެފާނު ވިދާޅުވާށެވެ!”\nއެފަދަމީހުން ބަލިމީހާއަށް ބުނެފާނެއެވެ. ކަލޭގެ ދެ އަތްތިލަ ދަމާލާށެވެ. ދެން އޭނާ ޖިންނިއާ މުޚާޠަބުކުރެއެވެ. އަދި ބުނެއެވެ. “ޖިންނި މޮޔަވުމުގެ ކަމެއްނަމަ އޭނާގެ އަތް ލައްޕާށެވެ! އަދި ސިޙުރުގެ ކަމެއްނަމަ އޭނާގެ އަތް ހުޅުވާށެވެ!”\nބަޔާންވެ އެނގޭ ގޮތުގައި ފަރުވާކުރުމުގެ ތެރޭގައި ޖިންނި ޝައިތާނުން ޖެއްސުންކޮށް އުޅޭނެއެވެ. ޙަޤީޤަތާ ޚިލާފަށްވެސް އޭނާ ބަލިމީހާ ލައްވާ ޢަމަލުކޮށްފާނެއެވެ. ފަހެ ޖިންނި ޝަޠާނުންނަކީ ބަޔާވެގެންވާ ޢަދުއްވުންކަން އެނގޭއިރު ޖިންނީގެ ޢަމަލަށް ބަރޯސާވާނީ ކިހިނަކުންހެއްޔެވެ؟!!\n. އެފަދަމީހުން ބަލިމީހާއަށް ބުނެފާނެއެވެ. ކޮޅަށް ތެދުވާށެވެ. ދެން އޭނާ ޖިންނިއާ މުޚާޠަބުކުރެއެވެ. އަދި ބުނެއެވެ. “ޖިންނި މޮޔަވުމުގެ ކަމެއްނަމަ ކުރިޔަށް ޖެހޭށެވެ! އަދި ސިޙުރުގެ ކަމެއްނަމަ ފަހަތަށް ޖެހޭށެވެ.!”\nބަލިމީހާގެ ޙާޒިރުގައި ކިޔެވުމުގެ ބަދަލުގައި ބަލިމީހާގެ ފޮޓޮއަށް ކިޔެވުން.\nއެފަދަމީހުން ބަލިމީހާ ކައިރީގައި ކިޔަވަމުންގޮސް، ކިޔެވުމުގެ މެދުތެރެއިން ބުނެފާނެއެވެ. ލޯމަރާށެވެ. ދެން ކަލެއަށް ފެންނަ މަންޒަރުތައް އަހަރެންނަށް ކިޔާދޭށެވެ. މިސާލަކަށް އޭނާއަށް މީހަކު އަނދަނިކޮށް ފެނިދާނެއެވެ. ދެން އޭނާ ބުނެފާނެއެވެ. ޖިންނި އަނދާގެން އެދިޔައީއެވެ.\nމިފަދަ ހުރިހައި ކަމަކީ ފަރުވާ ކުރުމުގެ ތެރެއިން، ފަރުވާ ކުރާަ މީހާއަށް ޝައިޠާނާ ޖެއްސުން ކުރުމަށްޓަކައި ދައްކާ ޚިޔާލުތަކެކެވެ.\nހަތަރެސްކަން ގޮޅި ކުރަހާ އޭގެތެރޭގައި އަކުރު ނުގުޅޭގޮތަށް އެއްޗެހި ލިޔުން. އެއީ ޢަރަބި ބަހުން ލިޔާއިރު އެވެސް އަކުރެއް އަނެއް އަކުރާ ނުގުޅުވާ ލިޔުުމެވެ. އެ އަކުރުތަކަކީ އެއްވެސް މާނައެއް ދޭހަވާ އެއްޗެއް ނޫނެވެ.\nމިއީ ހުއްދަވެގެންވާ ކަމެއް ނޫނެވެ. އެހެނީ މިއީ ޢިލްމުވެރިން ރުޤްޔާ ހުއްދަކުރައްވާއިރު ކުރައްވާފައިވާ ޝަރުތުތަކާއި ޚިލާފު ކަމެކެވެ. އެ ޝަރުތުތަަކަކީ،\n– ރުޤްޔާ ވަންޖެހޭނީ ޤުރުއާނުން ނުވަތަ ޙަދީޘުން ނުވަތަ ޛިކުރުތަކުން ހެދޭ ރުޤްޔާއަކަށެވެ.\n– ރުޤްޔާ ވަންޖެހޭނީ ޢަރަބި ބަހުން ނުވަތަ މީސްތަކުންނަށް އޭގެ މާނަ ފަހުންވާ ގޮތަށް ހަދާ ރުޤްޔާއަކަށެވެ.\n– ރުޤްޔާ އަކީ އޭގެޛާތުގައި އޭގައި އަޘަރުތަކެއް ވާއެއްޗެއްކަމަށް އިޢުތިޤާދު ކޮށްގެން ނުވާނެއެވެ.\n– އަދި އެރުޤްޔާއެއްގައި އެއްވެސް ޝިރުކުގެ ޢަމަލެއް އެކުލެވިގެން ނުވާނެއެވެ.\nބަލިމީހާގެ ބައެއް ގުނަވަންތަކުގައި ޤުރުއާން ލިޔުން. މިއީ ހުއްދަވެގެންވާ ކަމެއް ނޫނެވެ. މިއީ ޤުރުއާނަށް އިހާނެތިކޮށް ހިތުމެވެ.\nސޫރަތްތަށް ފެށޭއިރު ހުންނަ އަކުރުތަނަށް (މިޘާލަކަށް ن- ق- عسق- حم….) ބަލިމީހާގެ ނިއްކުރީގައި ލިޔުން. ނުވަތަ އިނގިލިތަކުގެ ކޮޅުގައި ލިޔުން. މިއީ ހުއްދަވެގެންވާ ކަމެއް ނޫނެވެ. މިއީ ޤުރުއާނަށް އިހާނެތިކޮށް ހިތުމެވެ.\nގޭގެތެރެއަށް ނުބައިވަސްދުވާ ބަޚޫރު އެޅުވުން. (ބަޚޫރު ނޫނަސް ނުބައިވަސް ދުވާޒާތުގެ އެއްޗެހި ދިރިއުޅޭ ގޭގެ ތެރެއަށް އެޅުވުން) މިފަދަ ނުބައި ވަސްވަހަކީ މަލާއިކަތް ބޭކަލުންނަށް އޭގެސަބަބުން އުނދަގޫ ވާ އެއްޗެއްސެވެ. މިކަން ބުޚާރީއާއި މުސްލިމުގައި ރިވާވެފައިވާ ޙާދީޘަކުން ޘާބިތުވެފައިވެއެވެ.\nމިހުރިހާ ކަމަކީވެސް ޖިންނިން ރުއްސުމަށްޓަކައި ކުރާ ކަންކަމެވެ. ޝައިޠާނުންތައް އެއިން ވަސްދަމާ އަރާމުކޮށް އުޅޭނެއެވެ. މީގެ ސަބަބުން ގޭތެރޭގައި ޖިންނި ޝައިޠާނުންތަށް އިތުރުވެގެން ދާނެއެވެ.\nލޮނަށް ކިޔަވާ، އޭތި ގޭގެތެރެއަށް ބުރުވުން. މިއީ ބިދުޢައެކެވެ. އެކަމަށް އެއްވެސް ދަލީލެއް ނެތެވެ. އަދި ކިއެއްހެއްޔެވެ! ފަހަރެއްގައި މިއީ ޝައިޠާނާ ރުހޭކަމަކަށް ވެދާނެއެވެ.\nއަލިފާނުން ފަރުވާކުރުން. އެގޮތުން ފަރުވާ ކުރާމީހާ ބަލިމީހާގެ މޫނާދިމައަށް އަލިފާން ދިއްކޮށްފާނެއެވެ. ފަހެ މިފަދައިން އަލިފާން ބޭނުންކޮށްގެން މިކަންތައްތައް ކުރުން ހުއްދަވެގެން ނުވެއެވެ. ބުޚާރީގައި ރިވާވެގެންވާ ނަބިއްޔާ ޞައްލަﷲ ޢަލައިހި ވަސައްލަމަގެ ޙަދީޘްބަސްފުޅެއްގެ މާނައިގައި ވެއެވެ. “ﷲތަޢާލާއަށް މެނުވީ އަލިފާނުން ޢަޛާބު ދިނުމެއް ނުވެއެވެ.”\nތެލަށް ނުވަތަ ގޮމަކަސްތޫރިއަށް ކިޔެވުމަށްފަހު، ފޫޅާއި ކަކުލާ ދެމެދުގައި އުނގުޅުމަށް އަމުރުކުރުން. މިއީ ގޯހެކެވެ. ޤުރުއާން ކިޔެވެފައި ވާއެއްޗެއް ޚާއްސަކޮށް އެތަންތާ ހޭކުމަކީ އެކަށީގެންވާ ކަމެއް ނޫނެވެ.\nﷲގެ އިސްމުފުޅު ނުވަތަ ޤުރުއާނުގެ އާޔަތްތަކެއް ކަރުދާސް ގަނޑެއްގައި ނުވަތަ ފޮތިގަނޑެއްގައި ލިޔުމަށްފަހު އޭތި އަންދާލާ އަދައިގެންދާ ދުމުން ބަލިމީހާލައްވާ ވަސްގަނުވުން. އެމީހުން ދައުވާކުރާގޮތުގައި އެކަން އެހެން ކުރަނީ ޖިންނި އަންދާލުމަށްޓަކައެވެ. (މިގޮތަށް އަނދާއިރު ބައެއްމީހުން އެތަކެތި ތެޔޮލާ ފޯކޮށް އުޅެއެވެ.)\nމިއީ ހުއްދަވެގެންވާ ކަމެއް ނޫނެވެ. އެހެނީ އެނދުމުގެ ނިޔަތުގައި ޤުރުއާން ލިޔުމަކީ ޤުރުއާނަށް އިހާނާތްކޮށްހިތުމެވެ. އޭ ފަރުވާ ކުރާމީހާއެވެ. ތިބާ ﷲއަށް ބިރިވެތިވާށެވެ!\nބައެއް ފަރުވާ ކުރާ މީހުން އެމީހުންނާއެކު ފަރުވާ ކުރުމުގައި އެހީތެރިވުމަށްޓަކައި މަލާއިކަތްބޭކަލުން ފައިވާވަޑާގަންނަވާކަމަށް ދައުވާ ކުރެއެވެ. މިއީ ބާޠިލު ވާހަކައެކެވެ. ފަހެ އެބައިމީހުންނަކީ އެބައިމީހުންގެމައްޗަށް މަލާއިކަތްބޭކަލުން ފައިބައި ވަޑައިގަންނަވާ ރަސޫލުން ހެއްޔެވެ؟!!!!\nބައެއް ފަރުވާކުރާ މީހުން ޖިންނީންގެ އެހީތެރިކަން ހޯދައެވެ. މިއީ ހުއްދަ ކަމެއް ނޫނެވެ. އެއީ އެ ޖިންނި މުސްލިމެއްކަމުގެ ދަޢުވާ ކުރިކަމުގައިވިއަސް މެއެވެ. ﷲތަޢާލާގެ ވަޙީ ބަސްފުޅުގައިވެއެވެ.وَأَنَّهُ كَانَ رِجَالٌ مِّنَ الْإِنسِ يَعُوذُونَ بِرِجَالٍ مِّنَ الْجِنِّ فَزَادُوهُمْ رَهَقًا ﴿الجن: ٦﴾މާނައީ: ” އަދި އިންސީންގެ ތެރެއިން ފިރިހެންބަޔަކު، ޖިންނީންގެ ތެރެއިން ފިރިހެންބަޔެއްގެ ކިބައިން ރައްކާތެރިކަމަށް އެދޭކަމުގައިވޫއެވެ. ފަހެ (އެކަމުގެ ސަބަބުން) އެއުރެންނަށް (އެބަހީ: ޖިންނީންނަށް) އެއުރެން (އެބަހީ: އިންސީން) ކާފަރުކަމާއި ބޮޑާކަން އިތުރުކުރޫއެވެ.”\nމުގު ނުވަތަ މިނޫންވެސް ކާތަކެއްޗަށް ކިޔެވުން. މިއީ ބިދުޢައެކެވެ.\nދެމަފިރިކަމުގެ ގުޅުން ހިނގުމަށް ހުރަސްއެޅުމަށްޓަކައި ހަދައިފައިވާ ސިހުރު ފިލުވާލުމަށްޓަކައި ކުކުޅު ބިހުގައި ލިޔެ ފިރިމީހާ ނުވަތަ އަނބި މީހާއަށް ކާނދިނުން.\nޖިންނި މެރުމުގެ ނަމުގައި، ފެނަށް ނުވަޔަ ގުލްކޯޒް އަށް ކިޔަވައި، ނާރުތަކުގެ ތެރެއަށް އެއެއްޗެހި އިންޖެޝަންގެ ގޮތުގައި ޖެހުން.\nޢަރަބި ބަހުގެ ނޫނު (ن) އެކޮޅުކޮޅުން ނިއްކުރީގައި ލިޔުން.\nމަޙުރަމެއް ނެތި އަންހެން ބަލިމީހާގެ ގާތުގައިހުރެ ކިޔެވުން.\nކިޔެވުމުގެ މެދުތެރެއިން ނުވަތަ ފެށުމުގައިވެސް އަންހެން ބަލިމީހާގެ ގައިގައި އަތްލުން. ހިލޭ އަންހެނުން ގައިގައި އަތްލާ ބީހި ހެދުމަކީ ޝަރީޢަތުގައި ޙަރާމްކަމެކެވެ.\nބަލިމީހާއަށް ބައެއް ކާތަކެތި ނުކެއުމަށް އަމުރުކުރުން. އެމީހުން ދަޢުވާކުރާ ގޮތުގައި މިގޮތަށް ޢަމަލުކުރުމުން ޝައިޠާނާ ބަލިކަށިވެއެވެ.\nބަލިމީހާާގެ ނަމާއި އޭނާގެ މަންމަގެ ނަން އަހާ ސުވާލުކުރުން\nބަލިމީހާގެ ކައިރިން އޭނާގެ މާއްދީ އަޘަރެއް ގެނެސްދިނުމަށް ބުނުން. (މިޘާލަކަށް، ހެދުމެއް ނުވަތަ އިސްތައްޓެއް ނުވަތަ ފުނާ ކަހަލަ ތަކެތި)\nވަކި ސިފައެއްގެ ހައިވާނެއް ގެނައުމަށް ބުނުން. މިސާލަކަށް ކަޅުކުލައިގެ ބުޅަލެއް ނުވަޔަ ކުކުޅެއް ގެންނަން ބުނެފާނެއެވެ. މިތަކެތި ހޯދައި އުޅެނީ ﷲ ނޫން ފަރާތްތަކުގެ ނަމުގައި ކަތިލުމަށެވެ. ނުވަތަ ﷲގެ ޛިކުރުނުކޮށް އެތަކެތި ކަތިލުމަށްޓަކައެވެ. ފަހަރެއްގައި އޭތި ކަތިލައި ބަލިމީހާއަށް ތަދުވާ ތަނެއްގައި އޭގެ ލޭހާކައިފާނެއެވެ. ނުވަތަ އެ އެއްޗެއް ހުސް ބިމަކަށް އެއްލާލަން ބުނެފާނެއެވެ.\nތަރިތަކުގެ ނަންތައް ލިޔެއުޅުން\nޤުރުއާނުގެ އާޔަތްތަށް ކިޔަވާ ހިނދު އަޑު ހަރުކޮށް ކިޔަވާފައި ދެން ސިއްރުން މީހުންނަށް ނުވިސްނޭގޮތަށް އެއްޗެހި ތަކެއް ކިޔުން. މިފަދައިން ކަންތަށް ކުރަނީ، ބަލިމީހުންނަށް އޮޅުވާލުމަށްޓަކައެވެ.\nބަލިމީހުންނަށް ގައިގައި އެޅުމަށްޓަކައި ތަވީދު ދިނުން. އެމީހުން މިފަދަ ތަކެއްޗަށް ޙިޖާބު ކިޔާއުޅެއެވެ.\nމީސްތަކުންނާއި ދުރުގައި، އިރުގެ އަލިކަން ނުވަންނަ، ބަންދުވެފައި ހުންނަށް އަނދިރި ތަނެއްގައި ވަކި މުއްދަތެއްގައި އުޅުމަށް ބަލިމީހާއަށް އެންގުން.\n. ބައެއްފަހަރު ބަލިމީހާއަށް ވަކި މުއްދަތެއްގައި ފެނުގައި ނުޖެހި އުޅުމަށް އަންގާފާނެއެވެ. ގިނަފަރު ބުނެ އުޅޭނީ ސާޅީސް ދުވަސްވާންދެން އެގޮތަށް ޢަމަލު ކުރުމަށެވެ. އަދި ބައެއްފަހަރު ބަލި މީހާގެ ކަރުގައި ސަލީބެއްވެސް އަޅުވާފާނެއެވެ. އެކަމުން ދަލީލުކޮށްދެނީ ސިޙުރުވެރިޔާއަށް ޚިދުމަތްކޮށްދޭ ޖިންނި އަކީ ނަޞާރާ އެއްކަމެވެ. ނުވަތަ އެ ޖިންނި އަކީ ނަސާރާއިންގެ ޢަދާވަތް ތެރިއެއް ނަމަ ޞަލީބަށް އަރާ ހަލާކުކުރުމަށްވެސް ބުނެފާނެއެވެ.\nކިޔަވަމުން ދާހިނދު އެތަނަށް ޙާޒިރުވެ ތިބި މީހުންނަށް ނުފެންނަ މީހަކާ ވާހަކަދެއްކުން. އަދި އެމީހެއްގެ ކިބައިން އެހީތެރިކަމާއި މަދަދަށް އެދުން.އަދިވެސް މިނޫންވެސް އެތައް ކަމެއްމެއް މިފަދަ މީހުން ކޮށް އުޅެތެވެ. އެގޮތުން ހުސްބިންތަކަށް ނުވަތަ ކަނޑުމައްޗަށް ބަލިމީހާ ގެންގޮސް ކިޔެވުމާއި، ޖިންނީންގެ ސޫރަ ކުރަހާ އެތަކެތި އެންދުމާއި ލަކުޑިގަނޑަކަށް ވަޅިޖެހުމާއި އަދި މިނޫންވެސް އެތައް ކަންތައްތަކެއް ކޮށްއުޅެތެވެ. އަދި މިހާރަކަށް އައިސް ޖިންނިންނާ ފޯނުން މުޚާތަބުކޮށް އުޅޭ ކަމުގެ ދަޢުވާވެސް ކޮށްއުޅެތެވެ.\nނަމަވެސް ހިތާމައަކީ، މީސްތަކުން މިފަދަ ކަންތައްކުރާ މީހުންގެ ކައިރިއަށް ބޮޑު ޚަރަދުކޮށްފައި ދަތުރުކޮށްފައި އަންނަކަމެވެ. އަދި އެމީހަކީއެއީ މުސްލިމުންގެ ނަމާދުގެ ޖަމާޢަތުން ދުވަހަކު ނުފެންނަ މީހެއްކަމުގައި ވީނަމަވެސް، އެއީ މާ ކަރާމާތްތެރި ޤުރުއާނުން ފަރުވާކުރާ މީހެއްކަމުގައި ދެކެގެންތިބެ އެމީހުންގެކައިރިއަށް ދާކަމެވެ. الله مستعان.


ބީބީސީން ހާމަކުރި "ޤިޔާމަތްވުމުގެ ވަގުތު ދާދި ގާތްވެއްޖެ- ކޮންމެ މީހަކީވެސް ޒިންމާ އުފުލަން ޖެހޭނެ މީހެއް" ކަމަށް ބުނި ބަހުގެ ވާހަކަ- ވައްހާޖްތަރިން\nއެވަގުތު އެތަނުގައި ހުރި ހިބްރޫ ބަސް އެނގޭ ޔަހޫދީއަކު ބުންޏެއްވެ. އެމަސް އެބުނާ އެއްޗެއް އަހަރެންނަށް އެނގެއެވެ. އެމަސް އެބުނަނީ ޤިޔާމަތްވުމުގެ ވަގުތު ދާދި ގާތްވެއްޖެއެވެ. ކޮންމެ މީހަކީވެސް އެމީހާ ކުރި އަމަލުތަކުގެ ޒިންމާ އުފުލަން ޖެހޭނެ މީހެކެވެ.\nރަސޫލް (ޞޢވ) ހަދީޘް ކުރައްވަވާފައިވެއެވެ. "ތިމަން ކަލޭގެފާނު މަޑުން ހުންނަވާނީ ކިހިނަކުންހެއްޔެވެ؟ މަލާއިކަތާ ތާޅަފިލި އުފުއްލަވައި ތުފަތްޕުޅުގައި ޖައްސަވައިފިއެވެ." މަލާއިކަތާ އިންތިޒާރުކުރައްވަމުން އެގެންދަވަނީ ﷲ ތަޢާލާ އެ ތާޅަފިލި ފުމެލައްވަން އަންގަވާނެ ވަގުތަކަށެވެ. ތާޅަފިލީގެ އަޑު އިވިގެންދާނީ ކުއްލިއަކަށެވެ. އެހިސާބުން ހުރިހައި ކަމެއް ނިމިގެން ދިއައީއެވެ.\nޤިޔާމަތްވުން ދާދި ގާތްވެއްޖެކަން އެންމެ ބޮޑަށް ޔަޤީންވަނީ މީގެ 1400 އަހަރުކުރިން ބާވައި ލެއްވެވި ކީރިތި ޤްރްއާނުންނެވެ. އަލްޤަމަރު ސޫރަތުގެ ފުރަތަމަ އާޔަތުންނެވެ. "ޤިޔާމަތް ވުމުގެ ވަގުތު ކައިރިވެއްޖެއެވެ. އަދި ހަނދު އިރިއްޖެއެވެ." ކަމުގައި ބަޔާން ކުރައްވަވާފައިވާ ވަޙީ ބަސްފުޅުންނެވެ.\nމީސްތަކުންނޭވެ. މަރުވާ ހިސާބުން އެމީހަކަށް ޤިޔާމަތްވީއެވެ. ކައްވަޅުގައި އޮންނަން ޖެހޭނީ އެ ކަޅުކަން ގަދަ އަނދިރީގައި އެކަނިމާ އެކަންޏެވެ. އަލިކަމެއް ފޯރުކޮށްދޭނެ، އެހީތެރިކަން ފޯރުކޮށްދޭނެ ހަމަ އެކަކުވެސް ނުހުންނާނެއެވެ. ވީމާ ކައްވަޅު އަލިކުރަން ބޭނުންނަމަ، ކައްވަޅުގެ ޢަޛާބުން ސަލާމަތްވުމަށް ބޭނުންނަމަ، އާޚިރަތް ދުވަހު ނަރަކައިން ސަލާމަތްވުމަށް އެދޭނަމަ އަބަދުވެސް މަރަށް ތައްޔާރުވުންމަތީގައި ދެމިހުންނާށެވެ!


Ahl Al-Sunnah Wa'l Jama'athakee Kobaa? - Vaguthu\nއަހުލުއްސުންނާ ވަލްޖަމާޢަތަކީ ކޮބާ؟\n1 މަސް ކުރިން ( މެއި 15, 2020 )\nއިސްލާމުން 73 ބަޔަށް ބައިވެ، އަހުލުއްސުންނާ ފިޔަވައި ހުރިހާ އެންމެން ވަނީ ނަރަކައިގައި ކަމަށް ނަބިއްޔާ ޙަދީޘްކުރައްވާފައިވެއެވެ. އެހެންކަމުން އެބައިމީހުންނަކީ ކޮންބައެއްކަން ހޯދައި އަޅުގަނޑުމެން އެމީހުންގެ ތެރެއިން ވޭތޯ ގަދައަޅައި މަސައްކަތްކުރަން ޖެހެއެވެ.\nއަހުލުއްސުންނާ ވަލްޖަމާޢާގެ ބަހުގެ ގޮތުން މާނައަކީ ސުންނަތުގެ އަހުލުވެރިންނާއި އަދި ޖަމާޢަތެވެ. މިނަން އެންމެ ފުރަތަމަ ބޭނުންކުރެއްވި ބޭކަލަކީ ޢަބްދުﷲ ބިން ޢައްބާސް ރަޟިޔަﷲ ޢަންހުއެވެ.\nއިސްތިލާޙީގޮތުން އަހުލުއްސުންނާ ވަލްޖަމާޢާ އަކީ ނަބިއްޔާ ޞައްލަﷲ ޢަލައިހި ވަސައްލަމައާއި އެކަލޭގެފާނުގެ ޞަޙާބީ ބޭކަލުން ތަބާވެވަޑައިގެންނެވި ގޮތާއި މަންހަޖުގައި ހިފާ މީސްތަކުންނަށް ކިޔާނަމެކެވެ.\nއެގޮތުން އިސްލާމް ދީނުގައި އަހުލުއްސުންނާ ވަލްޖަމާޢާ ފިޔަވައި އެހެން ހުރިހާ ޖަމާޢަތެއް ވަނީ ނަރަކައިގައި ކަން ނަބިއްޔާ ޞައްލަﷲ ޢަލައިހި ވަސައްލަމަ ބަޔާންކުރައްވާފައިވެއެވެ. ސަބަބަކީ ނަބިއްޔާ ޞައްލަﷲ ޢަލައިހި ވަސައްލަމަ ގެނެސްދެއްވި މަގު ފިޔަވައި އެހެން މަގުތަކަކީ ބާތިލުމަގުތަކެވެ.\n)إِنَّ أُمَّتِي سَتَفْتَرِقُ عَلَى ثِنْتَيْنِ وَسَبْعِينَ فِرْقَةً كُلُّهَا فِي النَّارِ إِلاَّ وَاحِدَةً وَهِيَ الْجَمَاعَةُ) رواه ابن ماجه 3993.\nމާނައަކީ: "ތިމަންކަލޭގެފާނުގެ އުއްމަތް ހަތްދިހަ ތިންބަޔަށް ބައިވާނެއެވެ. ހުރިހާ ބައިތައް ވަނީ ނަރަކައިގައެވެ. އެންމެ ބަޔެއްފިޔަވައެވެ. އަދި އެބަޔަކީ ޖަމާޢަތެވެ."\nއަހުލުއްސުންނާ ވަލްޖަމާޢާ ނިސްބަތްކުރެވެނީ މި ޙަދީޘުގައި ނަބިއްޔާ ބަޔާންކުރައްވާފައިވާ ޖަމާޢަތަށް ނިސްބަތްކޮށެވެ. އަހުލުއް ސުންނާ ވަލްޖަމާޢާއަށް އެމާނައިގައި، ކިޔޭ އެހެނިހެން ނަންތަކުގެ ތެރޭގައި އަޙުލުލް ޙަދީޘް، އައްޠާއިފަތުލް މަންސޫރާ އަދި އަލްފިރުޤަތުއް ނާޖިޔާ އަދި އަހުލުލްއަޘަރުހިމެނެއެވެ.\nއަހުލުއްސުންނާ ވަލްޖަމާޢާގެ މަންހަޖު\nއިސްލާމްދީން ބާތިލުބައިތަކަށް ބައިވެގެންދާއިރު އިސްލާމްދީނުގެ ޞައްޙަ މަގަކީ ނުވަތަ ޙަޤީޤީ މުސްލިމުންނަކީ އަހުލުއްސުންނާ ވަލްޖަމާޢަތަށް ނިސްބަތްވާ މީސްތަކުންނެވެ. އެބައިމީހުންގެ މަގަކީ ޤުރުއާނާއި ސުންނަތާއި އަދި ޞަޙާބީ ބޭކަލުންގެ މަގުގައި ހިފުމެވެ. އަދި އެޔާ ޚިލާފުވާ ހުރިހާ އެއްޗެއް ދޫކޮށްލުމެވެ. މިކަން އެނގިގެންދަނީ ނަބިއްޔާ ޞައްލަﷲ ޢަލައިހި ވަސައްލަމަ މި އުއްމަތް 73 ބަޔަށް ބައިވާނެކަމާއި އަދި އެއްބަޔަކު ސަލަމާތްވެ ސުވަރުގެ ވަންނާނެކަން އެންގެވުމުން ޞަޙާބީން ސުވާލުކުރެއްވިއެވެ. އެބަޔަކީ ކޮބައިތޯއެވެ. އެހިނދު ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. (مَا أَنَا عَلَيْهِ الْيَوْمَ وَأَصْحَابِي) رواه الطبراني في معجم الصغير (726)\nމާނައަކީ: "އެއީ އެގޮތެއްގެ މަތީގައި ތިމަންކަލޭގެފާނާއި އަދި ތިމަންކަލޭގެފާނުގެ ޞަޙާބީންވާ ގޮތެވެ"\nއެގޮތުން އަންނަނިވި ކަންކަމަކީ އަހުލުއް ސުންނާ ވަލްޖަމާޢާގެ މަންހަޖުގެ ޚާއްޞަބައެއްކަންކަން\nޤުރުއާނާއި ސުންނަތުގައި ހުރިހާ ކަމެއްގައި ހިފެހެއްޓުން.\nޢަޤީދާ އަދި އެހެނިހެން ދީނާއި ގުޅޭކަންކަމުގައި ޞަޙާބީ ބޭކަލުން ޢަމަލުކުރެއްވި ގޮތަށް ޢަމަލުކުރެއްވުން. ސަބަބަކީ އެބައިމީހުންނަކީ ޙައްޤަށް އެންމެ ރަނގަޅަށް ތަބާވެ ވަޑައިގެންނެވި ބޭކަލުންނެވެ.\nޤުރުއާނާއި ސުންނަތުގެ މައްޗަށް އިތުރުގޮތެއް ކިޔައި ރައުޔު އިސްނުކުރުން.\nއަދި ދީނުގެ ނަމުގައި އަލަށް އުފެދޭ ކަންކަމުން ދުރުވެ އެފަދަ މަގުތަކަށް ގޮވާލާ މީހުންގެ ކިބައިން ދުރުވުން.\nމުސްލިމުންގެ ޖަމާޢަތުގައި ހިފަހައްޓައި އަދި ބައިބައިވުމުން ދުރުވެ ގަތުން.\nއަހުލުއް ސުންނާ ޖަމާޢަތުގައި ދެމިހުރުމަށްޓަކައި ކުރަންޖެހޭ ކަންކަން\nއަހުލުއްސުންނާ ވަލްޖަމާޢަތުގައި ދެމިހުރުމަށް ﷲ ސުބުޙާނަހޫ ވަތަޢާލާ ވަނީ އަމުރުކުރައްވާފައެވެ. ވަޙީބަސްފުޅުކުރައްވާފައިވެއެވެ. (وَأَنَّ هَـٰذَا صِرَاطِي مُسْتَقِيمًا فَاتَّبِعُوهُ وَلَا تَتَّبِعُوا السُّبُلَ فَتَفَرَّقَ بِكُمْ عَن سَبِيلِهِ ذَٰلِكُمْ وَصَّاكُم بِهِ لَعَلَّكُمْ تَتَّقُونَ) سورة الأنعام 153.\nމާނައީ: " އަދި މިއީ ތިމަންރަސްކަލާނގެ ސީދާވެގެންވާ ތެދުމަގެވެ. ފަހެ، އެ މަގަށް ތިޔަބައިމީހުން تبع ވާށެވެ! (އެނޫން) މަގުމަގަށް ތިޔަބައިމީހުން تبع ނުވާށެވެ! (އޭރުން) އެކަލާނގެ މަގުން ތިޔަބައިމީހުން ވަކިވަކިވެގެން ހިނގައިދާނެތެވެ. މިކަންތައްތަކަށް، ތިޔަބައިމީހުންނަށް އެކަލާނގެ وصية ކުރެއްވީ، ތިޔަބައިމީހުން تقوى ވެރިވުމަށްޓަކައެވެ."\nއެހެންކަމުން މުސްލިމުންނަށް އަހުލުއްސުންނާ ވަލްޖަމާޢަތުގެ މަގުގައި ހުންނަން ބޭނުންވާ ކަމުގައިވާނަމަ އޮތްގޮތަކީ ނަބިއްޔާ ޞައްލަﷲ ޢަލައިހި ވަސައްލަމަގެ މަގު އުގެނި އެމަގުގައި ހިފުމެވެ. އެކަންބަޔާންކުރައްވައި ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ.\n(فَإِنَّهُ مَنْ يَعِشْ مِنْكُمْ فَسَيَرَى اخْتِلَافًا كَثِيرًا، فَعَلَيْكُمْ بِسُنَّتِي وَسُنَّةِ الْخُلَفَاءِ الرَّاشِدِينَ الْمَهْدِيينَ، عَضُّوا عَلَيْهَا بِالنَّوَاجِذِ، وَإِيَّاكُمْ وَمُحْدَثَاتِ الْأُمُورِ؛ فَإِنَّ كُلَّ بِدْعَةٍ ضَلَالَةٌ) رواه أبو داود والترمذي.\nމާނައީ: "ތިޔަބައިމީހުންގެ ތެރެއިން ދިރިތިބިމީސްތަކުންނަށް ވަރަށް ގިނަ ޚިލާފުތައް ފެންނާނެއެވެ. އަދި ތިޔަބައިމީހުންގެ މައްޗަށް ވަނީ ތިމަންކަލޭގެފާނާއި އަދި ތެދުމަގު ދައްކާ ޚުލަފާއުއް ރާޝިދޫންގެ މަގުގައި ހިފުމެވެ. އަދި ތިޔަބައިމީހުންގެ ކޮލުދަތްތަކުން އޭގައި ބާރަށް ހިފަހައްޓާށެވެ. އަދި ދީނުގައި އަލަށް އުފެދޭ ކަންކަމުން ރައްކާތެރިވާށެވެ. އަދި ދީނުގެ ނަމުގައި އަލަށް އުފެދޭ ކަންކަމަކީ މަގުފުރެދުމެކެވެ."\nއެގޮތުން އަހުލުއް ސުންނާ ވަލްޖަމާޢާގައި ދެމިހުރުމަށްޓަކައި އަންނަނިވި ކަންކަން ކުރަން ޖެހޭނެއެވެ.\nޤުރުއާނާއި ނަބިއްޔާގެ ސުންނަތަށް ޢަމަލުކުރުން.\nޞަޙާބީ ބޭކަލުން ޤުރުއާނާއި ސުންނަތް ނެގި ގޮތަށް ޢަމަލުކުރުން.\nދީނުގައި އައިސްފައިވާ ޣައިބުގައިވާ ކަންކަމާއި އަދިވެސް އެނޫން ކަންކަމުގެ މައްޗަށް އަމިއްލަ ރައުޔު އިސްނުކުރުން.\nދީނުގައި ޢަލަށް އުފެދޭ ކަންކަމުން ދުރުވުން. އެފަދަ ކަންކަމަށް ކިޔާ ނަމަކީ ބިދުޢައެވެ. އެއީ ނަބިއްޔާގެ ސުންނަތުގެ އިދިކޮޅު ސިފައެވެ.\nﷲ އާއި ރަސޫލާގެ އަމުރެއް އަތުވެއްޖެނަމަ އޭގެ މައްޗަށް އެހެން އެއްވެސް ކަމެއް އިސްނުކުރުން.\nކަމަކާއި މެދު އެއްވެސް ޚިލާފެއް ވެއްޖެނަމަ އެކަމެއް ﷲއާއި ރަސޫލާ އެންގެވި ގޮތާއި އެންމެ ކައިރިގޮތަކަށް ކުރުން.\nޙަދީޘްއަކީ ﷲގެ ކިބައިން އައިސްފައިވާ ވަހީބަސްފުޅުކަމަށް އިޤުރާރުވުން. އެކަން ނަޖުމު ސޫރަތުގެ3ވަނަ އާޔަތާއި4ވަނަ އާޔަތުގައި ﷲވަނީ އަންގަވާފައެވެ.\nކުރުކޮށް މިލިޔުމުގައި މިވަނީ އަހުލުއް ސުންނާ ވަލްޖަމާޢަތަކީ ކޮބައިކަމެވެ. އެބައިމީހުންގެ ތެރޭގައި އަޅުގަނޑުމެން އެންމެން ލައްވައި ހެޔޮރަޙުމަތްލައްވާ އަޅުގަނޑުމެންގެ އެންމެންގެ ފާފަ ފުއްސަވައި ސުވަރުގޭގެ އަހުލުވެރިންގެ ތެރެއިން ލައްވާށިއެވެ.


vnews - STO in vikka Diesel aai Petrol ge agu heyo koffi\nއެސްޓީއޯއިން ވިއްކާ ޑީސަލާއި ޕެޓްރޯލްގެ އަގު ހެޔޮކޮށްފި\nއެސްޓީއޯ ހެޑް އޮފީސް -- ވީފައިލް ފޮޓޯ\nއެސްޓީއޯއިން ވިއްކާ ޑީސަލާއި ޕެޓްރޯލްގެ އަގު ހެޔޮކޮށްފި އެވެ.\nއެސްޓީއޯ އިން ވިއްކާ ވިއްކާ ޑީސަލާއި ޕެޓްރޯލްގެ އަގު މިއަދުން ފެށިގެން ހެޔޮކޮށްފައިވާ ކަމަށް އެކުންފުނިން ހާމަކުރީ މިއަދު ބޭއްވި ނިއުސް ކޮންފަރެންސްގަ އެވެ.\nއެސްޓީއޯ އިން ބުނީ މިއަދުން ފެށިގެން އެކުންފުނިން ޕެޓްރޯލް ލީޓަރެއް ވިއްކާނީ 8.65 ރުފިޔާއަށް ކަމަށެވެ. އެއީ 30 ލާރިގެ އަގުހެޔޮވުމެކެވެ. ޑީސަލް ލީޓަރެއްގެ އަގު 8.44 ރުފިޔާއަށް ހެޔޮކޮށްފައިވާއިރު އެއީ 51 ލާރީގެ ހެޔޮވުމެއް ކަމަށްވެސް އެސްޓީއޯ އިން ބުނެ އެވެ.\nއެސްޓީއޯއިން ވިއްކާ ޑީސަލާއި ޕެޓްރޯލްގެ އަގު ހެޔޮކޮށްފައި މިވަނީ ޑީސަލާއި ޕެޓްރޯލުން ނަގަމުންދާ ޑިއުޓީގެ މިންވަރު ފަސް ޕަސަންޓަށް ކުޑަކުރުމަށް މަޖިލީހަށް ހުށަހެޅި އެކްސްޕޯޓް އިމްޕޯޓް ގާނޫނަށް އިސްލާހު ގެނައުމުގެ ބިލް ރައީސުލްޖުމްހޫރިއްޔާ އަބްދުﷲ ޔާމީން ތަސްދީގު ކުރައްވާ ގެޒެޓް ކުރުމާ ގުޅިގެންނެވެ.\nރައީސުލްޖުމްހޫރިއްޔާ މިމަހުގެ 15 ވަނަ ދުވަހު މިއިސްލާހު ތަސްދީގު ކުރުމާ ހަމައަށް ޑީސަލާއި ޕެޓްރޯލްގެ ޑިއުޓީގެ ގޮތުގައި މިސަރުކާރުން ދިޔައީ 10 ޕަސަންޓްގެ ޑިއުޓީއެއް ނަގަމުންނެވެ. މިސަރުކާރު ވެރިކަމާ ހަވާލުވުމާ ހަމައަށް ޑީސަލާއި ޕެޓްރޯލް އަކީ ޑިއުޓީ ނަގަމުންދާ ބާވަތްތަކެއް ނޫނެވެ.\nއެސްޓީއޯއިން ވިއްކާ ޑީސަލާއި ޕެޓްރޯލްގެ އަގު ހެޔޮކުރުމާ އެކު އެކުންފުނިން ސްޓެލްކޯއާއި ފެނަކައަށް ޑީސަލް ވިއްކާ އަގުވެސް ވަނީ ހެޔޮކޮށްފަ އެވެ.


Chempians leegu dhevana burugai aasenal aai chempian baaseloanaa\nޗެމްޕިއަންސް ލީގު ދެވަނަ ބުރުގައި އާސެނަލް އާއި ޗެމްޕިއަން ބާސެލޯނާ\nޗެމްޕިއަންސް ލީގުގެ ދެވަނަ ބުރުގެ ގުރުއަތުލުން ރޭ ނެގިއިރު އާސެނަލްއަށް އެންމެ ފަހުގެ ޗެމްޕިއަން ބާސެލޯނާއާ ކުޅެން ޖެހިއްޖެ އެވެ.\nމިއީ ހަ އަހަރުގެ ތެރޭގައި ނޮކްއައުޓް ސްޓޭޖްގައި އާސެނަލްއަށް ބާސެލޯނާއާ ކުޅެން ޖެހުނު ތިންވަނަ ފަހަރަށް ވާއިރު މީގެ ކުރީން ކުޅުނު ދެފަހަރުވެސް އާސެނަލް ވަނީ ކަޓައިގެން ގޮސްފަ އެވެ. ފާއިތުވެދިޔަ ފަސް ސީޒަނުގައިވެސް އާސެނަލް ކަޓައިގެން ގޮސްފައިވަނީ ދެވަނަ ބުރުންނެވެ.\nޗެލްސީއަށް ޖެހިޖެހިގެން ތިން ވަނަ ފަހަރަކަށް ވަނީ ނޮކްއައުޓް ސްޓޭޖްގައި ޕީއެސްޖީއާ ކުޅެން ޖެހިފަ އެވެ. މި ދެ ޓީމް ފާއިތުވެ ދިޔަ ދެ ސީޒަނުގައިވެސް ބައްދަލުކުރި މެޗު 3-3 ގެ އެގްރިގޭޓް ސްކޯރއަކުން ނިމުނުއިރު ދެވަނަ ބުރަށް ދަތުރުކުރި ޓީމު ކަނޑައެޅުނީ އަވޭ ގޯލުގެ އުސޫލުންނެވެ.\nއިނގިރޭސި ލީގުން ދެވަނަ ބުރަށް ދެން ކޮލިފައިވި މެންޗެސްޓަރ ސިޓީއަށް ކުޅެން ޖެހޭނީ ޔޫކުރެއިންގެ ޑައިނަމޯވް ކިއެވް އާ އެވެ. ފާއިތުވެދިޔަ ދެ ސީޒަނުގައިވެސް ސިޓީ ދެވަނަ ބުރުން ކެޓީ ބާސެލޯނާ އަތުންނެވެ. މިއީ ސިޓީއަށް އެ ޓީމުގެ ތާރީޚްގައި ގުރޫޕްގެ އެއްވަނަ ލިބުނު ފުރަތަމަ ފަހަރުކަން ފާހަގަކޮށްލެވެ އެވެ. ފުރަތަމަ ލެގު ޔޫކުރެއިންގައި ކުޅޭއިރު ޑައިނަމޯވްގެ ސަޕޯޓަރުންގެ ރޭސިޒަމްގެ އަމަލުތަކުގެ ސަބަބަން އެއްވެސް ސަޕޯޓަރަކަށް މި މެޗު ބަލާކަށް ނުވަދެވޭނެ އެވެ.\nގުރޫޕް ސްޓޭޖްގައި އެންމެ ގިނަ ލަނޑު ކާމިޔާބުކުރި ރިއަލް މެޑްރިޑަށް ދެވަނަ ބުރުގައި ބައްދަލުކުރަން ޖެހޭނީ ގުރޫޕް ސްޓޭޖްގައި ބައިކޮޅަށް އެންމެ ގިނަ ލަނޑު ވަތް ރޯމާއާ އެވެ.\nދެވަނަ ބުރުގެ އެންމެ ވަރުގަދަ އެއް މެޗުގެ ގޮތުގައި ބެލިފައިވަނީ އެންމެ ފަހުގެ ރަނަރއަޕް ޔުވެންޓަސް އަދި ބަޔާން މިއުނިކު ބައްދަލުކުރާ މެޗެވެ.\nއިތުރު މެޗުތަކަށް ބަލާއިރު 2013 ވަނަ އަހަރުގެ ރަނަރއަޕް އެތުލެޓިކޯ ނުކުންނާނީ ނެދަލޭންޑްސްގެ ޕީއެސްވީއާ ދެކޮޅަށެވެ. ފޯޓްގަލްގެ ބެންފީކާ ރަސިޔާގެ ޒެނިތްއާ ދެކޮޅަށް ނުކުންނައިރު ކުއާޓާ އަށް ދިއުމަށް މުޅިން އަލަށް ނުކުންނަ ދެ ޓީމު\nކަމުގައިވާ ވޫލްފްސްބާގް އަދި ގެންޓް ގެ މެޗަކީ އެންމެ ސަޕްރައިސް އެއް މެޗެވެ.\nދެވަނަ ބުރުގެ މެޗުތައް އޮންނާނީ ފެބްރުއަރީ އަދި މާޗް މަހުއެވެ.